ബിസ്ക്കറ്റുകൾ , ലഘുഭക്ഷണങ്ങൾ , കുപ്പി പാനീയങ്ങൾ , ടെലികോം കമ്പനികൾ തുടങ്ങിയവ വൻതോതിലുള്ള വിൽപനയാണ് വരാനിരിക്കുന്ന പൊതുതിരഞ്ഞെടുപ്പിൽ പ്രതീക്ഷിക്കുന്നത് . ലോകത്തെ ഏറ്റവും വലിയ ജനാധിപത്യ രാജ്യത്ത് നടക്കാൻ പോകുന്ന തിരഞ്ഞെടുപ്പ് റാലികളിൽ 900 മില്യൺ ഇന്ത്യക്കാരെങ്കിലും ഒത്തുചേരുമെന്നും ഇത് അവർക്ക് നേട്ടമാകുമെന്നുമാണ് കമ്പനികളുടെ പ്രതീക്ഷ . യുപിയിൽ തകർന്നാൽ പ്രശ്നമില്ല . . . . . കോൺഗ്രസിന്റെ മിഷൻ യുപിയുടെ ലക്ഷ്യം മറ്റൊന്ന് ഏപ്രിൽ 11 മുതൽ മെയ് 19 വരെ ഏഴു ഘട്ടങ്ങളിലായാണ് വോട്ടെടുപ്പ് നടക്കുക . മെയ് 23നാണ് വോട്ടെണ്ണൽ . 543 സീറ്റുകളിലായി 8000 ലേറെ സ്ഥാനാർത്ഥികൾ മത്സരിക്കുമെന്നാണ് ഏകദേശ കണക്കു കൂട്ടൽ . ഇത് വീടുകളിലേ ആവശ്യത്തിനേക്കാൾ വലിയ ഡിമാന്റ് പുറത്തുള്ള ആവശ്യങ്ങൾക്കുണ്ടാക്കുമെന്ന് രാജ്യത്തെ ഏറ്റവും വലിയ ബിസ്കറ്റ് കമ്പനിയായ പാർലേ പ്രൊഡക്ടിലെ സീനിയർ വിഭാഗം തലവൻ ബി കൃഷ്ണ റാവു പറഞ്ഞു . തെരഞ്ഞെടുപ്പ് മാസങ്ങളിൽ 4 - 5 ശതമാനം അധിക വളർച്ച പ്രതീക്ഷിക്കുന്നതായും അദ്ദേഹം കൂട്ടിച്ചേർത്തു . ജനങ്ങളുമായി സംവദിക്കാൻ , വോട്ട് തേടാൻ ഇനി വളരെ കുറച്ച് സമയം മാത്രമേയുള്ളു . ഇത്തരം ഒറ്റപ്പെട്ട മണിക്കൂറുകളിൽ ഡിസ്കൌണ്ടുകൾ നൽകുന്നത് വഴിയും വലിയ തോതിലുള്ള വിതരണം വഴിയും ലാഭം നേടാനാകും . ചായ് പേ ചർച്ച അല്ലെങ്കിൽ ഒരു കപ്പ് ചായയ്ക്കിടെ രാഷ്ട്രീയം പറയാമെന്നത് പോലുള്ള ആശയങ്ങൾ വഴി കമ്പനികൾക്ക് ലാഭകരമാണെന്ന് രാജ്യത്തെ മൂന്നാമത്തെ ചായപ്പൊടി കമ്പനി വാഗ് ബക്രിയുടെ എക്സിക്യൂട്ടീവ് ഡയറക്ടർ പരാഗ് ദേശായി പറയുന്നു . 2014ലെ പൊതുതിരഞ്ഞെടുപ്പിൽ മൊത്തം ഉപഭോക്തൃവസ്തുക്കളുടെ ലാഭം ഏപ്രിൽ - ജൂൺ വരെയുള്ള ത്രൈമാസത്തിൽ 2 ശതമാനമായി ചുരുങ്ങി . ഒരു ദശാബ്ദത്തിലെ ഏറ്റവും മോശമായ അവസ്ഥയായിരുന്നു ഇത് . ഉയർന്ന പണപ്പെരുപ്പത്തെ തുടർന്ന് സാമ്പത്തിക വ്യവസ്ഥ രണ്ടു വർഷത്തിനിടെ 5 ശതമാനത്തിൽ താഴെയെത്തിയ അവസ്ഥയുണ്ടായതായും അദ്ദേഹം കൂട്ടിച്ചേർത്തു . തെരഞ്ഞെടുപ്പ് നടക്കുന്നത് വേനൽക്കാലത്തായതിനാൽ സോഫ്റ്റ് ഡ്രിങ്ക് കമ്പനികളും വിപണിയിൽ വൻ പ്രതീക്ഷ പുലർത്തുന്നുണ്ട് . റാലികൾ നടക്കുന്ന ഇടങ്ങൡ വൻതോതിലുള്ള വിതരണവും ഉൽപ്പന്നത്തിന്റെ പ്രചരണവും ഇവർ ലക്ഷ്യമിടുന്നു . വരുന്ന തെരഞ്ഞെടുപ്പിൽ കുറച്ചധികം പണം ചെലവഴിക്കാൻ ആളുകൾ താത്പര്യപ്പെടുന്നുണ്ട് ഇത് സാമ്പത്തിക വ്യവസ്ഥയ്ക്ക് മുതൽക്കൂട്ടാണെന്നും പക്ഷേ വോട്ടെടുപ്പ് നടക്കുന്ന ആഴ്ചകളിൽ ചെലവഴിക്കൽ കുറയുമെന്നും കൊക്കകോളയുടെ ആഗോള തലത്തിലെ സിഇഒ ജെയിംസ് ക്വിൻസെ പറഞ്ഞു . രാജ്യവ്യാപകമായി വിൽപ്പന കുറവാണെങ്കിലും തിരഞ്ഞെടുപ്പ് റാലികൾ നടക്കുന്ന സമയത്ത് കൂടുതൽ ഉപഭോക്താക്കളെ ലഭിക്കുന്ന അവസരമാണെന്നും വലിയ തോതിലുള്ള നേട്ടം തങ്ങൾ പ്രതീക്ഷിക്കുന്നതായും ഇന്ത്യയിലെ ഏറ്റവും വലിയ കുപ്പിവെള്ള കമ്പനിയായ ബിസ്ലെറി പറയുന്നു . ഉപഭോക്താക്കളുടെ ആവശ്യത്തിനനുസരിച്ച് വിതരണം പടിപടിയായി ഉയർത്തുമെന്നും കമ്പനി സ്ഥാപകനായ രമേഷ് ചൌഹാൻ പറഞ്ഞു .


നികുതി വകുപ്പ് കഴിഞ്ഞ ദിവസം നടപടിക്രമങ്ങൾ പൂർത്തീകരിച്ചതോടെ ജൂലൈ ഒന്ന് മുതൽ കേരളത്തിൽ വിദേശ നിർമ്മിത വിദേശ മദ്യത്തിൻറെ ( എഫ്എംഎഫ്എൽ ) വിൽപ്പന തുടങ്ങും . അനുമതി നൽകുന്നത് സംബന്ധിച്ച് ഈ വർഷത്തെ സംസ്ഥാന ബഡ്ജറ്റിലും പരാമർശമുണ്ടായിരുന്നു . ഇതിനായി 1953 ലെ ഫോറിൻ ലിക്കർ റൂൾ സർക്കാർ ഭേദഗതി ചെയ്തു . കോർപ്പറേഷൻറെ 75 പ്രീമിയം , സെൽഫ് സെർവിങ് ഔട്ട്ലെറ്റുകൾ വഴിയാവും ആദ്യഘട്ടത്തിൽ വിദേശ ബ്രാൻഡുകളുടെ വിൽപ്പന തുടങ്ങുക . ബെവ്കോയുടെ താൽപ്പര്യ പത്രത്തിന് മറുപടിയായി 17 കമ്പനികളാണ് തങ്ങളുടെ 228 ബ്രാൻഡുകൾ വിൽക്കാൻ അനുവാദം ചോദിച്ച് രംഗത്തെത്തിയത് . എന്നാൽ രേഖകൾ സമർപ്പിച്ച ഒൻപത് കമ്പനികൾക്കാൾക്കാണ് ആദ്യ ഘട്ടത്തിൽ അനുമതി നൽകിയത് . തുടർന്ന് രേഖകൾ നൽകുന്ന മുറയ്ക്ക് മറ്റുളളവയ്ക്കും അനുമതി നൽകാൻ സർക്കാരിന് പദ്ധതിയുളളതായാണ് സൂചന . ഇതിലൂടെ വൻ നികുതി വരുമാന വളർച്ചയാണ് സർക്കാർ പ്രതിക്ഷിക്കുന്നത് . ആദ്യഘട്ട അനുമതി ലഭിച്ച കമ്പനികളിൽ നിന്ന് നൂറിലേറെ ബ്രാൻഡുകൾ ജൂലൈ ഒന്ന് മുതൽ ലഭ്യമാവും . 25 , 000 കെയ്സ് മദ്യവും 4,000 കെയ്സ് വൈനുമാണ് ബിവ്റേജസ് കോർപ്പറേഷൻ ആവശ്യപ്പെട്ടിരിക്കുന്നത് . തുടക്കത്തിലെത്തുന്നവ ലണ്ടൻ ബ്രാൻഡുകളാവും . ലിറ്ററിന് 2,500 രൂപ മുതൽ 54,000 രൂപ വരെ വില വരുന്നവയാവും വിൽപ്പനയ്ക്കെത്തുന്നവ . ചില കമ്പനികൾ കേരള മാർക്കറ്റിനായി 1,500 രൂപയുടെ അരലിറ്റർ ബോട്ടിലുകളും വിൽപ്പനയ്ക്കെത്തിക്കുന്നുണ്ട് . പ്രമുഖ മദ്യ ബ്രാൻഡുകളായ ജോണി വാക്കർ , ക്യാപ്റ്റൻ മോർഗൻ , സ്മിർനോഫ് തുടങ്ങിയവയുടെ ഉൽപ്പാദകരായ ഡിയാജിയോയുടെ പുതിയ ബ്രാൻഡുകളും കൂട്ടത്തിലുണ്ട് .


എയർ ഇന്ത്യ വിൽപ്പനയ്ക്ക് കേന്ദ്ര സർക്കാർ താൽപര്യപത്രം ക്ഷണിച്ച് രണ്ടാഴ്ച പിന്നിടുമ്പോൾ രാജ്യത്തെ പ്രമുഖ കമ്പനികളെല്ലാം പിന്മാറി . ഓഹരി വിൽപ്പനയ്ക്ക് കേന്ദ്ര സർക്കാർ നിഷ്കർഷിക്കുന്ന വ്യവസ്ഥകളോടുള്ള വിയോജിപ്പാണ് കമ്പനികളുടെ പിന്മാറ്റത്തിന് കാരണം . നേരത്തെ എയർ ഇന്ത്യ ഏറ്റെടുക്കാൻ താൽപര്യം കാണിച്ചിരുന്ന ഇന്റിഗോ , ജെറ്റ് എയർവേയ്സ് , ടാറ്റാ ഗ്രൂപ്പ് എന്നിയാണ് ആദ്യം പിന്മാറിയത് . ഗൾഫ് മേഖലയിലെ പ്രമുഖ കമ്പനികളായ എമിറേറ്റ്സ് എയർലൈൻസും ഖത്തർ എയർലൈൻസും ഇന്നലെ പിന്മാറിയെന്നാണ് റിപ്പോർട്ടുകൾ . തൽക്കാലം ഒരു എയർലൈൻ കമ്പനിയെയും ഏറ്റെടുക്കാൻ തീരുമാനമില്ലെന്ന് എമിറേറ്റ്സും എയർ ഇന്ത്യ ഏറ്റെടുക്കാൻ ഒരു നീക്കവും നടത്തുന്നില്ലെന്ന് ഖത്തർ എയർവേയ്സും സ്ഥിരീകരിച്ചു . നിലവിലെ സാഹചര്യത്തിൽ സ്പൈസ് ജെറ്റിനും താൽപര്യമില്ലെന്നാണ് സൂചന . തന്റെ കമ്പനി വളരെ ചെറുതാണെന്നും എയർ ഇന്ത്യയെ ഏറ്റെടുക്കാൻ കഴിയില്ലെന്നുമായിരുന്നു സ്പൈസ് ജെറ്റ് ചെയർമാൻ അജയ് സിങ് പറഞ്ഞത് . ദേശസാത്കരിക്കപ്പെടുന്നതിന് മുൻപ് എയർ ഇന്ത്യയുടെ ഉടമസ്ഥരായിരുന്ന ടാറ്റാ ഗ്രൂപ്പ് എയർ ഇന്ത്യയെ ഏറ്റെടുക്കുമെന്ന് കരുതിയിരുന്നെങ്കിലും നിലവിലെ നിബന്ധനകളോടെ ഇത് സാധ്യമാവില്ലെന്നാണ് അവരുടെയും നിലപാട് . ഇന്റിഗോയ്ക്ക് എയർ ഇന്ത്യയുടെ അന്താരാഷ്ട്ര സർവ്വീസുകളിൽ മാത്രമാണ് താൽപര്യം . ജെറ്റ് എയർവേയ്സും ഓഹരി വിൽപ്പനയിൽ പങ്കെടുക്കില്ല . സർക്കാർ മുന്നോട്ടുവെച്ച നിബന്ധനകളും കമ്പനിയുടെ താൽപര്യങ്ങളും പരിഗണിക്കുമ്പോൾ തങ്ങൾ പങ്കെടുക്കാൻ താൽപര്യപ്പെടുന്നില്ലെന്നായിരുന്നു ജെറ്റ് എയർവേയ്സ് ഡെപ്യൂട്ടി ചീഫ് എക്സിക്യൂട്ടീവ് ഓഫീസർ അമിത് അഗർവാൾ പ്രതികരിച്ചത് എയർ ഇന്ത്യയുടെ 76 ശതമാനം ഓഹരികളും എയർ ഇന്ത്യയുടെ 100 ശതമാനം ഓഹരികളും എയർ ഇന്ത്യ സാറ്റ്സ് എയർപോർട്ട് സർവ്വീസസ് പ്രൈവറ്റ് ലിമിറ്റഡിന്റെ 50 ശതമാനം ഓഹരികളുമാണ് വിൽക്കുന്നത് . ഇവയിൽ ഏതെങ്കിലും ഒരു സ്ഥാപനം മാത്രമായി വിൽക്കാനാവില്ലെന്നാണ് സർക്കാറിന്റെ നിലപാട് . ഇതാണ് പ്രമുഖ കമ്പനികളെയെല്ലാം പിന്നോട് വലിക്കുന്നത് . അതേസമയം ബ്രിട്ടീഷ് എയർവേഴ്സ് , ലുഫ്താൻസ , സിംഗപ്പുർ എയർലൈൻസ് , ഒരു ഗൾഫ് എയർലൈൻ എന്നിങ്ങനെ നാല് വിദേശ കമ്പനികൾ താൽപര്യം കാണിക്കുന്നുണ്ടെന്നും റിപ്പോർട്ടുകളുണ്ട് .


കൊച്ചിയിൽ നടിയെ ആക്രമിച്ച കേസിലെ മുഖ്യപ്രതി സുനിൽകുമാറും നടൻ ദിലീപും തമ്മിലുളള അടുപ്പത്തിൻറെ കൂടുതൽ തെളിവുകൾ അന്വേഷണസംഘത്തിന് ലഭിച്ചു . ദിലീപ് അഭിനയിച്ച പത്ത് സിനിമകളുടെ സെറ്റിൽ സുനിൽകുമാർ എത്തിയിരുന്നതായി തിരിച്ചറിഞ്ഞിട്ടുണ്ട് . ഇതിനിടെ കാവ്യാ മാധവനെ വീണ്ടും ചോദ്യം ചെയ്യാൻ അടുത്ത ദിവസം പൊലീസ് നോട്ടീസ് നൽകും . നടിയെ ആക്രമിച്ച കേസിലെ മുഖ്യപ്രതി സുനിൽകുമാറിനെ കണ്ടിട്ടുപോലുമില്ലെന്ന ദിലീപിൻറെ വാദത്തിന് തടയിടാനാണ് പൊലീസ് കൂടുതൽ വിവരങ്ങൾ ശേഖരിക്കുന്നത് . 2013 മാർച്ച് മുതൽ 2016 നവംബർ വരെയുളള മൂന്നരവർഷം ദിലീപ് അഭിനയിച്ച പത്ത് സിനിമകളുടെ സെറ്റിൽ സുനിൽ കുമാർ എത്തിയിരുന്നെന്നാണ് തിരിച്ചറിഞ്ഞിരിക്കുന്നത് . ഇക്കാലത്ത് 17 സിനിമകളിലാണ് ദീലീപ് അഭിനയിച്ചത് . ഇതിൽ ചില സിനിമകളുടെ സെറ്റിൽവെച്ചായിരുന്നു ഗുഢാലോചന . സുനിൽകുമാർ എത്തിയ പത്തു സിനിമകളുടെ അണിയറ പ്രവർത്തകരിൽ നിന്ന് മൊഴിയെടുത്തിട്ടുണ്ട് . ഇവയിൽ ചില ചിത്രങ്ങളിൽ കാവ്യാ മാധവനും നായികയായിരുന്നു . അവിടെവെച്ചെങ്ങും സുനിൽകുമാറിനെ കണ്ടിട്ടില്ലെന്നാണ് കാവ്യയുടെ മൊഴി . ഇത് പൂർണമായും വിശ്വസിക്കുന്നില്ലെന്നാണ് അന്വേഷണസംഘം പറയുന്നത് . അതുകൊണ്ടാണ് കാവ്യയെ പൊലീസ് ക്ലബിലേക്ക് വിളിച്ചുവരുത്തി ചോദ്യം ചെയ്യാൻ തീരുമാനിച്ചിരിക്കുന്നത് . ഇതിനായി അടുത്തദിവസംതന്നെ നോട്ടീസ് നൽകും . നടിയെ ആക്രമിച്ച സംഭവത്തിലെ ഗൂഡാലോചന കാവ്യ അറിഞ്ഞിട്ടില്ലെങ്കിലും കൃത്യത്തിനുശേഷം ചിലതെങ്കിലും അറിഞ്ഞിരിക്കാമെന്നാണ് പൊലീസ് കണക്കുകൂട്ടുന്നത് .


രാജ്യാന്തര എണ്ണവിലയെ സ്വാധീനിക്കാൻ പോവുന്ന അമേരിക്കാൻ പ്രസിഡൻറിൻറെ വാക്കുകൾ ഇന്നുണ്ടാവും . ലോകത്തെ ഏറ്റവും വലിയ എണ്ണ ഉൽപ്പാദക രാജ്യങ്ങളിലൊന്നായ ഇറാനുമായുളള ആണവക്കരാറിൽ നിന്ന് പിൻമാറാണോ വേണ്ടയോ ? എന്നതാണ് ആ പ്രഖ്യാപനം . 2015 ൽ നടന്ന ചരിത്രത്തിലെ പ്രധാന സംഭവങ്ങളിലൊന്നായ ഇറാനുമായുളള ടെഹ്റാൻ ആണവ പരിപാടിയിൽ നിന്ന് പുറത്തുപോകാനാണ് ട്രംപിൻറെ പ്രഖ്യാപനമെങ്കിൽ പുറകെ ഇറാൻറെ മുകളിൽ അമേരിക്കൻ ഉപരോധവും ഉണ്ടാവാം . ഇങ്ങനെയെങ്കിൽ എണ്ണവില ബാരലിന് ഇനിയും ഉയരും . ഇറാനിയൻ ക്രൂഡ് കയറ്റുമതിക്കാർ ക്രൂഡ് വിലയെ വലിഞ്ഞു മുറുക്കും . ക്രൂഡ് കൂടുതൽ കിട്ടാക്കനിയാവും . ഇറാനിൽ നിന്നുളള ഉൽപ്പാദനവും പ്രതിസന്ധിയിലാവും . ഇനി ആണവ പരിപാടിയിൽ തുടരാനാണ് തീരുമാനമെങ്കിൽ ഇറാനിയൻ എണ്ണക്കയറുമതിയിൽ കുതിച്ചുചാട്ടമുണ്ടാവും എണ്ണവില കുറയും . ഇന്ത്യ പോലെയുളള ഉൽപ്പാദനത്തേക്കാൾ വളരെക്കൂടുതൽ എണ്ണ ഇറക്കുമതി ചെയ്യുന്ന രാജ്യങ്ങൾ ആകാംഷയോടെയാണ് ട്രംപിൻറെ ഇന്നത്തെ പ്രഖ്യാപനത്തെ നോക്കിക്കാണുന്നത് .


താരങ്ങൾ അവാർഡ് നിശകളിൽ പങ്കെടുക്കരുതെന്ന ഫിലിം ചേംബറിന്റെ നിർദേശം തള്ളി താരസംഘടനായ അമ്മ . വിഷയം ചർച്ച ചെയ്യാൻ കൊച്ചിയിൽ വിളിച്ച യോഗം തീരുമാനമാകാതെ പിരിഞ്ഞു . ചാനലുകളുമായി പരസ്പര സഹകരണം ആവശ്യമാണെന്നും ഏകപക്ഷീയമായി തീരുമാനം എടുക്കാൻ ആകില്ലെന്നും ആണ് അമ്മയുടെ നിലപാട് . അവാർഡ് നിശകളിൽ താരങ്ങൾ പങ്കെടുക്കുന്നത് സംബന്ധിച്ച് സിനിമാ സംഘടനകളും അമ്മയും തമ്മിൽ അഭിപ്രായവ്യത്യാസം നിലനിന്നിരുന്നു . സിനിമകളുടെ സാറ്റലൈറ്റ് സംപ്രേഷണാവകാശം ഏറ്റെടുക്കാത്ത ചാനലുകളുടെ പരിപാടികൾ താരങ്ങൾ ബഹിഷ്കരിക്കണം എന്ന ഫിലിം ചേംബറിന്റെ നിലപാടാണ് അഭിപ്രായഭിന്നതയിലേക്ക് നയിച്ചത് . അവാർഡ് നിശകൾ കൊണ്ട് തങ്ങൾക്ക് ഗുണം കിട്ടുന്നില്ലെന്ന് സിനിമാ സംഘടനകൾ യോഗത്തിൽ ആവർത്തിച്ചപ്പോൾ ഇത്തരം പരിപാടികളിൽ നിന്ന് പിൻമാറാനാകില്ലെന്ന നിലപാടിൽ താരസംഘടനയായ അമ്മ ഉറച്ചു നിന്നു . മൂന്ന് വർഷത്തേക്ക് അവാർഡ് നിശകളിൽ പങ്കെടുക്കരുതെന്ന ചേംബറിന്റെ നിർദേശമാണ് താരസംഘടന തള്ളിക്കളഞ്ഞത് . ചാനലുകളുമായി പരസ്പരസഹകരണം ആവശ്യമാണ് . ഏകപക്ഷീയമായി തീരുമാനം എടുക്കാനാകില്ലെന്നും അമ്മ ഭാരവാഹികൾ നിലപാടെടുത്തു . മൂന്നു മണിക്കൂർ നീണ്ട യോഗത്തിൽ സിനിമാ സംഘടനകളും അമ്മ ഭാരവാഹികളും തമ്മിൽ തർക്കങ്ങളും ഉണ്ടായി . അമ്മ പ്രസിഡന്റ് ഇന്നസെന്റും അംഗമായ കെ ബി ഗണേഷ് കുമാറും യോഗത്തിനിടെ ഇറങ്ങി പോകുകയും ചെയ്തു . എന്നാൽ മാധ്യമങ്ങളോട് പ്രതികരിക്കാൻ ഇരുവരും തയ്യാറായില്ല . ചർച്ച ചെയ്ത് വിഷയത്തിൽ തുടർ തീരുമാനം അറിയിക്കുമെന്ന് നിർമ്മാതാക്കളും വിതരണക്കാരും തീയറ്റർ ഉടമകളും അറിയിച്ചു .


വാട്ട്സ്ആപ്പ് പുതിയ രണ്ട് ഫീച്ചറുകൾകൂടി അവതരിപ്പിച്ചു . വാട്ട്സ്ആപ്പിൻറെ 2.18.214 ബീറ്റാ പതിപ്പിലാണ് പുതിയ ഫീച്ചറുകൾ പ്രത്യക്ഷപ്പെട്ടത് . ആൻഡ്രോയിഡ് നോട്ടിഫിക്കേഷൻ ബാറിൽ വെച്ച് തന്നെ ചാറ്റുകൾ നിശബ്ദമാക്കിവെക്കാനും സന്ദേശങ്ങൾ വായിച്ചതായി മാർക്ക് ചെയ്യാനും സാധിക്കുന്ന ഫീച്ചറുകളാണ് വാട്സ്ആപ്പ് അവതരിപ്പിച്ചിരിക്കുന്നത് . ഈ പുതിയ ഫീച്ചറിൽ സന്ദേശങ്ങൾ വായിച്ചതായി മാർക്ക് ചെയ്യണമെങ്കിലും നോട്ടിഫിക്കേഷനുകൾ നിശബ്ദമാക്കി ആക്കിവെക്കണമെങ്കിലും വാട്ട്സ്ആപ്പ് ആപ്ലിക്കേഷൻ തുറക്കേണ്ടതില്ല . വാബീറ്റാ ഇൻഫോയാണ് വാട്സ്ആപ്പിന്റെ ഈ പുതിയ രണ്ട് ഫീച്ചറുകളെ കുറിച്ചുള്ള വിവരങ്ങൾ പുറത്തുവിട്ടത് . വാട്ട്സ്ആപ്പ് സന്ദേശങ്ങൾ വരുമ്പോഴെല്ലാം പുതിയ സന്ദേശം ലഭിച്ചതായുള്ള അറിയിപ്പ് നോട്ടിഫിക്കേഷൻ പാനലിൽ ലഭിക്കും . നിങ്ങൾക്ക് കിട്ടുന്ന നോട്ടിഫിക്കേഷനുകൾക്ക് അടുത്തായി ചാറ്റ് വായിച്ചതായി മാർക്ക് ചെയ്യാനുള്ള സൌകര്യമുണ്ടാകും . നിങ്ങൾക്ക് ലഭിക്കുന്ന പുതിയ സന്ദേശം തുറക്കുന്നതിന് തുല്യമാണ് അത് മാർക്ക് ചെയ്യുന്നത് . സന്ദേശങ്ങൾ മാർക്ക് ചെയ്താൽ ആ സന്ദേശം അയച്ചയാൾക്ക് സന്ദേശം വായിച്ചുവെന്ന ബ്ലൂടിക്ക് കാണാൻ സാധിക്കും . ഇങ്ങനെ മാർക്ക് ചെയ്യുന്ന സന്ദേശങ്ങൾ വീണ്ടും നോട്ടിഫിക്കേഷൻ ബാറിൽ പോപ്പ് അപ്പ് ചെയ്തുവരില്ല . ഇതേ രീതിയിൽ തന്നെ നോട്ടിഫിക്കേഷൻ സെൻററിൽ ശല്യമാവുന്ന ചാറ്റ് നോട്ടിഫിക്കേഷനുകൾ നിശബ്ദമാക്കിവെക്കാനുമുള്ള സംവിധാനമുണ്ട് .


ഗൂഗിളിൻറെ ഇലക്ട്രോണിക്ക് കണ്ണുകൾ വരുന്നു . കാഴ്ചയിൽ പ്രശ്നങ്ങളുള്ളവർക്ക് ആശ്വസകരമായ വാർത്തയാണ് ഗൂഗിൾ സ്വന്തമാക്കിയ പേറ്റൻറിൻറെ വാർത്ത . കാഴ്ചയിൽ പ്രശ്നങ്ങൾ ഉള്ള വ്യക്തികൾക്ക് കോൺടാക്റ്റ് ലെൻസിനോ , ഗ്ലാസിനോ പകരം ഇത് ഉപയോഗിക്കാം എന്നാണ് ഗൂഗിൾ നൽകുന്ന സൂചന . എന്നാൽ ഈ ഗ്ലാസ് എങ്ങനെ കണ്ണിലെ ലെൻസിന് പകരം പിടിപ്പിക്കും എന്നത് ബിസിനസ് ഇൻസൈഡറിൽ വന്ന ഒരു ലേഖനം വിശദീകരിക്കുന്നുണ്ട് . വളരെ സാങ്കേതികതകൾ നിറഞ്ഞതാണ് ഈ ഇലക്ട്രോണിക്ക് കണ്ണിൻറെ പ്രവർത്തനം . ആദ്യം കണ്ണിലെ തകരാറായ ലെൻസ് ശസ്ത്രക്രിയ വഴി നീക്കം ചെയ്യുക എന്നതാണ് ആദ്യം ചെയ്യുന്നത് . പിന്നീട് കണ്ണിലെ ലെൻസ് ക്യാപ്സ്യൂളിലേക്ക് ഒരു ഫ്ലൂയിഡ് ഇൻജക്ട് ചെയ്യുന്നു . ഒരു പശയുടെ രൂപത്തിലുള്ള ദ്രാവക വസ്തു . ഇതിനോടൊപ്പം ഒരു ഇൻട്രാ ഓക്യൂലർ ഡിവൈസ് ലെൻസ് ക്യാപ്സ്യൂളിൽ സ്ഥാപിക്കുന്നു . ഈ ഡിവൈസും ലെൻസ് ക്യാപ്സ്യൂളും തമ്മിൽ ഒരു ഇലക്ട്രോണിക്ക് ബ്രിഡ്ജ് ഇതോടെ നിലവിൽ വരുന്നു . ഈ ഇലക്ട്രോണിക് ബ്രിഡ്ജ് ആണ് ഗൂഗിൾ ഇലക്ട്രോണിക്ക് കണ്ണിൻറെ തക്കോൽ . എംബഡഡ് ചെയ്ത ഉപകരണത്തിലെ സെൻസർ നിങ്ങൾക്ക് കാഴ്ച നൽകും . കണ്ണിലെ കാഴ്ച ശരിയാക്കാൻ ഒരു ശസ്ത്രക്രിയ നടത്തിയാൽ മതിയെന്നതാണ് ഗൂഗിൾ ഇലക്ട്രോണിക്ക് കണ്ണിൻറെ പ്രധാന പ്രത്യേകത . എന്നാൽ ഈ ഇ - കണ്ണിൻറെ ശരിക്കുമുള്ള പ്രോഡക്ഷൻ എപ്പോൾ ആരംഭിക്കും എന്ന് ഗൂഗിൾ വ്യക്തമാക്കുന്നില്ല .


ഓപ്പോയുടെ പുതിയ ഫ്ലാഗ്ഷിപ്പ് മോഡലാണ് ഫൈൻഡ് എക്സ് ഇന്ത്യയിൽ ഇറക്കി . ഫോട്ടോ എടുക്കുന്ന സമയത്ത് മാത്രം പ്രത്യക്ഷപ്പെടുന്ന മോട്ടറൈസ്ഡ് ക്യാമറ സ്ലൈഡ് എന്ന പ്രത്യേകത അടക്കമാണ് ഫോൺ പുറത്തിറക്കിയത് . ആഗസ്റ്റ് മൂന്നുമുതൽ ഫ്ലിപ്പ്കാർട്ട് വഴിയാണ് ഫോൺ വിൽപ്പനയ്ക്ക് എത്തുക . 59 , 999 രൂപയാണ് ഫോണിന് ഇപ്പോൾ പ്രഖ്യാപിച്ചിരിക്കുന്ന വില . ജൂൺ 29നാണ് ഈ ഫോൺ ആഗോള ലോഞ്ചിംഗ് നടന്നത് . ബോർഡ് ഡ്യൂയക്സ് റെഡ് , ഗ്ലെയ്സർ ബ്ലൂ എന്നീ നിറങ്ങളിലാണ് ഫോൺ ഇറങ്ങുന്നത് . ബെസൽ ലെസ് ഡിസ്പ്ലേയാണ് ഈ ഫോണിനുള്ളത് . 3ഡി ഫേഷ്യൽ സ്കാനിംഗാണ് അൺലോക്കിന് . ഐഫോൺ എക്സിലെ പോലെ ഫിംഗർപ്രിൻറ് സ്കാനർ ഒഴിവാക്കിയിട്ടുണ്ട് . ഓൺബോർഡിലും ഫിംഗർപ്രിൻറ് നൽകിയിട്ടില്ല . മെറ്റൽ ബോഡിയും കവേർഡ് ഗ്ലാസ് സ്ക്രീനും ആണ് ഈ ഫോണുള്ളത് . ക്യാമറ ആപ്പ് തുറക്കുമ്പോൾ മാത്രമായിരിക്കും പിന്നിലെയും മുൻപിലെയും ക്യാമറകൾ ദൃശ്യമാകൂ , മോട്ടറൈസ്ഡ് ക്യാമറ സ്ലൈഡ് എന്ന പ്രത്യേകതയാണിത് . ഡ്യൂവൽ ക്യാമറ സെറ്റപ്പാണ് പിന്നിൽ ഉള്ളത് . മുന്നിൽ സിംഗിൾ ക്യാമറയാണ് . സ്ക്രീനിൻറെ ഡിസൈൻ ഗ്യാലക്സ് എസ്9നെ ഓർമ്മിപ്പിക്കുന്നതായിരിക്കും . ഒ - ഫേസ് റെക്കഗനേഷൻ എന്ന സംവിധാനമാണ ഫൈൻറ് എക്സിൽ ഉള്ളത് എന്നാണ് ഓപ്പോ അവകാശപ്പെടുന്നത് . ഇതുവരെ ഒരു ആൻഡ്രോയ്ഡ് ഫോണിലും കാണാത്ത 3ഡി സ്ട്രെക്ചർ ലൈറ്റ് ടെക്നോളജി ഇതിൽ ഉപയോഗിച്ചിട്ടുണ്ടെന്നാണ് ഓപ്പോയുടെ അവകാശവാദം . ആൻഡ്രോയ്ഡ് ഓറീയോയിൽ കളർ ഒഎസ് 5.1 യൂസർ ഇൻറർഫേസോടെ എത്തുന്ന ഫോണിൽ 2 നാനോ സിം സ്ലോട്ടാണ് ഉള്ളത് . 6 . 42 ഇഞ്ച് ഫുൾ എച്ച്ഡി എഎം ഒഎൽഇഡി ഡിസ്പ്ലേയാണ് ഫോണിനുള്ളത് . 1080x2340 പിക്സലാണ് സ്ക്രീൻ റെസല്യൂഷൻ . 19 . 5 : 9 ആണ് സ്ക്രീൻ അനുപാതം . ഒക്ടാകോർ സ്നാപ്ഡ്രാഗൺ 845 എസ്ഒസി ആണ് ഫോണിൻറെ ശേഷി നിർണ്ണയിക്കുന്ന ചിപ്പ് . ഗ്രാഫിക്സ് പ്രോസസ്സർ യൂണിറ്റ് ആൻഡ്രിനോ 630 ആണ് . 8 ജിബിയാണ് ഫോണിൻറെ റാം ശേഷി . മൈക്രോ എസ്ഡികാർഡ് ഉപയോഗിച്ച് മെമ്മറി ശേഷി വർദ്ധിപ്പിക്കാൻ സാധിക്കില്ല . 16 എംപിയും , 20 എംപിയുമാണ് പിന്നിലെ ക്യാമറ ശേഷി എങ്കിൽ മുന്നിലെ സെൽഫി ക്യാമറ 25 എംപിയാണ് . 3730 എംഎഎച്ചാണ് ബാറ്ററി ശേഷി .


സാങ്കേതിക വിദ്യയിൽ അതിവൈദഗ്ധ്യമുളള യുവ ജനത സ്വന്തമായുളള ഇന്ത്യയ്ക്ക് അവരുടെ സഹായത്തോടെ നാലാം വ്യാവസായിക വിപ്ലവത്തെ നയിക്കാനാകുമെന്ന് മുകേഷ് അംബാനി . 24 മത് മൊബൈൽ കോൺഫറൻസിൽ സംസാരിക്കുകയായിരുന്നു റിലയൻസ് ചെയർമാൻ . ലോകത്തിലെ മൂന്നാമത്തെ ഏറ്റവും വലിയ സാമ്പത്തിക ശക്തി ആകാനുളള മുന്നേറ്റത്തിലാണ് ഇന്ത്യയെന്നും അദ്ദേഹം അഭിപ്രായപ്പെട്ടു . വയർലെസ് ബ്രോഡ്ബാൻഡ് ടെക്നോളജിയുടെ സ്വീകാര്യതയിൽ 155 - ാം നിന്ന് വെറും രണ്ട് വർഷം കൊണ്ട് മറ്റ് ലോക രാജ്യങ്ങളോടൊപ്പം മുൻനിരയിലെത്താൻ ഇന്ത്യയ്ക്ക് കഴിഞ്ഞിട്ടുണ്ടെന്നും അംബാനി അഭിപ്രായപ്പെട്ടു . ഇന്ത്യ ഡിജിറ്റൽ പരിവർത്തനത്തിൽ കൈവരിച്ച നേട്ടങ്ങൾ ശ്രദ്ധേയവും അത്ഭുതപൂർവ്വവുമാണ് . നാലാം വ്യാവസായിക വിപ്ലവമാണ് നമുക്ക് മുന്നിലുളളത് . വരാൻ പോകുന്ന വ്യാവസായിക വിപ്ലവത്തിൻറെ ഭാഗവാക്കാകാനല്ല മറിച്ച് ഈ വിപ്ലവത്തിന് നേതൃത്വം നൽകാനുളള ശേഷി ഇന്ത്യയ്ക്കുണ്ടെന്നും അംബാനി സമ്മേളനത്തിൽ പറഞ്ഞു . സംരംഭകത്വത്തിന് വളക്കൂറുളള മണ്ണാണ് ഇന്ത്യയെന്നും ലോകത്തിൽ ഏറ്റവും വേഗത്തിൽ വളരുന്ന സമ്പദ്വ്യവസ്ഥയെന്ന ഖ്യാതി ഇന്ത്യ നേടിക്കഴിഞ്ഞതായും റിലയൻലസ് ഇൻഡസ്ട്രീസ് ചെയർമാൻ അറിയിച്ചു .


ഒരു അഡാർ ലവ് എന്ന സിനിമയിലെ വിവാദ ഗാനം പിൻവലിക്കില്ലെന്ന് സംവിധായകൻ ഒമർ ലുലു . ഗാനം പിൻവലിക്കാൻ തീരുമാനിച്ചിരുന്നെങ്കിലും ജനപിന്തുണ കരുതി തീരുമാനം മാറ്റുകയായിരുന്നു . വിവാദത്തിൻറെ പശ്ചാത്തലത്തിലാണ് ചിത്രത്തിലെ മാണിക്യമലരായ പൂവി . . . . ഗാനം പിൻവലിക്കുമെന്ന് ഒമർ ലുലു അറിയിച്ചത് . യൂ ട്യൂബിൽ നിന്നും ഗാനം പിൻവലിക്കുമെന്നും തീരിമാനിച്ചിരുന്നു . എന്നാൽ പാട്ടിനോടുളള ജനങ്ങളുടെ സ്നേഹവും പിന്തുണയുമാണ് ഈ തീരുമാനത്തിൽ നിന്നും മാറാൻ കാരണമെന്ന് സംഗീത സംവിധായകൻ ഷാൻ റഹ്മാൻ പറഞ്ഞു . ഇരുവരും മാധ്യമങ്ങളോട് സംസാരിക്കുകയായിരുന്നു . പാട്ടിനെതിരെ ഹൈദരാബാദില ഒരു സംഘമാണ് പരാതി നൽകിയത് . പാട്ട് മതവികാരം വ്രണപ്പെടുത്തി എന്നിരോപിച്ചായിരുന്നു പരാതി . അതേസമയം ഹൈദരാബാദ് പൊലീസ് ഒമർ ലുലുവിനെതിരെ കേസെടുത്തിരുന്നു . രണ്ട് ദിവസം കൊണ്ട് അന്താരാഷ്ട്ര തലത്തിൽ വരെ വൈറലായ മലയാള സിനിമ അഡാർ ലൌവിലെ പ്രണയഗാനം മതവികാരം വ്രണപ്പെടുത്തിയെന്നാരോപിച്ചാണ് തെലങ്കാനയിൽ ഒരു സംഘം മുസ്ലീം യുവാക്കൾ ചിത്രത്തിലെ നായിക പ്രിയ പ്രകാശ് വാര്യർക്കെതിരെ ഹൈദരാബാദ് പൊലീസിൽ പരാതി നൽകിയത് . ചിത്രത്തിലെ മാണിക്യമലരായ പൂവി . . . . എന്ന ഗാനം പ്രവാചകനെ നിന്ദിക്കുന്ന തരത്തിലുള്ള പരാമർശങ്ങൾ അടങ്ങിയതാണെന്ന് യുവാക്കൾ പൊലീസിന് നൽകിയ പരാതിയിൽ പറയുന്നു . ഗാനം ഇംഗ്ലീഷിലേക്ക് തർജ്ജമ ചെയ്തപ്പോൾ ഇതിലെ പ്രവാചക വിരുദ്ധത വ്യക്തമായെന്നും ഇവരുടെ പരാതിയിൽ പറയുന്നുണ്ട് . യുവസംവിധായകൻ ഒമർ ലുലു അണിയിച്ചൊരുക്കുന്ന ഒരു അഡാർ ലൌ കൌമാരക്കാരുടെ പ്രണയവും സൌഹൃദവും പ്രമേയമാക്കുന്ന ചിത്രമാണ് . പ്രധാനവേഷങ്ങളിൽ പുതുമുഖങ്ങളെത്തുന്ന സിനിമയിൽ ഷാൻ റഹ്മാൻ സംഗീതം നൽകി വിനീത് ശ്രീനിവാസൻ ആലപിച്ച ഗാനമാണ് ആദ്യം വൈറലും ഇപ്പോൾ വിവാദത്തിലുമായിരിക്കുന്നത് . പി . എം . എ ജബ്ബാർ എന്ന മാപ്പിളപ്പാട്ട് രചയിതാവ് പതിറ്റാണ്ടുകൾക്ക് മുൻപ് എഴുതിയ ഗാനം ഷാൻ - വിനീത് ടീം പുതിയ ഈണത്തിൽ ചിത്രത്തിൽ ഉൾപ്പെടുത്തുകയായിരുന്നു . ഗാനത്തിലെ പ്രണയരംഗങ്ങളിലൂടെയാണ് പ്രിയ പ്രകാശ് വാര്യർ സൈബർ സെൻസേഷനായി മാറിയത്


ദിവസവും അനവധി മാറ്റങ്ങളുമായി എത്തുകയാണ് വാട്ട്സ്ആപ്പ് . കഴിഞ്ഞ ചില മാസങ്ങളിൽ വലിയ മാറ്റങ്ങളാണ് ഫേസ്ബുക്ക് ഉടമസ്ഥതയിലുള്ള ലോകത്തിലെ ഏറ്റവും വലിയ സന്ദേശ കൈമാറ്റ പ്ലാറ്റ്ഫോമിൽ സംഭവിച്ചത് . ഇപ്പോൾ ഇതാ നോട്ടിഫിക്കേഷനിൽ തന്നെ വീഡിയോ പ്രിവ്യൂ നടത്താൻ സാധിക്കുന്ന ഫീച്ചർ വാട്ട്സ്ആപ്പ് പരീക്ഷിക്കുന്നു . വാട്ട്സ്ആപ്പ് വാർത്തകൾ ആദ്യം പുറത്തുവിടുന്ന ഡബ്യൂഎ ബീറ്റ ഇൻഫോ റിപ്പോർട്ട് പ്രകാരം ആദ്യഘട്ടത്തിൽ ഐഒഎസ് പ്ലാറ്റ്ഫോമിലാണ് ഈ ഫീച്ചർ പരീക്ഷിച്ചത് . ഇത് മൂലം വീഡിയോകൾ അനാവശ്യമായി ഡൌൺലോഡ് ചെയ്ത് എംബി നഷ്ടപ്പെടുത്തേണ്ട എന്നത് തന്നെയാണ് ഗുണം . ഒപ്പം സമയ ലാഭവും ലഭിക്കും . ഐഒഎസ് വാട്ട്സ്ആപ്പ് ഉപയോക്താക്കൾക്ക് 2.18.102.5 അപ്ഡേഷൻ മുതൽ ഈ ഫീച്ചർ ലഭിച്ചേക്കും . ഐഒഎസ് ഉപയോക്താക്കൾക്ക് വീഡിയോ ഒഴികെയുള്ള ചാറ്റുകൾ ഇപ്പോൾ പ്രിവ്യൂവിൽ കാണാൻ സാധിക്കും .


ജയറാമിന്റെ മകൻ കാളിദാസ് ജയറാം മലയാളത്തിൽ നായകനാകുന്നുവെന്ന വാർത്ത അടുത്തിടെ ശ്രദ്ധ നേടിയതാണ് . ചിത്രത്തിന് പൂമരം എന്ന പേരിട്ടതായാണ് പുതിയ റിപ്പോർട്ട് . എബ്രിഡ് ഷൈൻ ആണ് ചിത്രം സംവിധാനം ചെയ്യുന്നത് . കാമ്പസ് പശ്ചാത്തലമാക്കിയ ചിത്രമായിരിക്കും ഇത് . ഒരു കോളേജ് വിദ്യാർഥിയായിട്ടാണ് കാളിദാസ് ചിത്രത്തിൽ അഭിനയിക്കുന്നത് . തമിഴിലാണ് കാളിദാസ് നായകനായി അരങ്ങേറിയത് . ബാലാജി തരണീധരൻ സംവിധാനം ചെയ്ത ഒരു പക്കാ കഥൈയായിലായിരുന്നു കാളിദാസ് നായകനായത് . പിന്നീട് പ്രഭുവിനൊപ്പം മീൻകുഴമ്പും മൺപാനയും എന്ന ചിത്രത്തിലും കാളിദാസ് അഭിനയിച്ചു . ബാലതാരമായി , ജയറാമിനൊപ്പം എന്റെ വീട് അപ്പൂന്റേം , കൊച്ചു സന്തോഷങ്ങൾ എന്നീ സിനിമകളിൽ നേരത്തെ കാളിദാസ് അഭിനയിച്ചിട്ടുണ്ട് .


തനിക്ക് നേരിട്ട ലൈംഗിക പീഡനത്തെ കുറിച്ച് ഞെട്ടിപ്പിക്കുന്ന വെളിപ്പെടുത്തലുകളുമായി പ്രമുഖ നടൻ . നടിമാർക്ക് മാത്രമല്ല നടന്മാരും ലൈംഗിക പീഡനം നേരിടുന്നുവെന്നതിന് തെളിവാണ് നടന്റെ ഈ വെളിപ്പെടുത്തൽ . ഹോളിവുഡ് നടൻ ഗീൽസ് മരീനൈയാണ് പുതിയ വെളിപ്പെടുത്തലുമായി രംഗത്ത് വന്നത് . സെക്സ് ആൻറ് സിറ്റി എന്ന ചിത്രത്തിലൂടെ പ്രേക്ഷക ശ്രദ്ധ നേടിയ നടനാണ് മറീനൈ . സാമൂഹിക മാധ്യമങ്ങളിൽ നടക്കുന്ന മി റ്റൂ ക്യാംപെയിനിനെക്കുറിച്ച് സംസാരിക്കുകയായിരുന്നു അദ്ദേഹം . ഹാർവി വെയ്ൻസ്റ്റീനെതിരായ ലൈംഗികാരോപണങ്ങളുടെ ചുവടുപിടിച്ചാണ് ' മീ റ്റൂ ' ക്യാംപെയിനിന് തുടക്കമായത് . ലൈംഗികാതിക്രമങ്ങൾ എത്രത്തോളം വ്യാപകമായിക്കഴിഞ്ഞിരിക്കുന്നു എന്ന് ജനങ്ങളെ അറിയിക്കുക എന്നതായിരുന്നു ക്യാംപെയിനിൻറെ ഉദ്ദേശ്യം . സെക്സ് ആൻറ് സിറ്റിയ്ക്ക് ശേഷം ഹോളിവുഡിലെ പല പ്രമുഖരും എന്നെത്തേടി വന്നു . അവർക്ക് ഞാനൊരു മാംസക്കഷ്ണം മാത്രമായിരുന്നു ' - പീപ്പിൾ മാഗസിന് നൽകിയ അഭിമുഖത്തിൽ മറീനൈ തുറന്നു പറഞ്ഞു . പുരുഷൻമാർ മീ റ്റൂ ക്യാംപെയിനിൽ കാര്യമായി പങ്കെടുത്തിരുന്നില്ല . കാരണം ലൈംഗിക പീഡിനത്തെക്കുറിച്ച് പുറംലോകമറിഞ്ഞാൽ ആണത്തം നഷ്ടമാകുമെന്നാണ് അവരുടെ ഭയം . ആണുങ്ങൾ ഇരകളാകുന്നത് ആരും അറിയാറില്ല - മറീനൈ പറഞ്ഞു .


മോഹൻലാൽ നായകനായി എത്തിയ പുലിമുരുകൻ ബോക്സ് ഓഫീസ് റെക്കോർഡുകൾ ഭേദിച്ച് പ്രദർശനം തുടരുകയാണ് . മോഹൻലാലിന്റെ ആക്ഷൻ രംഗങ്ങളാണ് ചിത്രത്തിന്റെ ഹൈലറ്റ് . പീറ്റർ ഹെയ്നിന്റെ ആക്ഷൻ കൊറിയോഗ്രഫി എല്ലാവരും കയ്യടി നേടിക്കഴിഞ്ഞിരിക്കുന്നു . വൈശാഖ് സംവിധാനം ചെയ്ത ചിത്രത്തെ പ്രശംസിച്ച് സംവിധായകൻ ബി ഉണ്ണിക്കൃഷ്ണൻ ഫേസ്ബുക്കിൽ എഴുതിയത് വായിക്കാം . ബി ഉണ്ണിക്കൃഷ്ണന്റെ ഫേസ്ബുക്ക് പോസ്റ്റ് പുലിമുരുകനെക്കുറിച്ച് ഒട്ടേറെകാര്യങ്ങൾ ഒട്ടേറെയാളുകൾ ഇതിനകം എഴുതിക്കഴിഞ്ഞു , പറഞ്ഞു കഴിഞ്ഞു . നൂറുകോടിക്ലബ്ബിലേക്ക് കടക്കുന്ന ആദ്യ മലയാളചിത്രം പുലിമുരുകൻ ആവാനുള്ള എല്ലാ സാധ്യതയുമുണ്ട് . ഇങ്ങനെയൊരു പവർപ്പാക്ക്ഡ് ആക്ഷൻ ചിത്രമൊരുക്കാൻ വൈശാഖും , എന്റെ പ്രിയ സുഹൃത്ത് ഉദയകൃഷ്ണനും നടത്തിയ കഠിനാധ്വാനത്തിനും , അവരുടെ ആത്മവിശ്വ്വാസത്തിനും അനിതരസാധാരണമായ ക്ഷമാശക്തിയ്ക്കും ബിഗ് സല്യൂട്ട് . കെ ജി ജോർജ്ജ് സാർ പണ്ടൊരിക്കൽ ഞങ്ങളോട് പറഞ്ഞു , " സിനിമയ്ക്ക് ആവശ്യമുള്ള മറ്റ് സാങ്കേതിക പ്രവർത്തകരേയും നടീനടന്മാരേയും വിദഗ്ധമായി പ്രയോജനപ്പെടുത്തുന്ന സൂത്രശാലിയായിരിക്കണം സംവിധായകൻ . ആവരുടെ സംഭാവനകളെ സ്വതന്ത്രമായി സംയോജിപ്പിക്കുന്ന ഒരു രാസത്വരകമാവണം , സംവിധായകൻ . " വൈശാഖ് അക്ഷരാർത്ഥത്തിൽ ചെയ്തതിതാണ് . ഷാജിയുടെ ഛായാഗ്രഹണമികവിനേയും , ജോസഫ് നെല്ലിക്കലിന്റെ കലാസംവിധനത്തേയും കിടിലൻ എന്ന് മാത്രമേ വിശേഷിപ്പിക്കാൻ സാധിക്കൂ . വി ഇഫെക്റ്റ്സും , ശബ്ദമിശ്രണവും ഗംഭീരം . പിന്നെ , പീറ്റർ ഹെയ്ൻ ! അടുത്ത കാലത്ത് ഇന്ത്യൻ സിനിമ കണ്ട് ഏറ്റവും മികച്ച ആക്ഷൻ കോറിയോഗ്രാഫി ഇതാണെന്ന് ഞാൻ ധൈര്യപൂർവം പറയും . നായകന്റെ Solo battle ഇത്ര ഗംഭീരമായി എക്സിക്യൂട്ട് ചെയ്യപ്പെട്ടിരിക്കുന്ന മറ്റൊരു സമീപകാല ചിത്രമില്ല . സിനിമ റിലിസ് ആകുന്നതിന് തലേദിവസം പീറ്റർ എന്നോട് സംസാരിച്ചു ; വലിയ രീതിയിൽ നേർവസായിരുന്നു , അയാൾ . സിനിമ കണ്ട്കഴിഞ്ഞ് അയാളെ വിളിച്ച് ഞാൻ അഭിനന്ദിച്ചപ്പോൾ , അയാളുടെ ശബ്ദം ഇടറിയിരുന്നു . എന്റെ നല്ല വാക്കുകൾ കേട്ടിട്ട് അയാൾ എന്നോട് പറഞ്ഞു , " എല്ലാ ക്രെഡിറ്റും മോഹൻലാൽ സാറിന് കൊടുക്കൂ , സാർ . ഇത്രയ്ക്ക് അപ്പർണ്ണമനോഭാവമുള്ള ഒരു നടനെ , താരത്തെ ഞാൻ കണ്ടിട്ടില്ല . ഒൻപതു റ്റെയിക്കുകൾക്ക് ശേഷം ഞാൻ ഒക്കെ പറയുമ്പോൾ , എന്റെ അടുത്ത് വന്ന് ചോദിക്കും , നിങ്ങൾ ശരിക്കും ഹാപ്പിയാണോ , വേണമെങ്കിൽ നമ്മുക്ക് ഒന്നു കൂടി നോക്കാം . ഹി ഇസ് ഇൻക്രെഡിബ്ൾ . " മോഹൻലാലിനെ അറിയാവുന്ന നമ്മൾക്ക് അതൊരു വാർത്തയല്ല . പക്ഷേ , വേറെ ചിലതുണ്ട് . അൻപത്തി ആറാമത്തെ വയസ്സിൽ തന്റെ കരിയറിലെ ഏറ്റവും മികച്ച ആക്ഷൻചിത്രം സംഭാവന ചെയ്ത മറ്റേതെങ്കിലും ഒരു നടനെ നമ്മുക്കാർക്കും അറിയില്ല . കേരളത്തിലെ തീയറ്റുറുകളെ ഇളകി മറിയുന്ന ഹർഷോന്മാദത്തിന്റെ , ജനകീയമായ കാർണിവൽ സ്പെയ്സുകളാക്കി ഇത്രയേറെ തവണ മാറ്റിയ മറ്റൊരു നടനേയും നമ്മുക്ക് ഓർമ്മയില്ല . അഭിനയ ജീവിതത്തിന്റെ മുപ്പത്തി ആറാം വർഷത്തിൽ ഇത്രയേറെ ഊർജ്ജം പ്രസരിപ്പിക്കുന്ന മറ്റൊരു നടനേയും നമ്മുക്കറിയില്ല . മോഹൻലാലിനൊപ്പം , മോഹൻലാൽ മാത്രം . ഒരു കാര്യം കൂടി പറയട്ടെ . പുലിമുരുകൻ എന്ന ചിത്രത്തിന്റെ അസാധാരണവിജയത്തിനു പുറകിൽ ടോമിച്ചൻ മുളകുപാടം എന്ന നിർമ്മാതാവിന്റെ അസാമാന്യമായ ധൈര്യവും ആത്മവിശ്വ്വാസവുമുണ്ട് . പറഞ്ഞ ബഡ്ജറ്റിൽ ചെറിയൊരു വ്യത്യാസം വന്നാൽ , തർക്കവും വഴക്കും ഉണ്ടാവുന്ന ഒരു പ്രവർത്തി മേഖലയിൽ , തന്റെ സാങ്കേതികപ്രവർത്തകരേയും താൻ നിർമ്മിക്കുന്ന സിനിമയേയും ഇത്രയധികം വിശ്വസിച്ച് , നിർലോഭം പണം മുടക്കിയ ടോമിച്ചൻ മലയാള സിനിമയ്ക്കായി തുറന്നത് , പുതിയൊരു വിപണിയാണ് . നമ്മുടെ സിനിമയെ അന്യഭാഷാചിത്രങ്ങൾക്കൊപ്പം വാണിജ്യപരമായി വലുതാക്കുകയാണ് ടോമിച്ചൻ ചെയ്തത് . ഹാറ്റ്സ് ഓഫ് ! ! !


റിസർവ് ബാങ്ക് ഗവർണർ സ്ഥാനത്തു രഘുറാം രാജൻ തുടരില്ല . കാലാവധി പൂർത്തിയാകുന്ന സെപ്റ്റംബർ നാലിനു താൻ സ്ഥാനമൊഴിയുമെന്ന് അദ്ദേഹം വ്യക്തമാക്കി . റിസർവ് ബാങ്ക് ജീവനക്കാർക്കുള്ള സന്ദേശത്തിലാണു രാജൻ ഇക്കാര്യം അറിയിച്ചത് . മൂന്നു വർഷത്തെ തന്റെ സേവന കാലാവധി സെപ്റ്റംബർ നാലിന് അവസാനിക്കുകയാണെന്നും , അതിനു ശേഷം താൻ ചിക്കാഗോയിലേക്കു മടങ്ങുമെന്നും സന്ദേശത്തിൽ രഘുറാം രാജൻ പറയുന്നു . താൻ ചുമതലയേൽക്കുമ്പോൾ നാണ്യപ്പെരുപ്പം വലിയ ഉയരത്തിലായിരുന്നു . ഇതു പിടിച്ചുനിർത്താൻ കഴിഞ്ഞു . പലിശ നിരക്കുകളിൽ 150 ബേസിസ് പോയിന്റിന്റെ കുറവു വരുത്തി . ആസ്ഥി മൂല്യ നിർണയം വഴി ബാങ്കുകളുടെ ബാലൻസ് ഷീറ്റുകൾ ശക്തിപ്പെടുത്തി . ഇന്ത്യൻ സമ്പദ്വ്യവസ്ഥ ശക്തിപ്പെടുത്തുന്നതിനു തന്റെ പിൻഗാമിക്കും ഏറെ കാര്യങ്ങൾ ചെയ്യാനുണ്ടെന്നും അദ്ദേഹം പറയുന്നു . രഘുറാം രാജനെ സ്ഥാനത്തുനിന്നു നീക്കണമെന്നാവശ്യപ്പെട്ട് സുബ്രഹ്മണ്യം സ്വാമി പ്രധാനമന്ത്രിക്കു കത്തയച്ചതു വലിയ ചർച്ചയായിരുന്നു . രഘുറാം രാജൻ രാജ്യത്തിന്റെ സാമ്പത്തിക വളർച്ച തടയാൻ ശ്രമിക്കുകയാണെന്നും , ഇന്ത്യക്കാരന്റെ മാനസികാവസ്ഥയിലല്ല അദ്ദേഹം പ്രവർത്തിക്കുന്നതെന്നുമായിരുന്നു സുബ്രഹ്മണ്യം സ്വാമിയുടെ ആരോപണം .


യുവേഫ ചാന്പ്യൻസ് ലീഗ് ഫുട്ബോളിൽ ഇന്ന് പ്രമുഖ ടീമുകൾക്ക് പോരാട്ടം . നിലവിലെ ചാമ്പ്യൻമാരായ റയൽ മാഡ്രിഡിൻറെ പോരാട്ടം ഇറ്റാലിയൻ കരുത്തരായ റോമയ്ക്കെതിരെയാണ് . ഇന്ത്യൻ സമയം രാത്രി 1.30നാണ് പോരാട്ടം തുടങ്ങുക . 9 പോയിന്റ് വീതമുള്ള റോമയ്ക്കും റയലിനും ഗ്രൂപ്പ് ജേതാക്കളെ നിർണയിക്കുന്നതിൽ കളി നിർണായകമാണ് . ഒളിംപിക് ലിയോണിനെതിരായ മത്സരത്തിൽ സമനില പിടിച്ചാൽ മാഞ്ചസ്റ്റർ സിറ്റിക്ക് നോക്കൌട്ടിലെത്താം . ബയേൺ മ്യൂനിക്ക് പോർച്ചുഗീസ് ക്ലബ് ബെൻഫിക്കയെ സ്വന്തം മൈതാനത്തു നേരിടും . 4 കളിയിൽ 10 പോയിന്റുമായി ഗ്രൂപ്പിൽ ഒന്നാമതാണ് ബയൺ . ബയേൺ ജയിക്കുകയും 8 പോയിന്റുള്ള അയാക്സ് ഇന്ന് ആതൻസിനോട് തോൽക്കുകയും ചെയ്താൽ ജർമ്മൻ ക്ലബ്ബ് നോക്കൌട്ട് ഉറപ്പിക്കും . യുവൻറസ് - വലൻസിയ , മാഞ്ചസ്റ്റർ യുണൈറ്റഡ് - യംഗ് ബോയിസ് മത്സരങ്ങളും രാത്രി നടക്കും


ഒരു ചുരുട്ടിനെപ്പോലെയാണ് ആ ഛിന്നഗ്രഹം . പേര് ഓമ്യൂമ . 400 മീറ്റർ നീളവും , 4 മീറ്റർ വീതിയും ആണ് ഇതിന് ഉള്ളത് എന്നാണ് ഗവേഷകർ പറയുന്നത് . കഴിഞ്ഞ ഒക്ടോബറിൽ സൌരയുഥത്തിന് അടുത്തുകൂടി ഈ ഛിന്നഗ്രഹം കടന്നുപോയി എന്നാണ് ഇതിനെക്കുറിച്ചുള്ള ഗവേഷണം പറയുന്നത് . ഛിന്നഗ്രഹ കൂട്ടത്തിൽ ഏറ്റവും വ്യത്യസ്തൻ എന്നാണ് ഇതിനെക്കുറിച്ച് ശാസ്ത്രകാരന്മാർ പറയുന്നത് . ഇൻറർസ്റ്റെല്ലാർ ഛിന്നഗ്രഹ ഗണത്തിലാണ് ഓമ്യൂമയെ പെടുത്തിയിരിക്കുന്നത് . മറ്റൊരു ഗ്രഹസംവിധാനത്തിൽ നിന്നും ഉത്ഭവിക്കുന്നതും . നമ്മുടെ സൌരയൂഥത്തിൽ കാണത്ത തരത്തിലുള്ള രൂപമുള്ളതുമായ ഛിന്നഗ്രഹങ്ങളെയാണ് ഇൻറർസ്റ്റെല്ലാർ ഛിന്നഗ്രഹങ്ങൾ എന്ന് പറയാറ് . മറ്റുള്ള സൌരയൂഥ സമാനമായ ഗ്രഹ സംവിധാനങ്ങളുടെ ഉത്ഭവം സംബന്ധിച്ചുള്ള പഠനത്തിൽ നിർണ്ണായകമാണ് ഓമ്യൂമയുടെ കണ്ടെത്തൽ എന്നാണ് യൂണിവേഴ്സിറ്റ് ഓഫ് ഹവായിയിലെ ഗവേഷകൻ കരൺ മീച്ച് പറയുന്നത് .


ഇന്ത്യക്കാരൻറെ ഉടമസ്ഥതയിലുള്ള ഹെൽത്ത് ആപ്പ് സെ നോസിസ് ഏറ്റെടുത്ത് ഗൂഗിൾ . വാഷിങ്ടൺ സർവകലാശാലയിലെ പ്രഫസർ ശ്വേതക് പ ട്ടേൽ സ് ഥാപകനായ സ്റ്റാർട്ടപ്പ് സംരംഭത്തിന് കീഴിൽ വികസിപ്പിച്ച ആപ് ആണ് ഗൂഗിൾ മാതൃകമ്പനി അൽഫബെറ്റ് വിലക്ക് വാങ്ങിയത് . സ് മാർട് ഫോൺ ആരോഗ്യ പരിശോധനക്ക് ഉപയോഗിക്കാവുന്ന ഉപകരണമാക്കി മാറ്റുന്ന തരത്തിലുള്ള ആപ്പാണിത് . സ് മാർട് ഫോൺ ആക് സി ലറോമീറ്റർ , മൈക്രോഫോൺ , ഫ്ലാഷ് , ക്യാമറ എന്നിവയാക്കി ഉപയോഗിക്കാവുന്ന രീതിയിലാണ് വികസിപ്പിച്ചത് . ഇതിനായി ഒരുക്കിയ സെ നോസിസ് ആപ് ഉപയോഗിച്ച് ശ്വാസകോശ പ്രവർത്തനം വിലയിരുത്താൻ കഴിയും . രക് തത്തിലെ ഹീമോ ഗ്ലോബി ൻറെ അളവ് എന്നിവയും നിർണയിക്കാൻ കഴിയുമെന്നുമാണ് റിപ്പോർട്ടുകൾ . ഫോണി ൻ്റെ ഫ്ലാഷ് ഉപയോഗിക്കുന്നയാളുടെ വിരലിലേക്ക് പതിപ്പിച്ച് ഹിമോ ഗ്ലോബിൻറെ അളവ് പരിശോധിക്കുന്നതടക്കമുള്ള രീതികളാണ് ഇതിൽ അടങ്ങിയിരിക്കുന്നതെന്നാണ് സൂചനകൾ . ലോ പവർ വയർലെസ് സെൻസർ പ്ലാറ്റ് ഫോം കമ്പനിയുണ്ടാക്കിയ ഇദ്ദേഹം വാലി ഹോം എന്ന ഉൽപ്പന്നം വികസിപ്പിച്ചു . ഇത് 2015ൽ സിയേഴ് സ് സ്വന്തമാക്കി . ന്യൂയോർക്ക് ടൈംസി ൻറെ ടെക് നോളജി അവാർഡ് ഉൾപ്പെടെയുള്ളവ ഇ ദ്ദേഹത്തെ തേടിയെത്തിയിട്ടുണ്ട് .


മാർച്ചിലാണ് ഇർഫാൻ ഖാൻ തനിക്ക് ന്യൂറോ എൻഡോക്രെയിൻ ക്യാൻസറാണെന്ന ഞെട്ടിക്കുന്ന വിവരെ വെളിപ്പെടുത്തിയത് . താൻ തിരിച്ചുവരുമെന്നും ഇർഫാൻ ഖാൻ ആരാധകർക്ക് ഉറപ്പ് നൽകിയിരുന്നു . ഇപ്പോൾ ആരാധകർക്ക് ആശ്വാസമേകി പുഞ്ചിരിക്കുന്ന മുഖവുമായി ട്വിറ്ററിൽ പ്രത്യക്ഷപ്പെട്ടിരിക്കുകയാണ് താരം . ട്വിറ്ററിലെ ഡിസ്പ്ലേ പിക്ചർ മാറ്റിയാണ് ഇർഫാൻ തൻറെ പുഞ്ചിരിക്കുന്ന മുഖവുമായി പ്രത്യക്ഷപ്പെട്ടിരിക്കുന്നത് . അൽപ്പം ക്ഷീണിതനായി കാണാമെങ്കിലും പുഞ്ചിരി ആരാധകർക്ക് ആശ്വാസമായിരിക്കുകയാണ് . ' ' എൻറെ യാത്രയിലുടനീളം ഞാനറിയുന്നതും അറിയാത്തതുമായ നിരവധി പേർ ലോകത്തിൻറെ വിവിധ ഭാഗങ്ങളിൽ ഇരുന്ന് എന്നെ ആശംസിപ്പിക്കുകയും എനിക്ക് വേണ്ടി പ്രാർത്ഥിക്കുകയും ചെയ്തു . അവരുടെ പ്രാർത്ഥനകളെല്ലാം ഒന്നായതായി എനിക്ക് തോനുന്നു . ആ ശക്തി എൻറെ ഉള്ളിലെത്തുകയും അതെനിക്ക് ഊർജ്ജമാകുകയും ചെയ്തു . അത് ഒരു പൂമൊട്ട് പോലെയോ ഇല പോലെയോ തളിര് പോലെയോ , ചില്ലപോലെയോ എന്നിൽ മുളച്ചു . ഞാൻ അതിൽ നോക്കിക്കൊണ്ടേ നിന്നു . പ്രാർത്ഥനകളിൽ മുളച്ച ഓരോ പൂവും ചില്ലയും ഇലയും എന്നിൽ വിസ്മയവും സന്തോഷവും കൌതുകവും നിറച്ചു ' ' ദിവസങ്ങൾക്ക് മുമ്പ് ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തിൽ ഇർഫാൻ ഖാൻറെ വാക്കുകൾ . താരം ഇപ്പോൾ ലണ്ടനിൽ ചികിത്സയിലാണ് .


ഐപിഎൽ 11ാം സീസണിലെ ആദ്യ സെഞ്ചുറി നേടിയ ക്രിസ് ഗെയ്ലിന്റെ സെഞ്ചുറി ആഘോഷത്തിന് പിന്നിലും ഒരു കാരണമുണ്ട് . നാളെ ഗെയ്ലിന്റെ മകളുടെ പിറന്നാളാണ് . മകൾക്കുള്ള തന്റെ സമ്മാനമാണ് ഇതെന്ന് ക്രിസ് ഗെയ്ൽ സെഞ്ചുറിക്ക് ശേഷം പറഞ്ഞു . കുട്ടിയെ താരാട്ടാട്ടുന്ന രീതീയിലാണ് ഗെയ്ൽ സെഞ്ചുറി ആഘോഷം പൂർത്തിയാക്കിയത് . ഗെയ്ലിനെ വിമർശിച്ചവർക്കുള്ള ചുട്ട മറുപടികൂടിയായി ഈ സെഞ്ചുറി . അദ്ദേഹം ഇക്കാര്യം വ്യക്തമാക്കുകയും ചെയ്തു . . . കുറെയധികം പേർ ചിന്തിച്ചിരുന്നു . . . എനിക്ക് പ്രായമായെന്ന് . എന്നാൽ ഈ ഇന്നിങ്സിന് ശേഷം എനിക്കൊന്നും തെളിയിക്കാനില്ല . സെഞ്ചുറി നാളെ പിറന്നാൾ ആഘോഷിക്കുന്ന എന്റെ മകൾക്കുള്ള സമ്മാനമാണ് . ബാറ്റിങ്ങിന് പാകമായ മികച്ച വിക്കറ്റാണ് മൊഹാലിയിലേത് . കിങ്സ് ഇലവനിൽ വന്നശേഷം ഒരുപാട് ആത്മവിശ്വാസത്തോടെയാണ് കളിക്കുന്നത് . സെവാഗ് എന്നോട് പറഞ്ഞിരുന്നു യോഗ പരിശീലിക്കാൻ . പ്രകടനത്തിന് പിന്നലെ രഹസ്യവും ഇത് തന്നെ . ഗെയ്ൽ പറഞ്ഞു . . .


ഭാരതി എയർടെൽ ദീർഘനാൾ വാലിഡിറ്റിയുള്ള പുതിയ പ്രീപെയ്ഡ് ഓഫർ അവതരിപ്പിച്ചു . 597 രൂപയുടെ പുതിയ പ്ലാനിന് കീഴിൽ അൺലിമിറ്റഡ് വോയ്സ് കോളുകളും 10 ജിബി ഡാറ്റയും ലഭിക്കും . 168 ദിവസം വാലിഡിറ്റിയുണ്ടെന്നുള്ളതാണ് ഇതിന്റെ പ്രധാന പ്രത്യേകത . എയർടെൽ ഈ പുതിയ ഓഫറിലൂടെ ദീർഘ നാളത്തേക്ക് അൺലിമിറ്റഡ് വോയ്സ്കോൾ ആഗ്രഹിക്കുന്നവരെയാണ് ലക്ഷ്യമിടുന്നത് . ടെലികോം ടാക്ക് വെബ്സൈറ്റിൽ വന്ന റിപ്പോർട്ട് അനുസരിച്ച് ഈ ഓഫറിൽ പ്രതിദിന ഉപയോഗ പരിധിയുണ്ടാവില്ല . ആകെ 100 എസ്എംഎസും ലഭിക്കും . മറ്റ് ടെലികോം ഓപ്പറേറ്റർമാർ ആരും തന്നെ ഈ തുകയ്ക്ക് ഓഫർ പ്രഖ്യാപിച്ചിട്ടില്ല . അതേസമയം , രാജ്യത്ത് എല്ലായിടത്തും ഈ ഓഫർ ലഭ്യമാവില്ല . തിരഞ്ഞെടുത്ത ഉപയോക്താക്കൾക്കിടയിൽ മാത്രമോ ഓഫർ ലഭ്യമാവൂ എന്നും ടെലികോം ടോക്ക് റിപ്പോർട്ടിൽ പറയുന്നു . എയർടെൽ കഴിഞ്ഞ മാർച്ചിൽ റിലയൻസ് ജിയോയ്ക്ക് മറുപടിയായി 995 രൂപയുടെ റീച്ചാർജ് പായ്ക്ക് അവതരിപ്പിച്ചിരുന്നു . 180 ദിവസം വാലിഡിറ്റിയുള്ള ഈ പ്ലാനിൽ പരിധിയില്ലാത്ത വോയ്സ് കോൾ , പ്രതിമാസം 1 ജിബി ഡാറ്റ , 100 എസ്എംഎസ് എന്നിയാണുള്ളത് .


ബോളിവുഡ് താരം ജിയാ ഖാന്റെ ആത്മഹത്യ ആസൂത്രിത കൊലപാതകമെന്ന് റിപ്പോർട്ട് . ബ്രിട്ടീഷ് ഫോറൻസിക് വിദഗ്ധൻ ജെയ്സൺ പെയ്ൻ ജെയ്സണിനെ ഉദ്ധരിച്ച് മുംബൈ മിററാണ് ഇക്കാര്യം റിപ്പോർട്ട് ചെയ്തത് . ജിയയുടെ കഴുത്തിലെയും മുഖത്തെയും പാടുകൾ കൊലപാതക സാധ്യതയിലേക്കാണ് വിരൽ ചൂണ്ടുന്നത് . താരത്തെ കൊലപ്പെടുത്തിയ ശേഷം കെട്ടിത്തൂക്കിയതാകാനാണ് സാധ്യതയെന്നും ജെയ്സൺ പറഞ്ഞു . ജിയയുടെ അമ്മ റാബിയ തന്നെ നേരിട്ട് സമീപിച്ച ഫോറൻസിക് വിദഗ്ധനാണ് ജെയ്സൺ . . ഇന്ത്യൻ ഫോറൻസിക് വിദഗ്ധരുടെ കണ്ടെത്തലിന് വിരുദ്ധമാണ് ബ്രിട്ടീഷ് വിദഗ്ധന്റെ റിപ്പോർട്ട് . ജിയ മരിച്ച് മൂന്ന് വർഷങ്ങൾക്ക് ശേഷമാണ് വ്യത്യസ്തമായ കണ്ടെത്തലുമായി പുതിയ റിപ്പോർട്ട് പുറത്ത് വരുന്നത് . ജിയയുടെ പോസ്റ്റ്മോർട്ടം റിപ്പോർട്ടും മൃതദേഹത്തിന്റെ സിസി ടിവി ചിത്രങ്ങളും പരിശോധിച്ചശേഷമാണ് ജെയ്സൺ റിപ്പോർട്ട് തയാറാക്കിയത് . ജിയയുടെ കീഴ് ചുണ്ടിൽ കണ്ട കടിയേറ്റ പാട് ആത്മഹത്യാ സമയത്തുണ്ടായതാണെന്നായിരുന്നു ഇന്ത്യയിലെ ഫോറൻസിക് വിദഗ്ധർ നൽകിയ റിപ്പോർട്ട് . എന്നാൽ ഇത് ബലപ്രയോഗത്തിലൂടെ സംഭവിച്ചാതണെന്നാണ് ജെയ്സന്റെ റിപ്പോർട്ടിൽ പറയുന്നു . അതുപോലെ കഴുത്തിൽ കണ്ട പാടുകൾ തൂങ്ങിമരിക്കാൻ ഉപയോഗിച്ച ഷാൾ മുറുകി ഉണ്ടായതാകാമെന്നാണ് ഇന്ത്യയിലെ വിദഗ്ധർ നൽകിയ റിപ്പോർട്ട് . ഇക്കാര്യവും ജെയ്സൺ തന്റെ റിപ്പോർട്ടിൽ ഖണ്ഡിക്കുന്നുണ്ട് . ബ്രിട്ടീഷ് ഫോറൻസിക് വിദഗ്ധന്റെ കണ്ടെത്തൽ ജിയയുടെ അമ്മ റാബിയ മുംബൈയിലെ സെഷൻസ് കോടതിയിൽ സമർപ്പിക്കും . അതേസമയം ഒരു വിദേശ രാജ്യത്ത് നിന്നുള്ള ഫോറൻസിക് റിപ്പോർട്ട് കോടതി സ്വീകരിക്കുമോ എന്ന കാര്യത്തിൽ വ്യക്തതയില്ല . ജിയയെ കൊലപ്പെടുത്തിയാണെന്ന വാദം തള്ളി സി . ബി . ഐ ബോംബെ ഹൈക്കോടതിയിൽ കഴിഞ്ഞ മാസം റിപ്പോർട്ട് സമർപ്പിച്ചിരുന്നു . 2013 ജൂൺ മുന്നിന് ആണ് മുംയൈിലെ അപ്പാർട്ട്മെന്റിൽ ജിയാ ഖാനെ തൂങ്ങി മരിച്ച നിലയിൽ കണ്ടെത്തിയത് . നടൻ സൂരജ് പഞ്ചോളിയുമായി പ്രണയത്തിലായിരുന്നു ജിയാ ഖാൻ


നിയന്ത്രണം വിട്ട ചൈനീസ് ബഹിരാകാശനിലയം ഭൂമിയിൽ തകർന്നു വീണു പൊട്ടിത്തെറിക്കും എന്നു ശാസ്ത്രലോകം . ചൈനയുടെ തിയോങ് ബഹിരാകാശ സ്റ്റേഷൻറെയാണ് നിയന്ത്രണം വിട്ടത് . 8 . 5 കിലോ ഭാരം വരുന്ന നിലയം അടുത്ത ജനുവരി , മാർച്ച് മാസത്തിനിടയ്ക്കു ഭൂമിയിൽ പതിക്കും എന്നു യുറോപ്യൻ ബഹിരാകാശ ഏജൻസിയായ എസ്സയാണ് ഇക്കാര്യം പുറത്തു വിട്ടിരിക്കുന്നത് . 12 മീറ്ററാണു നിലയത്തിൻറെ നീളം . ന്യൂയോർക്ക് , ലോസ്ഏഞ്ചലസ് , മീയാമി , മാഡ്രിഡ് , ലണ്ടൻ , റോം , പാരീസ് , മുംബൈ , ടോക്കിയോ തുടങ്ങിയ സ്ഥലങ്ങൾ അതീവ സാധ്യത പ്രദേശങ്ങളിൽ പെടുന്നു . സംഭവത്തിൽ ജനങ്ങൾ ജാഗ്രത പാലിക്കണം എന്ന് ഇവർ പറയുന്നു . നിലയം ഏതു നഗരത്തിൽ പതിക്കുമെന്നു പറയാനാകില്ല . നിലയം ഭൌമാന്തരീക്ഷത്തിൽ പ്രവേശിക്കുമ്പോൾ കാലാവസ്ഥ വ്യതിയാനം സംഭവിക്കും എന്നും ഇതിലുടെ നിലയം ഭൂമിയിൽ പതിക്കുന്നത് അറിയാൻ സാധിക്കുമെന്നും വിദഗ്ധർ പറയുന്നു . അന്താരാഷ്ട്ര ബഹിരാകാശ നിലയത്തിന് സമാനമായി ചൈന നിർമ്മിച്ച സ്വന്തം ബഹിരാകാശ നിലയമാണു ടിയാൻ ഗോങ് . ‘സ്വർഗീയ സമാനമായ കൊട്ടാരം’ എന്നാണ് പേരിനർഥം . ചൈനീസ് ബഹിരാകാശ ശാസ്ത്രജ്ഞർക്കു മാസങ്ങളോളം ബഹിരാകാശത്തു തങ്ങി പരീക്ഷണങ്ങൾ നടത്താനുള്ള അവസരമൊരുക്കുകയായിരുന്നു പ്രധാന ലക്ഷ്യം . ഇതിൻറെ ഭാഗമായി ബഹിരാകാശത്തു സ്ഥാപിച്ച ടിയാൻഗോങ് പരീക്ഷണ മൊഡ്യൂളുമായി ഷെൻഷൂ 8 എന്ന ബഹിരാകാശ വാഹനം 2011ൽ വിജയകരമായി ബന്ധിപ്പിക്കാനും ചൈനയ്ക്കു കഴിഞ്ഞു . 2012ൽ ഷെൻഷൂ 10വിൽ ബഹിരാകാശ യാത്രികരും ടിയാൻഗോങ്ങിലെത്തി . പല വർഷങ്ങളെടുക്കുന്ന ഒട്ടേറെ വിക്ഷേപണങ്ങളിലൂടെയാണു ലോകരാഷ്ട്രങ്ങളുടെ സഖ്യം രാജ്യാന്തര ബഹിരാകാശ നിലയം എന്ന ഭീമാകാരമായ സ്പേസ് ലാബ് യാഥാർഥ്യമാക്കിയത് . ഈ വിജയം ഒറ്റയ്ക്കു നേടിയെടുക്കുകയായിരുന്നു ചൈനയുടെ ലക്ഷ്യം . 2018ൽ വിക്ഷേപണങ്ങൾ ആരംഭിച്ചു 2022ൽ നിലയം പ്രവർത്തനസജ്ജമാക്കാനും ചൈന പദ്ധതിയിട്ടു . ഐഎസ്എസിൻറെ വലിപ്പത്തിന്റെ അടുത്തെത്തില്ലെങ്കിലും സോവിയറ്റ് യൂണിയന്റെ പഴയ മിർ സ്റ്റേഷൻ പോലൊന്നു ചൈന യാഥാർഥ്യാമാക്കുമെന്നു ബഹിരാകാശ വിദഗ്ധരും കണക്കുകൂട്ടിയിരുന്നു . ഐഎസ്എസ് പിന്മാറുന്നതോടെ ബഹിരാകാശത്തെ ഏക പരീക്ഷണ കേന്ദ്രം ടിയാൻഗോങ് ആയിമാറുമെന്നും കരുതിയിരുന്നു . അമേരിക്കയോ മറ്റു രാഷ്ട്രങ്ങളേതെങ്കിലുമോ മറ്റൊരു ബഹിരാകാശ നിലയം തയാറാക്കിയില്ലെങ്കിൽ ബഹിരാകാശത്ത് ചൈനയുടെ ഏകാധിപത്യമായിരിക്കുമെന്നും നിഗമനങ്ങളുണ്ടായി . പക്ഷേ കഴിഞ്ഞ വർഷം സെപ്റ്റംബറിൽ എല്ലാ സ്വപ്നങ്ങളും തകർന്നു . ടിയാൻഗോങ്ങുമായുള്ള ബന്ധം ചൈനയ്ക്ക് നഷ്ടമായെന്ന് രാജ്യം സമ്മതിച്ചു . മാത്രവുമല്ല വൈകാതെ തന്നെ അത് ഭൂമിയിലേക്കു പതിക്കുമെന്നും ഇവർ വ്യക്തമാക്കി . നിലയത്തിൻറെ ഭൂഭ്രമണപഥത്തിൽ നിന്ന് ഭൂമിയിൽനിന്നുള്ള അകലം കുറഞ്ഞു വരികയാണ് . നിലവിൽ അത് 300 കി . മീ താഴെയാണെന്നാണു കരുതുന്നത് . ഈ സാഹചര്യത്തിൽ 2017 ഒക്ടോബറിനും 2018 ഏപ്രിലിനും ഇടയിൽ എപ്പോൾ വേണമെങ്കിലും ഭൂമിയിലേക്ക് ഈ കൂറ്റൻ ബഹിരാകാശ നിലയം പതിച്ചേക്കാം . 2016 സെപ്റ്റംബറിൽത്തന്നെ ഈ വാർത്ത വന്നിരുന്നെങ്കിലും ബഹിരാകാശ നിലയത്തിൻഖെ യാത്ര എങ്ങോട്ടേക്കാണെന്നും എവിടെയാണു വീഴുന്നതെന്ന് മനസിലാകില്ലെന്നുമുള്ള ചൈനയുടെ ഏറ്റുപറച്ചിലാണ് ആശങ്ക കൂട്ടിയിരിക്കുന്നത് .


2019ൽ ടെക് ലോകത്ത് ഏറ്റവും കൂടുതൽ ഭീഷണിയുണ്ടാകുക ഡീപ്പ് ഫെയ്ക്ക് ടൂളുകൾ ഉപയോഗിച്ചുള്ള വീഡിയോകളാണ് എന്ന് ടെക് ലോകത്ത് മുന്നറിയിപ്പ് . ഫോട്ടോകൾ കൃത്രിമമായി ചയമയ്ക്കുന്ന മോർഫിംഗ് വിദ്യകൾ ഫോട്ടോഷോപ്പ് പോലുള്ള സോഫ്റ്റുവെയറുകൾ വഴി ചെയ്യാം എങ്കിൽ ഇപ്പോൾ വളരെ ലളിതമായി ലഭിക്കുന്ന ടൂളുകൾ വ്യാജവീഡിയോ നിർമ്മാണത്തിൽ വ്യാപകമാകുന്നു എന്നാണ് റിപ്പോർട്ട് . ആവഞ്ചേർസ് പോലുള്ള ചിത്രങ്ങളിലൂടെ ലോക പ്രശസ്തയായ നടി സ്കാർലറ്റ് ജോൺസൻ ഈ ഡീപ്പ് ഫേക്കിൻറെ ഇരായാണ് . കഴിഞ്ഞ വർഷം ഡസൻ കണക്കിന് തവണയാണ് ഗ്രാഫിക് സെക്സ് വീഡിയോകൾ ഈ നടിയുടെതായി സോഷ്യൽ മീഡിയയിൽ പ്രചരിച്ചത് . ഇത്തരത്തിൽ ഒരു വീഡിയോ പോൺസൈറ്റുകളിൽ കണ്ടത് 1.5 ദശലക്ഷം തവണയാണ് . വീണ്ടും ഇതിൻറെ കോപ്പിയും പല സൈറ്റുകളിലും ലഭ്യമാണ് എന്നാണ് പറയുന്നത് . മാധ്യമ വിമർശകയായ മാധ്യമവിമർശക അനീറ്റാ സർകീസിയാൻറെ കഥ അതിലും ഭീകരമാണ് . ഇവരുടെ പോൺ വീഡിയോ പോൺഹബ്ബിൽ കണ്ടത് 30,000 പേരായിരുന്നു . ഇത്തരം വീഡിയോ പ്രചരിക്കുന്നത് വൈകിയാണ് മനസിലായതെന്നും , തൻറെ പ്രഫഷനുമായി ഒരു ബന്ധവുമില്ലാത്ത കാര്യത്തിൽ ഒരു സ്ത്രീയുടെ ബന്ധങ്ങളും , സൌഹൃദങ്ങളും , കരിയറും എന്തിന് മാനസികാരോഗ്യം വരെ ഇത്തരം ഫേയ്ക്ക് വീഡിയോകൾ തകർക്കും എന്ന് അനീറ്റാ സൌത്ത് ചൈനീസ് മോണിംഗ് പോസ്റ്റിനോട് പറയുന്നു . ഇത്തരം വീഡിയോകളുടെ ആധികാരികത ചോദ്യം ചെയ്യാൻ കഴിയാത്ത നിർമ്മാണം ഒരു സ്ത്രീയെ ഏളുപ്പം തകർക്കാനും ലൈംഗിക വസ്തു എന്നതാക്കി മാറ്റുവാനും സാധിക്കും എന്നാണ് അനീറ്റാ പറയുന്നത് . അടുത്തിടെ ടെക് ലോകത്ത് സുലഭമായ ആർട്ടഫിഷ്യൽ ഇന്റലിജൻസ് ലൈബ്രറിയിൽ രൂപപ്പെടുത്തിയ ഡീപ് ഫെയ്ക്ക് ടൂളുകൾ ഉപയോഗിച്ച് യാഥാർത്ഥ്യമെന്ന് തോന്നുന്ന രീതിയിലുള്ള വ്യാജ വീഡിയോ ചമയ്ക്കാൻ കഴിയും . നെറ്റിൽ കിട്ടുന്ന സാങ്കേതിക വിദ്യകൾ ഉപയോഗിച്ച് അപമാനിക്കേണ്ടയാളുടെ മുഖവും മറ്റൊരാളുടെ ശരീരവും കൂട്ടിയോജിപ്പിച്ച് അസാധാരണ മിഴിവവോടു കൂടി യഥാർത്ഥ്യത്തെ വെല്ലുന്ന വ്യാജ വീഡിയോകൾ നിർമ്മിക്കപ്പെടുന്നു . ഇത്തരം വീഡിയോകൾ പിന്നീട് പോൺ സൈറ്റുകളിൽ പോസ്റ്റ് ചെയ്ത് എതിരാളികളായ അപമാനിക്കുകയും അവരെ ലൈംഗികമായി ദുരുപയോഗം ചെയ്യാൻ ഉപയോഗിക്കുകയും ചെയ്യുന്നതാണ് പുതിയ രീതി . സാധാരണക്കാർ മുതൽ ഹോളിവുഡ് നടിമാർ വരെ ഈ കെണിയിൽ പെടുകയും പോൺസൈറ്റുകളിൽ കാഴ്ച വസ്കുക്കളാകുകയും ചെയ്യപ്പെടുന്നു . മുൻപ് വൻകിട സിനിമ സ്റ്റുഡിയോകൾക്ക് കോടികൾ മുടക്കി മാത്രമേ ഇത്തരം വീഡിയോകൾ നിർമ്മിക്കാൻ സാധിക്കുമായിരുന്നുള്ളു . എന്നാൽ ഇപ്പോൾ കാര്യങ്ങൾ മാറി മേൽപ്പറഞ്ഞ ടൂളുകൾ ലഭ്യമായതോടെ ഈ പ്രക്രിയ ഈസിയായി . ഇതോടെ ഇത്തരം വീഡിയോകൾ നിർമ്മിക്കുന്ന ഗൂഢസംഘങ്ങളും വ്യാപകമായി എന്നാണ് സൌത്ത് ചൈന മോണിംഗ് പോസ്റ്റ് റിപ്പോർട്ട് ചെയ്യുന്നത് . ഡീപ് ഫേക്കിൻറെ ഇത്തരം സംഘങ്ങളുമായി ഒരാൾക്ക് ഡിസ്ക്കഷൻ ബോർഡുകളിൽ സംസാരിക്കാം . സ്വകാര്യ ചാറ്റിലേക്ക് സഹപ്രവർത്തകരെ ക്ഷണിക്കുന്നവർ , ക്ളാസ്സ്മേറ്റുകൾ , കൂട്ടുകാർ എന്നിങ്ങനെ 20 ഡോളർ കൊടുക്കാനായാൽ ആരുടേയും വ്യാജ വീഡിയോ ഇത്തരം സംഘങ്ങൾ നിർമ്മിച്ച് നൽകുമത്രെ . ചിലർ പ്രതികാരത്തിന് വേണ്ടി ഇത്തരം സംഘങ്ങളെ ഉപയോഗിക്കുന്നു എന്നാണ് ചില ടെക് സൈറ്റുകളുടെ അന്വേഷണം വ്യക്തമാക്കുന്നത് . എന്നാൽ ഇത്തരം ലൈംഗിക വീഡിയോ നിർമ്മാണങ്ങൾ സ്ത്രീകൾക്കെതിരെയാണ് 90 ശതമാനവും നടക്കുന്നത് ആണുങ്ങളെ ഈ വീഡിയോകളിൽ വില്ലന്മാരാക്കുന്നത് മറ്റൊരുതരത്തിലാണ് . അടുത്തിടെ ഹോളിവുഡ് നടൻ നിക്കോളാസ് കേജിൻറെ മുഖം ട്രംപിന്റെ മുഖവുമായി മാറ്റി വെച്ചിരുന്നു . ഇത്തരത്തിലാണ് ആണുങ്ങൾ ഡീപ്പ് ഫേക്ക് വീഡിയോകളാൽ ഉപദ്രവിക്കപ്പെടുന്നത് .


ഡിജിറ്റൽ കറൻസി ബിറ്റ്കോയിൻ അമേരിക്കയിലെ പ്രമുഖ അവധി വ്യാപാര എക്സ്ചേഞ്ചിൽ വ്യാപാരം ആരംഭിച്ചു . CBOE എക്സ്ചേഞ്ചിൽ 16,000 ഡോളറിനാണ് ബിറ്റ് കോയിൻറെ അവധി വ്യാപാരം . ബിറ്റ്കോയിൻറെ ഭാവി സാധ്യത കണക്കിലെടുത്ത് അമേരിക്കയിലെ മറ്റ് എക്സ്ചേഞ്ചുകളും അവധി വ്യാപാരത്തിലേക്ക് കടക്കുകയാണ് . അംഗീകൃത കറൻസിയല്ലെന്ന പഴി ഏറെക്കേട്ട ഡിജിറ്റൽ കറൻസി ബിറ്റ്കോയിൻ നിക്ഷേപകരുടെ വിശ്വാസത്തിൽ ആദ്യകടമ്പ കടന്നിരിക്കുന്നു . അമേരിക്കയിലെ പ്രമുഖ അവധി വ്യാപാര എക്സ്ചേഞ്ചായ CBOEൽ 15,460ൽ തുടങ്ങിയ ബിറ്റ് കോയിൻറെ വ്യാപാരം 16,000 ഡോളർ വരെ ഉയർന്നു . വ്യാപാരം ആരംഭിച്ച ഉടൻ ബിറ്റ്കോയിൻ വാങ്ങാൻ നിക്ഷേപകർ ഇരച്ച് കയറി വന്നതിനാൽ തുടക്കത്തിൽ CBOE എക്സ്ചേഞ്ച് വെബ്സൈറ്റിൻറെ പ്രവർത്തനം മന്ദഗതിയിലായി . വെള്ളിയാഴ്ച ബിറ്റ് കോയിൻറെ മൂല്യം ചരിത്രത്തിലാദ്യമായി 16,858 ഡോളറിലേക്ക് ഉയർന്നിരുന്നു . എന്നാൽ അവധി വ്യാപാരത്തിൽ ഈ നിലവാരം നിലനിർത്താനായില്ല . CBOEയുടെ ചുവട് പിടിച്ച് ലോകത്തെ ഏറ്റവും വലിയ അവധി വ്യാപാര എക്സ്ചേഞ്ചുകളിലൊന്നായ ചിക്കാഗോ മർക്കന്റൈൽ എക്സ്ചേഞ്ച് അടുത്ത തിങ്കളാഴ്ച ബിറ്റ്കോയിനിൽ അവധിവ്യാപാരം ആരംഭിക്കും . നസ്ഡാക്കും വൈകാതെ ഈ വഴി സഞ്ചേരിച്ചേക്കുമെന്നും റിപ്പോർട്ടുകളുണ്ട് . ബിറ്റ് കോയിൻ മൂല്യത്തിലെ വർദ്ധനയ്ക്ക് പിന്നാലെ അവധിവ്യാപാരം കൂടി ആരംഭിച്ചതോടെ പാരമ്പര്യ നിക്ഷേപതലങ്ങളിൽ തിരിച്ചടി നേരിടുന്നതായാണ് സൂചന . 2009ൽ അവതരിപ്പിച്ച ബിറ്റ് കോയിന് 2010ൽ രണ്ട് രൂപയും മൂന്ന് മാസം മുമ്പ് ഒന്നേമുക്കാൽ ലക്ഷം രൂപയുമായിരുന്നു മൂല്യം . അമേരിക്കയിലെ പ്രമുഖ അവധിവ്യാപാര എക്സ്ചേഞ്ചുകളിൽ ബിറ്റ്കോയിൻ ഇടപാടിന് കമോഡിറ്റി ഫ്യൂച്ചേഴ്സ് ട്രേഡിങ് കമ്മിഷൻ അനുമതി കൊടുത്തതാണ് മൂല്യത്തിലെ ഈ കുതിച്ചുചാട്ടത്തിന് ഇടയാക്കിയത് . ഇന്ത്യൻ രൂപയിൽ പത്തേമുക്കാൽ ലക്ഷം രൂപയാണ് നിലവിൽ ഒരു ബിറ്റ് കോയിന് വില . അതേസമയം നിയമാനുസൃതമായ ചട്ടക്കൂടില്ലാത്തതിനാൽ ബിറ്റ് കോയിൻറെ വിനിമയം കരുതിയിരിക്കണമെന്നാണ് റിസർവ് ബാങ്കിൻറെ മുന്നറിയിപ്പ് .


നടി കവിയൂർ പൊന്നമ്മയുടെ കാർ മുൻപ് ഡ്രൈവറായി ജോലി ചെയ്തിരുന്നയാൾ തല്ലിത്തകർത്തു . ജിതീഷ് , സുഹൃത്ത് രവി എന്നിവർ ചേർന്നാണ് അക്രമം കാട്ടിയത് . ജിതീഷിനെ നേരത്തേ ജോലിയിൽ നിന്ന് പിരിച്ചുവിട്ടിരുന്നു . തിരുവനന്തപുരം പുളിമൂട്ടിലാണ് സംഭവം . സ്വകാര്യ ഹോട്ടലിന് മുന്നിൽ പാർക്ക് ചെയ്തിരുന്ന കാർ ജിതീഷും രവിയും ചേർന്ന് കല്ല് കൊണ്ട് ഇടിച്ച് തകർക്കുകയായിരുന്നു . കവിയൂർ പൊന്നമ്മ വഞ്ചിയൂർ പൊലീസിൽ പരാതിപ്പെട്ടതിനെത്തുടർന്ന് ഇരുവരെയും അറസ്റ്റ് ചെയ്തു . ഡ്രൈവറായി ജോലി ചെയ്യുന്നതിനിടെ വൻ സാമ്പത്തിക ക്രമക്കേടുകൾ നടത്തിയതായി ശ്രദ്ധയിൽപ്പെട്ടതിനെത്തുടർന്നാണ് ജിതീഷിനെ കവിയൂർ പൊന്നമ്മ ജോലിയിൽ നിന്ന് പിരിച്ചുവിട്ടത് . പിന്നീട് ഇവർ അഭിനയിക്കുന്ന സിനിമകളുടെ സെറ്റുകളിൽ ജിതീഷിൻറെയും സുഹൃത്തിന്റെയും നിരന്തരശല്യമുണ്ടായിരുന്നതായും പരാതിയിലുണ്ട് .


ഡിസ്പ്ലേ മടക്കി വച്ച് ഉപയോഗിക്കാവുന്ന സ്മാർട്ട്ഫോണുമായി വിപണി കീഴടക്കാൻ ഒരുങ്ങുകയാണ് സാംസങ് . 2018ൽ പുത്തൻ ഫീച്ചറുകളുമായി ഈ കിടിലൻ ഫോൺ എത്തുമെന്നാണ് സിയോളിൽ കമ്പനിയുടെ മൊബൈൽ ഫോൺ വിഭാഗം തലവൻ ഡോംങ് ജിങ് മാധ്യമങ്ങളോട് പറഞ്ഞത് . ലോകത്തെ ഏറ്റവും വലിയ സ്മാർട്ട്ഫോൺ നിർമ്മാണ കമ്പനി , തങ്ങളുടെ ജനപ്രിയ നോട്ട് ബ്രാൻഡിന്റെ കീഴിലായിരിക്കും ഡിസ്പ്ലേ മടക്കിവയ്ക്കാവുന്ന ഫോണുമായെത്തുക . എന്നാൽ ഇത് വിപണിയിലെത്തിക്കുന്നതിനു മുന്നോടിയായി നിരവധി പ്രതിബന്ധങ്ങൾ തരണം ചെയ്യേണ്ടതുണ്ടെന്നും ഡോംങ് ജിങ് പറഞ്ഞു . ഇത്തരം ഫോണുകളെക്കുറിച്ച് നേരത്തെ മുതൽ സൂചനകളുണ്ടായിരുന്നു . 2017ൽ ഇവ പുറത്തിറങ്ങുമെന്നായിരുന്നു നേരത്തേയുണ്ടായിരുന്ന റിപ്പോർട്ടുകൾ . എന്നാൽ 2018ൽ സാംസങ് ഇവയെ വിപണിയിലെത്തിക്കുമെന്നാണ് നിലവിലെ ഔദ്യോഗിക അറിയിപ്പ് . കഴിഞ്ഞ ദിവസമാണ് സാംസങ് ഇലക്ട്രോണിക്സിന്റെ ഫ്ളാഗ്ഷിപ്പ് സ്മാർട്ട്ഫോൺ ഗാലക്സി നോട്ട് 8 ഇന്ത്യയിൽ അവതരിപ്പിച്ചത് . പുതിയ ഐഫോണുകളും കഴിഞ്ഞ ദിവസം തന്നെ അവതരിപ്പിച്ചു കഴിഞ്ഞു . സാംസങിനെ കൂടാതെ ചൈനീസ് കമ്പനിയായ ലെനോവയും ഇരട്ട ഡിസ്പ്ലേകളുള്ള ഫോഡബിൾ സ്മാർട്ട് ഫോണുകൾ വിപണിയിലെത്തിക്കുമെന്നാണ് റിപ്പോർട്ടുകൾ .


വാഹനങ്ങളുടെ ഇൻഷുറൻസ് പ്രമീയം കുറച്ച ഐ . ആർ . ഡി . എ നടപടിയിൽ രാജ്യത്തെ വാഹന ഉടമകൾക്ക് ആശ്വാസം . എട്ട് ശതമാനം ഇളവാണ് ഏപ്രിൽ ഒന്നു മുതലുള്ള മുൻകാല പ്രാബല്യത്തോടെ ഐ . ആർ . ഡി . എ വരുത്തിയത് . ഏപ്രിൽ ഒന്നിന് ശേഷം അടച്ച അധിക ഇൻഷുറൻസ് പ്രീമിയം തുക ഉപഭോക്താക്കൾക്ക് തിരിച്ച് കിട്ടും . വാഹനങ്ങളുടെ തേഡ് പാർട്ടി ഇൻഷുറൻസ് പ്രീമിയം തുകയിൽ വരുത്തിയ വർധനയുടെ അളവു കുറച്ചതായി ഇൻഷുറൻസ് നിയന്ത്രണ അതോറിറ്റി കഴിഞ്ഞദിവസമാണ് അറിയിച്ചത് . നേരത്തെ ഈ ആവശ്യമുന്നയിച്ച് ലോറി ഉടമകൾ രാജ്യവ്യാപക സമരം നടത്തിയിരുന്നു . എന്നാൽ കഴിഞ്ഞ വർഷം നിലവിലുണ്ടായിരുന്ന നിരക്കിനേക്കാൾ കൂടുതലാണ് ഇക്കൊല്ലത്തെ നിരക്ക് . എന്നാൽ ഇക്കഴിഞ്ഞ മാർച്ച് 28നു പ്രഖ്യാപിച്ച നിരക്കുകളെക്കാൾ താഴ്ത്തി . 1000 സിസി വരെ എൻജിൻ ശേഷിയുള്ള കാറുകൾക്ക് 2055 രൂപ എന്ന നിരക്ക് തുടരും . 1000–1500 സിസി വിഭാഗത്തിൽ പ്രീമിയം നേരത്തേ പ്രഖ്യാപിച്ച 3132 രൂപയിൽ നിന്ന് 2863 രൂപയായി കുറച്ചു .


എസ്ബിഐയുമായി ലയിപ്പിക്കാനുള്ള തീരുമാനത്തിൽ പ്രതിഷേധിച്ച് എസ്ബിടി അടക്കമുള്ള അസ്സോസിയേറ്റ് ബാങ്കുകളിലെ ജീവനക്കാർ നാളെയും മറ്റെന്നാളും രാജ്യവ്യാപകമായി പണി മുടക്കും . സമരത്തിന് പിന്തുണ പ്രഖ്യാപിച്ച് രാജ്യത്തെ വാണിജ്യ ബാങ്ക് ജീവനക്കാർ മറ്റന്നാളും പണി മുടക്കും . ഇതിനിടെ ലയന നടപടികളുടെ ഭാഗമായി എസ്ബിടിയിടെ താത്കാലിക ജീവനക്കാരെ പിരിച്ചുവിടാനുള്ള നിർദ്ദേശം എസ്ബിഐ നൽകി . ലയന നടപടികളുടെ ഭാഗമായാണ് താത്കാലിക ജീവനക്കാരെ പിരിച്ചു വിടുന്നത് . ബാങ്കിന്റെ ഹൌസ് കീപ്പിംഗ് വിഭാഗത്തിലടക്കം നിരവധി താത്കാലിക ജീവനക്കാരുണ്ട് . ഇവരടക്കം മുഴുവൻ താത്കാലിക ജീവനക്കാരെയും ഉടൻ പിരിച്ചു വിടണമെന്നാണ് നിർദ്ദേശം . ബാങ്കിൽ ഇനി മുതൽ താത്കാലിക ജീവന്ക്കാർ വേണ്ടെന്നാണ് ഉത്തരവിലുള്ളത് . ലയന നീക്കത്തിനെതിരെ ജീവനക്കാരുടേയും ഓഫീസർമാരുടേയും സംഘടനകൾ രണ്ട് ദിവസത്തെ ബാങ്ക് പണിമുടക്കിനും ആഹ്വാനം ചെയ്തിട്ടുണ്ട് . അസോസിയേറ്റ് ബാങ്കുകളിലെ ജീവനക്കാർ ചൊവ്വാഴ്ചയും ബുധനാഴ്ചയും പണിമുടക്കും . സമരത്തിന് പിന്തുണ പ്രഖ്യാപിച്ച് ബുധനാഴ്ച രാജ്യത്തെ മറ്റ് ബാങ്കുകളിലെ ജീവനക്കാരും പണി മുടക്കും . ഇതോടെ രാജ്യവ്യാപകമായി ബാങ്ക് ഇടപാടുകൾ രണ്ട് ദിവസം സ്തംഭിക്കാനാണ് സാധ്യത .


യേശു ക്രിസ്തുവിൻറെ കുരിശുമരണം സംബന്ധിച്ച് പുതിയ കണ്ടെത്തലുമായി ശാസ്ത്രലോകം . 2000 വർഷം മുമ്പ് കാൽപ്പാദത്തിലൂടെ ഇരുമ്പാണി തുളച്ച് കയറിയ അസ്ഥിക്കൂടം അടുത്തിടെ കണ്ടെത്തിയിരുന്നു . ഇതിനെ അപഗ്രഥിച്ചാണ് യേശുക്രിസ്തു എങ്ങനെയാണ് കൊല്ലപ്പെട്ടതെന്നറിയാൻ ശാസ്ത്രീയ വിവരങ്ങൾ ശേഖരിക്കുന്നത് . ആയിരം വർഷങ്ങൾക്കിടെ റോമാക്കാർ യേശുക്രിസ്തു അടക്കമുള്ള പതിനായിരക്കണക്കിന് പേരെ കുരിശിലേറ്റിയിരുന്നുവെങ്കിലും അതിനുള്ള തെളിവുകൾ ഇതുവരെ ലഭിച്ചിരുന്നില്ല . എന്നാൽ ഈ വധശിക്ഷാ രീതി നിലനിന്നിരുന്നുവെന്നതിന് വ്യക്തമായ തെളിവാണ് ഇപ്പോൾ ഇറ്റലിയിലെ ശവക്കല്ലറയിൽ നിന്നും ഇപ്പോൾ കണ്ടെത്തിയെന്നാണ് ഏറ്റവും പുതിയ റിപ്പോർട്ട് . കുരിശുമരണം സംബന്ധിച്ച രണ്ടാമത്തെ തെളിവാണ് ഇപ്പോൾ ലഭിച്ചിരിക്കുന്നതെന്നാണ് ഗവേഷണത്തിലെ പങ്കാളിയായ യൂണിവേഴ്സിറ്റിഓഫ് ഫെറാറയിലെ ഉർസുല തുൻ ഹോഹെൻസ്റ്റെയിൻ വെളിപ്പെടുത്തുന്നു . കണ്ടെത്തിയിരിക്കുന്ന എല്ലിൻറെ ഉപരിതലം വളരെ അവ്യക്തമായിരിക്കുന്നതിനാൽ റേഡിയോ കാർബൺ ഡേറ്റിങ് നിർവഹിക്കാൻ സാധിക്കില്ലെന്നും ഉർസുല പറയുന്നു . റോമൻ ബ്രിക്സിനും ടൈലുകൾക്കുമിടയിൽ ഇത് കണ്ടെത്തിയതിനാലാണ് ഇത് റോമൻ കാലത്തേതാണെന്ന് അനുമാനം ചെയ്തിരിക്കുന്നത് . ഇവിടെ കുരിശിലേറ്റപ്പെട്ടത് 30നും 34നും ഇടയിൽ പ്രായമുള്ളയാളാണെന്നാണ് കണക്കാക്കിയിരിക്കുന്നത് . കുരിശിലേറ്റിയുള്ള വധശിക്ഷ ഏറ്റവും ക്രൂരവും വേദനാജനകവുമായിരുന്നുവെന്നാണ് റോമൻ പ്രഭാഷകനായ സിസെറോ എടുത്ത് കാട്ടുന്നത് . നിലവിലെ അസ്ഥിക്കൂടം കണ്ടെത്തിയിരിക്കുന്നത് വെനീസിൽ നിന്നും 60 കിലോമീറ്റർ ദൂരത്തുള്ള പ്രദേശമായ പോ വാലിയിലെ ശവകുടീരത്തിൽ നിന്നാണ് . കുരിശിലേറ്റിയുള്ള ശിക്ഷയുടെ ഭൌതികാവശിഷ്ടം ഇത്തരത്തിൽ കണ്ടെടുക്കുന്നത് ഇത് രണ്ടാം തവണയാണ് . ഇതിന് മുമ്പ് 1968ൽ ജെറുസലേമിലെ ഒരു ശവകുടീരത്തിൽ നിന്നായിരുന്നു ഇതിന് മുമ്പ് ഇത്തരം തെളിവ് ലഭിച്ചിരുന്നത് . എന്നാൽ കുരിശിലേറ്റി കൊന്നുവെന്ന് കരുതപ്പെടുന്ന യഹൂദന്റെ മൃതദേഹത്തിലെ വെറുമൊരു നഖം മാത്രമായിരുന്നു കണ്ടെത്തിയിരുന്നത് . ഇപ്പോൾ കണ്ടെടുത്ത ഭൌതികാവശിഷ്ടത്തിന്റെ വലംകാലിൽ ആണിയടിച്ചതിൻറെ അവശിഷ്ടം വ്യക്തമായി തിരിച്ചറിഞ്ഞിട്ടുണ്ട് . കുരിശിലേറ്റുന്ന രീതിയെക്കുറിച്ച് നിർണായകമായ ചില പാഠങ്ങളാണ് ഇതിലൂടെ മനസിലാക്കാൻ ഗവേഷകർക്ക് സാധിച്ചിരിക്കുന്നത് .


വായ്പയെടുത്ത് ജീവിതത്തിലെ വീട് , വാഹനം , മറ്റ് വ്യക്തിഗത ആവശ്യങ്ങൾ എന്നിവ നിറവേറ്റാമെന്നൊക്കെയുളള സുവർണ്ണ സ്വപ്നങ്ങളുമായിരുന്നവരെ വിഷമത്തിലാഴ്ത്തിക്കൊണ്ട് റിസർവ് ബാങ്ക് വയ്പാനയം പുതുക്കി . റിസർവ് ബാങ്കിൻറെ പുതിയ വായ്പാ നായത്തിൽ പൊതുജനങ്ങളെ ഏറ്റവും കൂടുതൽ ബുദ്ധിമുട്ടിക്കാൻ പോകുന്നത് റീപ്പോ നിരക്കുകളിൽ വരുത്തിയ വർധനയാണ് . റീപ്പോ നിരക്കുകളിൽ 0.25 ശതമാത്തിൻറെ വർധനയാണ് ആർബിഐയുടെ നയരൂപീകരണ സമിതി വരുത്തിയ വർദ്ധനവ് . ഇതോടെ നിരക്ക് 6.00 ശതമാത്തിൽ നിന്ന് 6.25 ശതമാനത്തിലേക്ക് ഉയർന്നു . ഫലത്തിൽ ബാങ്കിൽ നിന്ന് നിലവിൽ വായ്പ എടുത്തിട്ടുള്ളവർക്കും എടുക്കാൻ പദ്ധതിയുളളവർക്കും ഇരുട്ടടിയാവും തീരുമാനം . ബാങ്കുകളുടെ വായ്പയിൻ മേൽ പലിശ നിരക്കുകൾ 0.25 ശതമാനം മുതൽ 0.40 ശതമാനത്തിനടുത്ത് വരെ വർദ്ധിക്കാൻ ഈ നയ തീരുമാനം കാരണമായേക്കും . ഇപ്പോൾ തന്നെ പല ബാങ്കുകളും 0.30 ശതമാനത്തിനടുത്ത് പലിശ വർദ്ധിപ്പിക്കാൻ ബോർഡിൽ തീരുമാനമെടുത്തതായാണ് പുറത്തുവരുന്ന വിവരം . ഇത് നിലവിൽ ബാങ്ക് വായ്പകളുളളവരുടെ വരുന്ന മാസത്തിലെ തിരിച്ചടവിൽ തന്നെ പ്രതിഫലിക്കാനാണ് സാധ്യത . ക്രൂഡ് വില ഉയർന്ന് നിൽക്കുന്നതും യു . എസ് . ഫെഡറൽ റിസർവ് പലിശ വർദ്ധനയും രാജ്യത്തെ പണപ്പെരുപ്പത്തിലേക്ക് തള്ളിവിടാതിരിക്കാനാണ് റിസർവ് ബാങ്കിൻറെ ഇടപെടീൽ . എന്നാൽ പണപ്പെരുപ്പ സാധ്യത ഇനിയും വർദ്ധിക്കുന്നതായുളള സാഹചര്യങ്ങളിൽ രാജ്യത്ത് മാറ്റമില്ലാതെ തുടർന്നാൽ ഇനിയും പലിശ നിരക്കുകളിൽ ആർബിഐ മാറ്റം വരുത്തിയേക്കാം . ഓഗസ്റ്റിൽ ഒരുപക്ഷേ മറ്റൊരു വർദ്ധന കൂടി ഉണ്ടായേക്കാം എന്ന് സാരം . ബാങ്കുകളിൽ നിന്ന് റിസർവ് ബാങ്ക് സ്വീകരിക്കുന്ന വായ്പ ( റിവേഴ്സ് റീപ്പോ ) യുടെ നിരക്ക് ആറ് ശതമാനമായും ക്രമീകരിച്ചിട്ടുണ്ട് . നാലര വർഷങ്ങൾക്ക് ശേഷം വരുത്തുന്ന നയമാറ്റതീരുമാനം നടപ്പായത് സമിതിയുടെ ഏകകണ്ഠമായ തീരുമാനത്തെ തുടർന്നാണെന്നത് ശ്രദ്ധേയമാണ് .


സ്മാർട്ട് സീരീസ് ട്രാക്ടറുകളും പ്രീമിയം കോംപാക്ട് യൂട്ടിലിറ്റി ട്രാക്ടറുകളുമാണ് ടാഫേ പുതുതായി അവതരിപ്പിച്ചിരിക്കുന്നത് . 40 മുതൽ 60 വരെയാണ് സ്മാർട്ട് സീരീസ് ട്രാക്ടറുകളുടെ കുതിരശ്ശക്തി . ടു - വീൽ , ഫോർ - വീൽ മോഡലുകൾ ലഭ്യമാണ് . അഞ്ച് ലക്ഷം മുതൽ ഏഴ് ലക്ഷം രൂപ വരെയാണ് വില . രൂപഭാവങ്ങളിൽ തികച്ചും വ്യത്യസ്തമായ പ്രീമിയം കോംപാക്ട് യൂട്ടിലിറ്റി ട്രാക്ടറുകൾ ഇന്ത്യയിൽ ആദ്യമായിട്ടാണ് . മുന്തിരിത്തോട്ടങ്ങൾക്കായുള്ളതാണ് ആഡംബര ശ്രേണിയിലുള്ള ഈ ട്രാക്ടറുകൾ . 28 കുതിരശ്ശക്തിയുള്ള ഈ ട്രാക്ടറിന്റെ വില ഏകദേശം 4.8 ലക്ഷം രൂപയാണ് . കൃഷിയിടങ്ങളിൽ പണിക്കാരെ കിട്ടാനില്ലാത്ത നിലവിലെ സാഹചര്യത്തിൽ ട്രാക്ടറുകളാണ് അനുയോജ്യമെന്ന് ടാഫേ സി . ഇ . ഒ . മല്ലിക ശ്രീനിവാസൻ പറഞ്ഞു . ലോകത്തിലെ മൂന്നാമത്തെ വലിയ ട്രാക്ടർ നിർമ്മാതാക്കളാണ് ചെന്നൈ ആസ്ഥാനമായ ടാഫേ .


സാവ്ജിയുടെ ഉടമസ്ഥതയിലുള്ള ഹരേ കൃഷ്ണ വജ്രവ്യാപര സ്ഥാപനത്തിലെ ജീവനക്കാർക്കാണ് ഈ കിടിലൻ ബോണസ് ലഭിച്ചിരിക്കുന്നത് . 51 കോടി രൂപയാണ് ജീവനക്കാർക്കു വേണ്ടിയുള്ള ബോണസിനു വേണ്ടി മാത്രം സാവ്ജി ചെലവഴിച്ചിരിക്കുന്നത് . സ്ഥാപനത്തിൻറെ ഗോൾഡൻ ജൂബിലി വാർഷികമെന്നതും ഈ സ്പെഷ്യൽ ബോണസിന് കാരണമാണ് . ഇതിനോടനുബന്ധിച്ച് 1716 പേരെയാണ് കമ്പനിയുടെ ബെസ്റ്റ് എംപ്ലോയീ ലിസ്റ്റിൽ ഇടം നേടിയിരിക്കുന്നത് . കഴിഞ്ഞ വർഷവും സമാനമായ രീതിയിൽ ബോണസ് സാവ്ജി പ്രഖ്യാപിച്ചിരുന്നു . അന്ന് 491 കാറും 200 ഫ്ലാറ്റുകളുമായിരുന്നു ബോണസ് ആയി നൽകിയത് . വർഷങ്ങൾക്കു മുൻപാണ് വജ്ര വ്യാപാര മേഖലയിലേക്ക് സാവ്ജി എത്തുന്നത് . സ്വന്തം അമ്മയുടെ സഹോദരനിൽ നിന്നും പണം കടം വാങ്ങി തുടങ്ങിയ വ്യാപാരശാല ഇന്ന് ഇന്ത്യയിലെ തന്നെ ഏറ്റവും വലിയ വജ്രവ്യാപാര ശൃംഖലയായി മാറിയിരിക്കുകയാണ് . അധ്വാനമെന്തെന്നു പഠിപ്പിക്കാനായി സ്വന്തം മകനെ കൈയ്യിൽ 7000 രൂപ മാത്രം നൽകി കൊച്ചിയിലേക്കയച്ച സാവ്ജിയെക്കുറിച്ചുള്ള നിരവധി റിപ്പോർട്ടുകൾ ഇതിന് മുൻപും മാധ്യമങ്ങളിൽ ഇടം നേടിയിരുന്നു .


ബജറ്റിൽ കോടിക്കണക്കുകൾ കാണിച്ച് ബ്രഹ്മാണ്ഡചിത്രങ്ങൾ വാർത്തകളിൽ ഇടംനേടുമ്പോൾ . ലോകത്തിലെ ഏറ്റവും ചിലവ് കുറഞ്ഞ ചലച്ചിത്രം ഇനി മലയാളത്തിൽനിന്ന് ! സുഹൃത്തുക്കളുടെ കുഞ്ഞുസഹായങ്ങൾ സ്വരുക്കൂട്ടി പ്ലാൻ ബി ഇൻഫോടെയിൻമെൻറ്സിൻറെ ബാനറിൽ വെറും ഇരുപത്തയ്യായിരം രൂപയ്ക്കാണ് സംവിധായകൻ ബിലഹരിയും സംഘവും പോരാട്ടം എന്ന ചലച്ചിത്രം പൂർത്തിയാക്കിയിരിക്കുന്നത് . ചിത്രത്തിന്റെ ഫസ്റ്റ്ലുക്ക് പുറത്തിറങ്ങി . അതീവരഹസ്യമായി ഒരു ഉൾനാടൻ ഗ്രാമത്തിനുള്ളിൽ 15 ദിവസം കൊണ്ട് ഷൂട്ട് പൂർത്തിയാക്കിയ ചിത്രത്തിന്റെ ഒരു വാർത്തയും ചിത്രീകരണവേളയിൽ പുറത്തുവിട്ടിരുന്നില്ല . ദിവസവും വൈകീട്ട് ആറര വരെമാത്രം നീണ്ട ഷൂട്ടിങ്ങിന് ലൊക്കേഷനായത് ബിലഹരിയുടെയടക്കം , അയൽക്കാരുടെയും ബന്ധുക്കളുടെയും വീടുകളായിരുന്നു . ബാലതാരമായി സിനിമാ - ടെലിവിഷൻ രംഗത്ത് ശ്രദ്ധിക്കപ്പെട്ട ശാലിൻ സോയ ആദ്യമായി നായികയാവുന്ന മലയാളചിത്രം എന്നതൊഴിച്ചാൽ പരമാവധി പുതുമുഖങ്ങളാണ് ചിത്രത്തിൽ അഭിനയിച്ചിരിക്കുന്നത് . മറ്റൊരു പ്രധാനകഥാപാത്രത്തെ നവജിത് നാരായണൻ എന്ന തീയറ്റർ ആർട്ടിസ്റ്റ് അവതരിപ്പിച്ചപ്പോൾ ബാക്കി കഥാപാത്രങ്ങളെയെല്ലാംതന്നെ അവതരിപ്പിച്ചത് സംവിധായകൻറെയും ക്യാമറാമാൻറെയും രക്ഷിതാക്കളും , ബന്ധുക്കളും , സുഹൃത്തുക്കളുമാണ് . പ്ലാൻ ബി ഇൻഫോടെയിൻമെന്റ്സിന്റെ സ്ഥാപകസംഘത്തിലൊരാളായ വിനീത് വാസുദേവ് ഒരു പ്രധാന കഥാപാത്രത്തെ അവതരിപ്പിച്ചിരിക്കുന്നു . സാങ്കേതികവിഭാഗങ്ങളിൽ പ്രവർത്തിച്ച മറ്റെല്ലാവരുംതന്നെ ഒരു രൂപപോലും പ്രതിഫലം വാങ്ങാതെയാണ് ചിത്രത്തിനൊപ്പം സഹകരിച്ചത് . സിനിമ സ്വപ്നം കാണുന്ന സുഹൃത്തുക്കളുടെ ഊർജമാണ് ഇത്തരമൊരു പ്രയത്നത്തിന് ഏറെ ശക്തി നൽകിയത് എന്ന് സംവിധായകൻ അഭിപ്രായപ്പെട്ടു . മൂത്തോൻ , മോഹൻലാൽ , ആഭാസം തുടങ്ങിയ സിനിമകളുടെ ശ്രദ്ധേയമായ പോസ്റ്റർ ചെയ്ത ആർട്ടിസ്റ്റ് പവിശങ്കർ ആണ് പോരാട്ടത്തിന്റെ ഈ പോസ്റ്ററിനും പിന്നിൽ .


ഇലട്രോണിക് രംഗത്ത് വിപ്ലവം സൃഷ്ടിക്കാൻ ബിപിഎൽ വീണ്ടുമെത്തുന്നു . മറ്റ് കമ്പനികൾ ഇലക്ട്രോണിക് മേഖലയിൽ വൻ കുത്തകകളായി മാറിയെങ്കിലും ബിപിഎലിനോട് എപ്പോഴും ആളുകൾക്ക് ഒരു താല്പര്യം ഉണ്ട് . യുകെ ആസ്ഥാനമായി 1963ലാണ് ബിപിഎൽ കമ്പനി ആരംഭിക്കുന്നത് . ഇന്ത്യയിൽ അവതരിപ്പിക്കുന്നത്1968ൽ ആണ് . തുടർന്നിങ്ങോട്ട് ബിപിഎൽ വിപ്ലവം തന്നയായിരുന്നു . സാധങ്ങളുടെ മികച്ച നിലവാരം തന്നെയാണ് ആളുകളെ ബിപിഎല്ലിലേക്ക് അടുപ്പിച്ചത് . വീണ്ടും ബിപിഎൽ വിപണിയിലേക്ക് സജീവമാകാൻ ഒരുങ്ങുകയാണ് . അതിനായി ഫഌപ്പ്കാർട്ടിൽ ബിപിഎൽ ഉൽപന്നങ്ങൾ വിൽപനയ്ക്കായി വച്ചിട്ടുണ്ട് . ഇതിലുടെ വീണ്ടും പഴയ പ്രതാപം തിരിച്ചു പിടിക്കാൻ ഒരുങ്ങുകയാണ്ബിപിഎൽ .


2017 ഇന്ത്യൻ സിനിമയെ സംബന്ധിച്ച് ബാഹുബലിയുടെ രണ്ടാം ഭാഗം ഇറങ്ങുന്ന വർഷം എന്നതാണ് . ഹൈദരാബാദിലെ റാമോജി റാവു ഫിലിം സിറ്റിയിൽ അതിവേഗം ഷൂട്ടിംഗ് പുരോഗമിക്കുകയാണ് . ഡിസംബർ അവസാനത്തോടെ ഷൂട്ടിംഗ് പൂർത്തികരിക്കാൻ രാജമൌലി പദ്ധതിയിട്ടെങ്കിലും , കാര്യങ്ങൾ കരയ്ക്ക് അടുത്തില്ല . എന്നാൽ ഏപ്രിലിൽ പ്രഖ്യാപിച്ച റിലീസ് അന്ന് തന്നെ നടക്കും എന്നാണ് അണിയറക്കാരുടെ പ്രഖ്യാപനം . എന്നാൽ ഇതോടെ പെട്ടത് ചിത്രത്തിലെ ബാഹുബലി പ്രഭാസ് ആണ് , സിനിമയിലെ മറ്റു താരങ്ങൾ ഇതിനിടെ രണ്ടും മൂന്നും സിനിമ വീതം ചെയ്തു . എന്നാൽ പ്രഭാസിന് ശരീരവും ഗെറ്റപ്പും നിലനിർത്തേണ്ടത് കൊണ്ട് പല ബിഗ് ബജറ്റ് പ്രോജക്ടുകളും നഷ്ടമായി . ജനുവരിയിൽ സുജിത് സിങ് സംവിധാനം ചെയ്യുന്ന ആക്ഷൻ ത്രില്ലറിനായി താരം കരാർ ഒപ്പിട്ടിരുന്നു . എന്നാൽ ഇപ്പോൾ അത് മുടങ്ങിയ അവസ്ഥയിലാണ് . ചിത്രത്തിൽ മറ്റൊരു ഗെറ്റപ്പിലാണ് താരം എത്തേണ്ടിയിരുന്നത് .


കോപ്പ അമേരിക്കയിൽ മുൻ ചാമ്പ്യൻമാരായ ഉറൂഗ്വേയ്ക്ക് തോൽവി . മെക്സിക്കോ ഒന്നിനെതിരെ മൂന്ന് ഗോളുകൾക്ക് ഉറൂഗ്വേയെ തോൽപിച്ചു . മറ്റൊരു മത്സരത്തിൽ വെനസ്വേല ഏകപക്ഷീയമായ ഒരു ഗോളിന് ജമൈക്കയെ മറികടന്നു . ഉറുഗ്വേയ്ക്ക് തൊട്ടതെല്ലാം പിഴച്ചദിനമായിരുന്നു ഇന്ന് . ആദ്യ അടി സംഘാടകരുടെ വക . പിന്നാലെ മെക്സിക്കോയുടെയും . മത്സരത്തിന് മുൻപ് ഉറൂഗ്വേയുടെ ദേശീയഗാനത്തിന് പകരം സ്റ്റേഡിയത്തിൽ മുഴങ്ങിയത് ചിലിയുടെ ദേശീയ ഗാനമായിരുന്നു . ഇതോടെ കളിക്കാർ അങ്കലാപ്പിലായി . പിന്നാലെ അൽവാരോ പെരേരയുടെ സെൽഫ് ഗോൾ ഉറൂഗ്വേയെ രണ്ടാമത്തെ അടിയായി . പരുക്കേറ്റ ലൂയി സുവാരസ് ഇല്ലാതെയിറങ്ങിയ ഉറൂഗ്വേ എഡിസൻ കവാനിയെയാണ് ആക്രമണത്തിന് നിയോഗിച്ചത് . കവാനിക്ക് ഉന്നം പിഴച്ചതോടെ ഉറൂഗ്വേയുടെ മുനയൊടിഞ്ഞു . ഇതിനിടെ മത്യാസ് വെസീനോ ചുവപ്പ് കാർഡ് കണ്ട് മടങ്ങിയത് അടുത്ത പ്രഹരമായി . രണ്ടാം പാതിയിൽ മെക്സിക്കോയുടെ ആന്ദ്രേസ് ഗ്വാർഡാഡോയും മാർച്ചിംഗ് ഓർഡർ വാങ്ങിയതോടെ ഇരുനിരയിലും പത്തു പേർവീതമായി . തൊട്ടുപിന്നാലെ ഡീഗോ ഗോഡിനിലൂടെ ഉറൂഗ്വേ ഒപ്പമെത്തി . എന്നാൽ അവസാന അഞ്ച് മിനിറ്റിൽ കളിമാറിമറിഞ്ഞു . റാഫേൽ മാർക്വേസിന്റെ ഉഗ്രൻഷോട്ട് ഉറൂഗ്വേയുടെ നെഞ്ച് പിളർത്തി . ഹെക്ടർ ഹെരേര ജയം ആഘോഷമാക്കി . ജമൈയ്ക്കക്കെതിരെ ജോസഫ് മാർട്ടിനസിന്റെ ഗോളിനായിരുന്നു വെനസ്വേലയുടെ ജയം . നാളെ രാവിലെ നാലരയ്ക്ക് പനാമ ബൊളീവിയയെയും ഏഴരയ്ക്ക് അർജന്റീന നിലവിലെ ജേതാക്കളായ ചിലിയെയും നേരിടും .


നടി ആക്രമിക്കപ്പെട്ട കേസിൽ അന്വേഷണസംഘം നടനും എംഎൽഎയുമായ മുകേഷിൻറെ മൊഴിയെടുത്തു . തിരുവനന്തപുരത്തെ എംഎൽഎ ഹോസ്റ്റലിലെത്തിയാണ് അന്വേഷണസംഘം മുകേഷിനെ മൊഴി രേഖപ്പെടുത്തിയത് . രാഷ്ട്രപതി തെരഞ്ഞെടുപ്പിൽ വോട്ട് രേഖപ്പെടുത്താനായി എത്തിയതായിരുന്നു മുകേഷ് . മുൻ ഡ്രൈവർ കൂടിയായ മുഖ്യ പ്രതി സുനിൽ കുമാറിനെക്കുറിച്ച് പോലീസ് ആരാഞ്ഞതായ് മുകേഷ് പറഞ്ഞു . കേസിൽ മുകേഷിനെ പോലീസ് ചോദ്യം ചെയ്യുമെന്ന സൂചനകൾ നേരത്തേയുണ്ടായിരുന്നു . എംഎൽഎമാരായ പി ടി തോമസ് , അൻവർ സാദത്ത് എന്നിവരോടും മൊഴി നൽകാൻ പൊലീസ് ആവശ്യപ്പെട്ടിരുന്നു . നടി ആക്രമിക്കപ്പെട്ട രാത്രിയിൽ ലാലിൻറെ വീട്ടിൽ ആദ്യം എത്തിയ ആളുകളിലൊരാൾ പി ടി തോമസ് എംഎൽഎ ആയിരുന്നു . അൻവർ സാദത്ത് എംഎൽഎയ്ക്ക് നടൻ ദിലീപുമായുള്ള ബന്ധം വിവാദമായിരുന്നു . കേസിൻറെ ഗൂഡാലോചന നടന്നുവെന്ന് പൊലീസ് പറയുന്ന സമയത്തും സൌണ്ട് തോമയുടെ ചിത്രീകരണ വേളയിലും സുനിൽ കുമാർ മുകേഷിൻറെ ഡ്രൈവറായിരുന്നു .


ഐ ലീഗ് ഫുട്ബോളിൽ ഗോകുലം കേരള ഇന്ന് ചർച്ചിൽ ബ്രദേഴ്സിനെ നേരിടും . വൈകിട്ട് അഞ്ചിന് കോഴിക്കോട് ഇഎംഎസ് സ്റ്റേഡിയത്തിലാണ് മത്സരം . അഞ്ച് മത്സരങ്ങളിൽ രണ്ട് ജയവും രണ്ട് സമനിലയും ഒരു തോൽവിയുമായി മൂന്നാം സ്ഥാനത്താണ് ടീം . കഴിഞ്ഞ സീസണിൽ ചർച്ചിലിനോട് എവേ മാച്ചിൽ സമനില വഴങ്ങി . ഹോം മാച്ചിൽ ഇൻജുറി ടൈമിൽ വഴങ്ങിയ വിവാദ പെനാൽട്ടിയിലൂടെ തോൽവി . ചർച്ചിലുമായിള്ള കളി വാശിയേറിയതാവുമെന്ന് പരിശീലകൻ ബിനോ ജോർജ്ജ് പറഞ്ഞു . ചില പുതുമുഖങ്ങളെ ഗോകുലം പരീക്ഷിച്ചേക്കും . കഴിഞ്ഞ സീസണിൽ ഒൻപതാം സ്ഥാനത്തായിരുന്ന ചർച്ചിൽ ശക്തമായ തിരിച്ചു വരവ് നടത്തിയ ടീമാണ് . നിലവിൽ രണ്ടാം സ്ഥാനത്ത് . ഒരു തോൽവി പോലും ഈ സീസണിലില്ല . ഗോകുലവുമായും വിജയം അതാണ് ചർച്ചിൽ ബ്രദേഴ്സിന്റെ ലക്ഷ്യം . അന്റോണിയോ ജർമ്മൻ , മൂസേ , രാജേഷ് , അഡു തുടങ്ങിയവർ ഫോം കണ്ടെത്തിയത് ഗോകുലത്തിന്റെ ആത്മ വിശ്വാസം കൂട്ടിയിട്ടുണ്ട് . വില്ലീസ് പ്ലാസയുടെ സ്ഥിരതയാർന്ന പ്രകടനം തന്നെയാണ് ചർച്ചിൽ ബ്രദേഴ്സിന്റെ കരുത്ത് . ചർച്ചിനോട് ജയിച്ചാൽ ഗോകുലം പോയിന്റ് പട്ടികയിൽ രണ്ടാം സ്ഥാനത്തെത്തും .


ബില്ല്യൺ എന്ന ബ്രാൻറ് നാമത്തിൽ ഇന്ത്യൻ സ്മാർട്ട്ഫോൺ വിപണിയിലേക്ക് ചുവട് വയ്ക്കുകയാണ് ഇ - കോമേഴ്സ് ഭീമന്മാരായ ഫ്ലിപ്പ്കാർട്ട് . ഈ ബ്രാൻറിലെ ആദ്യഫോൺ ആണ് ബില്ല്യൺ ക്യാപ്ച്വർ പ്ലസ് . ഇന്ത്യയിലെ ഉപയോക്താക്കൾക്ക് മാത്രമായാണ് ഈ ഫോൺ അവതരിപ്പിക്കുന്നത് . പ്രീമിയം ഫോൺ എന്ന ലേബലിലാണ് ഈ ലിമിറ്റഡ് എഡിഷൻ ഫോൺ എത്തുന്നത് . നവംബർ 15 മുതൽ ഈ ഫോൺ ഫ്ലിപ്പ്കാർട്ടിൽ ലഭിച്ചുതുടങ്ങും . ഫ്ലിപ്പ്കാർട്ടിലെ ഉപയോക്താക്കളുടെ റിവ്യൂകൾ പഠിച്ച് അവരുടെ താൽപ്പര്യങ്ങൾക്ക് ഉതകുന്ന രീതിയിലാണ് ഫോൺ എന്നാണ് ഫ്ലിപ്പ്കാർട്ടിൻറെ അവകാശവാദം . മെയ്ഡ് ഫോർ ഇന്ത്യ എന്ന ടാഗ് ആണ് ഫോണിനായി ഫ്ലിപ്പ്കാർട്ട് നൽകിയിരിക്കുന്നത് . 5 . 5 ഇഞ്ച് ഫുൾ എച്ച്ഡി ഡിസ്പ്ലേയാണ് ഫോണിനുള്ളത് . 440പിഐ ഡെൻസിറ്റി പിക്സൽ സ്ക്രീനിന് ഡ്രാഗൺ ട്രെയിൽ ഗ്ലാസ് സംരക്ഷണമുണ്ട് . എന്നാൽ ഇപ്പോഴത്തെ തരംഗമായ എഡ്ജ് ടു എഡ്ജ് ഡിസ്പ്ലേയല്ല ഫോണിനുള്ളത് . സ്നാപ് ഡ്രാഗൺ 625 പ്രോസ്സസറാണ് ഫോണിൻറെ ശേഷി നിർണ്ണയിക്കുന്ന പ്രോസസർ . 3ജിബി , 4ജിബി റാം ശേഷിയിൽ രണ്ട് മോഡലായി ഫോൺ എത്തും . മെമ്മറി ശേഷി 32 ജിബിയും , 64ജിബിയുംആയിരിക്കും . എസ്ടി കാർഡ് ഉപയോഗിച്ച് മെമ്മറി ശേഷി 128 ജിബിയായി വർദ്ധിപ്പിക്കാം . 3 , 500 എംഎഎച്ചാണ് ബാറ്ററി ശേഷി . 15 മിനുട്ട് ചാർജിംഗ് 7 മണിക്കൂർ ബാറ്ററി ലൈഫ് തരും എന്നാണ് ഫ്ലിപ്പ്കാർട്ട് അവകാശവാദം . പിന്നിൽ 13 എംപി ഇരട്ട ക്യാമറയുണ്ട് ഈ ഫോണിന് ഒപ്പം മുന്നിലെ സെൽഫി ഷൂട്ടർ 8 എംപിയാണ് . 4ജി കണക്റ്റിവിറ്റി നൽകുന്ന ഫോണിൻറെ ചാർജ്ജിംഗ് പോർട്ട് യുഎസ്ബി ടൈപ്പ് സിയാണ് . ഫോണിൻറെ 3ജിബി പതിപ്പിന് 10,999 രൂപയും , 4ജിബി പതിപ്പിന് 12,999 രൂപയും ആയിരിക്കും വില എന്നാണ് ഫ്ലിപ്പ്കാർട്ട് പറയുന്നത് . നവംബർ 15 മുതൽ ഫോൺ ലഭ്യമായി തുടങ്ങും


കോഴിക്കോട്ഃ പതിമൂന്നാമത് ദേശീയ യൂത്ത് അത് ലറ്റിക്സ് കാലിക്കറ്റ് സർവ്വകലാശാലാ സിന്തറ്റിക്ക് സ്റ്റേഡിയത്തിൽ തുടങ്ങി . കേരളത്തിന്റെ അനുമോൾ തമ്പി 3000 മീറ്ററിൽ ദേശീയ റെക്കോർഡോടെ സ്വർണം നേടി . യൂത്ത് മീറ്റിലും റെക്കോർഡിട്ടതോടെ ഈ സീസണിലെ അനുമാളിന്റെ റെക്കോർഡ് നേട്ടം മൂന്നായി . ആയിരത്തഞ്ഞൂറിലും മുവ്വായിരത്തിലും ഇക്കഴിഞ്ഞ ദേശീയ സ്കൂൾ കായിക മേളയിലാണ് അനുമോൾ റെക്കോർഡിട്ടത് . പെൺകുട്ടികളുടെ 3000 മീറ്ററിലാണ് കേരളത്തിന്റെ അനുമോൾ തമ്പി ദേശീയ റെക്കോർഡോടെ സ്വർണ്ണം നേടിയത് . 2013ൽ മഹാരാഷ്ട്രയുടെ സഞ്ജീവനി ജാദവ് കുറിച്ച റെക്കോർഡാണ് അനുമോൾ തിരുത്തിയത് . സമയം 10.00.20 മിനുട്ട് . കേരളത്തിന്റെ അലീഷ പി ആർ ഇട്ട മീറ്റ് റെക്കോർഡു ഇതോടെ പഴങ്കഥയായി . ആൺകുട്ടികളുടെ 3000 മീറ്ററിൽ പക്ഷെ കേരളം തിരിച്ചടി നേരിട്ടു . കേരളത്തിന്റെ അജിത് പിഎന്നിന് ഈ ഇനത്തിൽ അഞ്ചാംസ്ഥാനത്തെത്താനേ കഴിഞ്ഞൂള്ളൂ . ആൺകുട്ടികളുടെ ഹൈജമ്പിൽ സ്വർണ്ണം പ്രതീക്ഷിച്ചിരുന്നെങ്കിലും കേരളത്തിന്റെ ടി ആരോമലിന് വെള്ളിയാണ് കിട്ടിയത് . ഈ ഇനത്തിൽ ഹരിയാനയുടെ ഗുർദ്ദീപ് സിംഗിനാണ് സ്വർണ്ണം . പെൺകുട്ടികളുടെ ഷോട്ട്പുട്ട് പിറ്റിലും കേരളത്തിന് ആദ്യദിനം നിരാശയായിരുന്നു . മെഡൽ പ്രതീക്ഷിയായിരുന്ന മേഘമറിയം മാത്യു നിരാശപ്പെടുത്തി . പെൺകുട്ടികളുടെ ഷോട്ട്പുട്ടിൽ രാജസ്ഥാന്റെ കശ്നാർ ചൌധരിക്കാണ് സ്വർണ്ണം .


സോണിയുടെ എക്സ്പീരിയ എക്സ്എ ഇന്ത്യയിൽ ഇറങ്ങി . ആമസോൺ വഴിയാണ് ഈ ഫോണിൻറെ വിൽപ്പന . ഒപ്പം സോണിയുടെ റീട്ടെയിൽ വഴിയും ഈ ഫോൺ ലഭിക്കും . 20 , 990 രൂപയ്ക്കു സോണി എക്സ്പീരിയ എക്സ്എ ഇന്ത്യയിൽ ലഭ്യമാകുക . സോണിയുടെ എക്സ്പീരിയ എക്സ്എ ഡബിൾ സിം സ്ലോട്ടുള്ളതാണ് . 2 GB റാമുള്ള ഫോണിൽ 16 GB ഇൻറേണൽ മെമ്മറിയുമുണ്ട് . ഇതും 200GB വരെ മെമ്മറി കാർഡുപയോഗിച്ച് വർധിപ്പിക്കാം . സോണി എക്സ്പീരിയ എക്സ്എ യ്ക്കു കരുത്തു പകരുന്നത് 2 ജിഗാഹെർട്സിൻറെ മീഡിയടെക്ക് 64 ബിറ്റ് ഹിലിയോ പി10 എംടി6755 8എക്സ് ഒക്റ്റ പ്രോസസറാണ് . ആൻഡ്രോയ്ഡ് മാർഷ് മാലോയിൽ റൺ ചെയ്യുന്ന ഫോണിനു 1280 X 720 പിക്സൽ എച്ച് . ഡി റെസ്ല്യൂഷനിലുള്ള കർവ്ഡ് ഗ്ലാസ്സ് ഡിസ്പ്ലേയാണ് . 6ഇഞ്ചാണ് സ്ക്രീൻ വലിപ്പം . എൽഇഡി ഫ്ലാഷുള്ള 13 എംപിയുടെ സോണി ഐഎംഎക്സ്258 എഎഫ് ക്യാമറയാണ് ഫോണിലുള്ളത് . വൈഡ് ആംഗിൾ ലെൻസുള്ള 8 എം പി ക്യാമറയാണു മുൻപിൽ . സെൽഫി എടുക്കുവാനിത് സഹായകരമാകും . 4ജി എൽടിഇ , 3ജി , 2ജി , ജിപിഎസ് , വൈഫൈ , ബ്ലൂടൂത്ത് , എൻഎഫ്സി , തുടങ്ങിയ സൌകര്യങ്ങളും സോണി എക്സ്പീരിയ എക്സ്എ യിലുണ്ട് . അഡാപ്പിറ്റിവ് ചാർജിംഗ് ടെക്നോളേജിയുള്ള 2300 എംഎഎച്ച് ബാറ്ററിയാണു ഫോണിലുള്ളത് .


ജോയ് ആലുക്കാസിൻറെ ഡയമണ്ട് ജ്വല്ലറി റാഫിൾ പ്രമോഷൻസിലെ ആദ്യ ബിഎംഡബ്ല്യൂ കാർ വിജയിയെ പ്രഖ്യാപിച്ചു . യുഎസിൽ സ്ഥിരതാമസമാക്കിയ ഹേമേഷ് ഡി . ആണ് ബിഎംഡബ്ല്യൂ കാർ സ്വന്തമാക്കിയ ആദ്യ ഭാഗ്യവിജയി . 2019 ഫെബ്രുവരി രണ്ട് വരെ നീണ്ടു നിൽക്കുന്ന ഓഫർ കാലത്ത് നിരവധി ബിഎംഡബ്ല്യൂ കാറുകൾ കൂടാതെ ഉപഭോക്താക്കൾക്ക് നറുക്കെടുപ്പിലൂടെ ദിവസവും കാൽ കിലോ സ്വർണ്ണം സമ്മാനമായി നൽകുന്ന ഗോൾഡ് ജ്വല്ലറി റാഫിൾ ഓഫറുകളും ജോയ് ആലുക്കാസ് പ്രഖ്യാപിച്ചിട്ടുണ്ട് . ദുബായ് ഷോപ്പിങ് ഫെസ്റ്റിവലിനോടനുബന്ധിച്ചാണ് ജോയ് ആലുക്കാസ് ഓഫർ കാലം പ്രഖ്യാപിച്ചിട്ടുളളത് . ജോയ് ആലുക്കാസിൻറെ മെഗാ പ്രമോഷൻസ് ഡയമണ്ട് ജ്വല്ലറി റാഫിളും ഗോൾഡ് ജ്വല്ലറി റാഫിളും ഉപഭോക്താക്കൾ ഇതിനോടകം തന്നെ ആഘോഷമാക്കി മാറ്റിയിട്ടുണ്ട് . ഓഫർകാലത്തെ സമ്മാന വിജയികളെ ജോയ് ആലുക്കാസ് ചെയർമാനും എംഡിയുമായ ജോയ് ആലുക്കാസ് അഭിനന്ദിച്ചു . ദുബായ് ഷോപ്പിങ് ഫെസ്റ്റിവൽ പ്രമാണിച്ച് അതിശയകരമായ സമ്മാനങ്ങൾ ആലുക്കാസിൻറെ പ്രിയ ഉപഭോക്താക്കളെ കാത്തിരിക്കുന്നതായി അദ്ദേഹം അറിയിച്ചു . ഡിസംബർ 27 മുതൽ ജനുവരി 26 വരെ നീണ്ടു നിൽക്കുന്ന ഗോൾഡ് ജ്വല്ലറി റാഫിളിൽ മൊത്തം 32 കിലോ സ്വർണ്ണം സമ്മാനമായി നൽകും . ഇതു കൂടാതെ ഫെബ്രുവരി രണ്ടിന് ഒരു കിലോ സ്വർണ്ണം നറുക്കെടുപ്പിലൂടെ ഒരു വിജയിക്ക് സമ്മാനമായി നൽകും . ഡയമണ്ട് ജ്വല്ലറി റാഫിളിൽ ഓരോ ആഴ്ചയിലും അഞ്ച് ബിഎംഡബ്ല്യൂ കാറുകൾ വീതം നൽകും .


ദില്ലി ; പെർമനന്റ് അക്കൌണ്ട് നമ്പർ ലഭിക്കാൻ ഇനി മുതൽ മൂന്ന് ആഴ്ചയൊന്നും കാത്തിരിക്കണ്ട . വെറും അഞ്ച് മിനിറ്റിനുള്ളിൽ പാൻ കാർഡ് നമ്പർ കൈയിൽ കിട്ടാനുള്ള പുതിയ സംവിധാനം ഒരുങ്ങുന്നു . സ്മാർട്ട് ഫോൺ വഴി ആദായ നികുതി അടയ്ക്കാനുള്ള സംവിധാനവും പ്രത്യക്ഷ നികുതി ബോർഡ് ഒരുക്കുന്നുണ്ട് . ആധാർ കാർഡ് വഴിയുള്ള ഇ - കെവൈസി സംവിധാനം ഉപയോഗിച്ചാണ് നാല് - അഞ്ച് മിനിറ്റുകൾക്കുള്ളിൽ പാൻകാർഡ് അപേക്ഷകൻറെ കൈയിൽ എത്തുന്നത് . ഇതോടെ മൂന്ന് മുതൽ നാല് ആഴ്ച വരെയുള്ള പാൻകാർഡിന് വേണ്ടിയുള്ള കാത്തിരിപ്പ് അവസാനിക്കും . പുതിയ സംവിധാനത്തിൽ മൂന്ന് മിനിറ്റിനുള്ളിൽ അപേക്ഷകന് പാൻ കാർഡ് നമ്പർ ലഭിക്കും . തൊട്ടടുത്ത ദിവസങ്ങളിലായി പാൻ കാർഡും കൈയിൽ കിട്ടുന്ന തരത്തിലാണ് പുതിയ സംവിധാനം ഒരുക്കിയിരിക്കുന്നത് . പുതിയ സംവിധാന പ്രകാരം പാൻ കാർഡ് ലഭിക്കുന്നതിന് ആവശ്യമായ രേഖകളും വിരലടയാളവും നൽകണം . മൊബൈൽ ഫോൺ വഴി ആദായ നികുതി അടയ്ക്കാനുള്ള പ്രത്യേക ആപും ഒരുങ്ങുന്നുണ്ട് . പാൻ കാർഡിന് അപേക്ഷിക്കാനും റിട്ടേൺ സ്റ്റാറ്റസ് ട്രാക്ക് ചെയ്യാനും ഇതിലൂടെ കഴിയും .


ക്രിക്കറ്റിലെ സൂപ്പർ താരമാണ് ഇന്ത്യൻ നായകൻ വിരാട് കോലി . പോർച്ചുഗീസ് താരമായ ക്രിസ്റ്റ്യാനോ റൊണാൾഡോയാവട്ടെ ഫുട്ബോളിലെ മിന്നും താരവും . ഇരുവരും എക്കാലത്തെയും മികച്ച കായിക താരങ്ങളിൽ ഉൾപ്പെടുമെന്ന് നിസംശയം പറയാം . ഏറെക്കാലത്തെ കാത്തിരിപ്പിനൊടുവിൽ ആരാധകരെ വിസ്മയിപ്പിച്ച് സംഗമിച്ചിരിക്കുകയാണ് ഇരുവരുമിപ്പോൾ . പ്രമുഖ ബ്രാൻഡായ അമേരിക്കൻ ടൂറിസ്റ്ററിൻറെ പരസ്യത്തിലാണ് സൂപ്പർ താരങ്ങൾ ഒന്നിച്ചത് . ഇരുവരും പരസ്പരം കൈവീശി അഭിസംബോധന ചെയ്യുന്നു എന്നതാണ് ഇതിലെ സവിശേഷത . ക്രിക്കറ്റ് - ഫുട്ബോൾ ആരാധകർക്കുള്ള അമേരിക്കൻ ടൂറിസ്റ്ററിൻറെ സമ്മാനമായി പരസ്യ ചിത്രം . ആരാധകർക്കിടയിൽ വൻ പ്രചാരമാണ് ഇതിന് ലഭിക്കുന്നത് .


കാലാവധി കഴിഞ്ഞിട്ടും ചൊവ്വാഭ്രമണം തുടരുന്ന മംഗൾയാൻ ഇന്ത്യയുടെ മംഗൾയാൻ ദൌത്യം അത്ഭുതമാകുന്നു . പ്രൊപ്പൽഷൻ സിസ്റ്റത്തിൻറെ കാര്യക്ഷമതയാണ് പേടകത്തിൻറെ ( മാർസ് ഓർബിറ്റ് മിഷൻറെ ) ആയുസ് കൂട്ടിയതെന്നാണ് റിപ്പോർട്ട് . ശ്രീഹരിക്കോട്ടയിൽ നിന്ന് ഇന്ത്യയുടെ മംഗൾയാൻ യാത്ര ആരംഭിച്ചത് 2013 നവംബർ അഞ്ചിനാണ് . 2014 ഒക്ടോബർ 24നു ചൊവ്വാ ഭ്രമണപഥത്തിലെത്തിയ മംഗൾയാനിലൂടെ ആറു മാസത്തെ പര്യവേക്ഷണമാണു ലക്ഷ്യമിട്ടിരുന്നത് . ആദ്യം ആറുമാസത്തെ പര്യവേക്ഷണം ലക്ഷ്യമിട്ടിരുന്ന മംഗൾയാനിൽ ഇന്ധനം ശേഷിച്ചതിനാൽ , മാർച്ച് 24ന് ആറു മാസത്തേക്കുകൂടി ദൌത്യം നീട്ടുകയായിരുന്നു . ചൊവ്വയെ ചുറ്റി സഞ്ചരിച്ച് , അതിന്റെ ഉപരിതലത്തെയും അന്തരീക്ഷത്തെയും കുറിച്ച് പഠിക്കുക എന്നതാണു ലക്ഷ്യം . ചൊവ്വയിലെ ജീവന്റെ പരിണാമം സന്തുലിതാവസ്ഥ എന്നിവയെക്കുറിച്ചും കാലാവസ്ഥ , പ്രതലം , പരിസ്ഥിതി , ധാതുശേഷി തുടങ്ങിയവയെക്കുറിച്ചും പഠനം നടത്തുന്നതിനായി അഞ്ചു ശാസ്ത്രീയ ഉപകരണങ്ങളും ( പേ ലോഡ് ) പേടകത്തിൽ സംയോജിപ്പിച്ചിട്ടുണ്ട് . ചൊവ്വയിലെ ഗർത്തങ്ങൾ , കുന്നുകൾ , താഴ്വരകൾ , പൊടിക്കാറ്റ് തുടങ്ങി നിരവധി ചിത്രങ്ങൾ മംഗൾയാൻ അയച്ചു . പല സമയങ്ങളിലായി അയച്ചു ചിത്രങ്ങളും വിവരങ്ങളും ശാസ്ത്രജ്ഞർ പഠനവിധേയമാക്കുന്നുണ്ട് . ഏകദേശം പതിമൂന്ന് കിലോഗ്രാം ഇന്ധനംകൂടി പേടകത്തിൽ അവശേഷിക്കുന്നുണ്ടെന്നാണ് ഗവേഷകർ അറിയിച്ചത് . ഭ്രമണപഥം ക്രമീകരിക്കാനും മറ്റു ചില ദൌത്യങ്ങൾക്കും മാത്രമായാണ് ഇന്ധനം ഉപയോഗിക്കുന്നത് . പേടകത്തിലെ എല്ലാ സാങ്കേതിക സംവിധാനങ്ങളും ഇപ്പോഴും കൃത്യമായി പ്രവർത്തിക്കുന്നുണ്ട് .


രഞ്ജി ട്രോഫി ക്വാർട്ടറിൽ കേരളത്തിനെതിരെ വിദർഭക്ക് ബാറ്റിംഗ് തകർച്ച . കഴിഞ്ഞ ദിവസം പെയ്ത മഴയിൽ ഔട്ട് ഫീൽഡ് നനഞ്ഞു കിടന്നതിനാൽ കളി ഏറെ വൈകിയാണ് തുടങ്ങിയത് . ടോസ് നേടിയ വിദർഭ ബാറ്റിംഗ് തെരഞ്ഞെടുക്കുകയായിരുന്നു . വിദർഭ ഏഴ് വിക്കറ്റ് നഷ്ടത്തിൽ 170 റൺസെന്ന നിലയിൽ ബാറ്റിംഗ് തകർച്ച നേരിടുകയാണ് . കരൺ ശർമ്മ ( 31 ) , ആദിത്യ സർവേറ്റ് ( 36 ) , അക്ഷയ് വാഡ്കർ ( 41 നോട്ട് ഔട്ട് ) എന്നിവരാണ് അല്പമെങ്കിലും പൊരുതിയത് . 20 ഓവറിൽ 40 റണ്ണിന് നാല് വിക്കറ്റ് വീഴ്ത്തിയ കെ . സി . അക്ഷയുടെ ബോളിങ്ങാണ് വിദർഭയുടെ തകർച്ചയ്ക്ക് വഴിതെളിച്ചത് . അക്ഷയ്ക്ക് പിന്തുണയായി ജലജ് സക്സേന രണ്ടും നിധീഷ് ഒരു വിക്കറ്റും വീഴ്ത്തി . ക്വാർട്ടർ ഫൈനൽ മുതൽ അഞ്ചു ദിവസമാണ് മൽസരം . മൽസരം സമനിലയിലായാലും മഴ പെയ്ത് മൽസരം ചുരുങ്ങിയാലും സെമി ടിക്കറ്റ് നേടുക ഒന്നാം ഇന്നിംഗ്സിൽ ലീഡ് നേടിയവരാവും . ഒന്നാം ഇന്നിംഗ്സ് പൂർത്തിയാക്കാൻ ആറാം ദിനം റിസർവായുമുണ്ട് . ഒന്നാം ഇന്നിങ്സ് ലീഡിനായാണ് ആദ്യ പോരാട്ടം . അതു കൈവിട്ടാൽ പിന്നെ മൽസരം ജയിക്കുക തന്നെ വേണം . ഈ സാഹചര്യത്തിൽ ആദ്യ ദിനം തന്നെ വിദർഭയുടെ ഏഴ് വിക്കറ്റുകൾ വീഴ്ത്താനായത് കേരളത്തിന് മുൻതൂക്കം നൽകുന്നുണ്ട് . കാരണം സീസണിൽ ആറ് കളികളിൽ നിന്ന് ഒരു ഇരട്ട സെഞ്ചുറിയടക്കം നാലു സെഞ്ചുറികളും കൂടി 710 റൺസാണ് ഫയാസിന്റെ സമ്പാദ്യം . സഞ്ജയ് രാമസ്വാമിയാകട്ടെ മൂന്നു സെഞ്ചുറിയടക്കം 665 റൺസും സ്വന്തമാക്കിയിരുന്നു . ഈ ഓപ്പണിംഗ് തകർക്കാനായി എന്നത് കേരളത്തിന് അനുകൂലമാണ് .


രാജ്യത്തെ വ്യാവസായിക വളർച്ചയിൽ ഉണർവ് . മെയിലെ വ്യാവസായിക വളർച്ച നിരക്ക് 1.2 ശതമാനമായി ഉയർന്നു . എന്നാൽ ഉപഭോക്തൃ വിലസൂചികയിൽ ഇടിവ് രേഖപ്പെടുത്തി . രാജ്യത്തെ വ്യവസായികൾക്ക് പ്രതീക്ഷ നൽകുന്നതാണ് പുതിയ റിപ്പോർട്ട് . ഏപ്രിലിലെ ദശാംശം എട്ട് ശതമാനത്തിൽ നിന്ന് 1.2 ശതമാനമായാണ് മെയിൽ വ്യാവസായിക വളർച്ച ഉയർന്നത് . വൈദ്യുതി , ഖനനം , നിർമാണ മേഖലകളിലെ ഉണർവ്വാണ് വ്യാവസായിക വളർച്ച നിരക്ക് ഉയർത്തിയത് . ഇതിൽ നിർമാണ മേഖലയിലാണ് ഏറ്റവും അധികം വളർച്ചയുണ്ടായത് . അടുത്ത മാസം ചേരുന്ന റിസർവ് ബാങ്കിന്റെ സാന്പത്തിക അവലോകന യോഗത്തിൽ പലിശ നിരക്കുകൾ കുറച്ചേക്കുന്ന പ്രതീക്ഷയും വ്യാവസായിക വളർച്ചയിൽ പ്രതിഫലിച്ചു . ഐഐപി ഉയർന്നതോടെ രാജ്യത്തേക്കുള്ള വിദേശനിക്ഷേപത്തിൽ വർദ്ധനയുണ്ടാകുമെന്നാണ് പ്രതീക്ഷ . അതേസമയം ഉപഭോക്തൃ വില സൂചികയിൽ നേരിയ ഇടിവുണ്ടായി . 5 . 77 ശതമാനമാണ് ജൂണിലെ ഉപഭോക്തൃ വില സൂചിക . ഭക്ഷ്യപണപ്പെരുപ്പം ഉയർന്നതാണ് ഉപഭോക്തൃ വിലസൂചികയിൽ പ്രതിഫലിച്ചത് . 7 . 79 ശതമാനമാണ് ഭക്ഷ്യപണപ്പെരുപ്പം . തക്കാളി , ഉരുളക്കിഴങ്ങ് , ധാന്യങ്ങൾ എന്നിവയുടെ വില ഉയർന്നതാണ് തിരിച്ചടിയായത് .


സംസ്ഥാനത്ത് സ്വർണ്ണത്തിന് കൊമ്പൌണ്ടിംഗ് നികുതി സമ്പദായം ഏർപ്പെടുത്തിയിട്ട് 15 വർഷത്തോളമായി മിക്ക വ്യാപാരികളും കൊമ്പൌണ്ടിംഗ് രീതിയിലാണ് നികുതി നൽകുന്നതും , നേരത്തെ വിൽപ്പന നികുതിയും വാങ്ങൽ നികുതിയും അടക്കണമെന്നായിരുന്നു ചട്ടം . കോമ്പൈണ്ടിംഗ് നടപ്പാക്കിയതോടെ ഒറ്റ നികുതി മാത്രമായി . സ്വർണ്ണ നികുതി ഘടനയിലെ സങ്കീർണ്ണത ഒഴിവാക്കാനും ഇതു മൂലം കഴിഞ്ഞിരുന്നു . എന്നാൽ 2104 ലെ ധനകാര്യ ബില്ലിലെ 8 വകുപ്പിലെ ഭേദഗതി വരുത്തിയപ്പോൾ ഉണ്ടായ അവ്യക്തതയാണ് ഇപ്പോഴത്തെ തർക്കങ്ങൾക്ക് കാരണം . ഇതനുസരിച്ച് കൊമ്പൊണ്ടിംഗ് നികുതിക്കൊപ്പം പഴയ ആഭരണങ്ങളുടെ വാങ്ങൽ നികുതി അധികമായി നൽകണം . ഇത്തരത്തില് നികുതി നല്കാന് വാണിജ്യ നികുതി വകുപ്പ് ആഭരണ ശാലകള്ക്ക് പുതിയ നോട്ടീസ് നൽകി . ഈ നികുതി സ്വർണ്ണ വ്യാപാര മേഖലയെ തകർക്കുമെന്നാണ് വ്യാപാരികളുടെ വാദം . 2500 കോടി രൂപയിലധികം അധികമായി നികുതി നല്കാനാണ് ഇപ്പോള് ആവശ്യപ്പെട്ടിരിക്കുന്നത് . ധനകാര്യ ബില്ലിലെ പിഴവു മൂലമാണ് ഈ നികുതി എന്നതിനാല് നടപ്പ് സമ്മേളനത്തിൽ തന്നെ നിയമസഭ ബില്ലില് ഭേദഗതി വരുത്തുകയാണ് പോംവഴി .


ഇന്ത്യൻ സൂപ്പർ ലീഗ് ഇന്ത്യൻ ലീഗ് അല്ലെന്ന ആക്ഷേപങ്ങൾ അവസാനിപ്പിക്കാൻ പുതിയ നടപടികൾ . ഐഎസ്എൽ ടീം ഘടനയിൽ മാറ്റം വരുത്താൻ ഫ്രാഞ്ചൈസികൾക്ക് നിർദേശം നൽകി . ഇനി മുതൽ ഒരു ടീമിൽ ആറ് ഇന്ത്യൻ താരങ്ങൾക്ക് കളിക്കാനാകും . കൂടുതൽ ഇന്ത്യൻ കളിക്കാർക്ക് അവസരം നൽകാനാണ് പുതിയ നീക്കം . നിലവിൽ പ്ലേയിംഗ് ഇലവനിൽ പരമാവധി ആറ് വിദേശ താരങ്ങളെ ഉൾപ്പെടുത്താനാണ് അനുമതി . ഇത് അഞ്ചാക്കി ചുരുക്കിയിട്ടുണ്ട് . അടുത്ത സീസൺ മുതൽ ആറ് ഇന്ത്യൻ താരങ്ങളെ പ്ലേയിംഗ് ഇലവനിൽ ഉൾപ്പെടുത്താനാണ് ഫ്രാഞ്ചൈസികൾക്ക് നിർദേശം നൽകിയിരിക്കുന്നത് . ആദ്യ മൂന്ന് എഡിഷനിലും 14 ഇന്ത്യൻ താരങ്ങളുമായും 11 വിദേശ താരങ്ങളുമായും കരാറിൽ ഒപ്പിടാൻ ഫ്രാഞ്ചൈസികളെ അനുവദിച്ചിരുന്നു . ഇതിലും മാറ്റം വരും . ഇനി മുതൽ പരമാവധി 17 ഇന്ത്യൻ താരങ്ങളെ ടീമുകളിലെത്തിക്കാം . കളിക്കാരെ സ്വന്തമാക്കാനായി 18 കോടി രൂപ പരമാവധി ചെലവഴിക്കാം . എന്നാൽ ഐഎസ്എല്ലിന്റെ തിളക്കം കൂട്ടാനായി ഫ്രാഞ്ചൈസികൾ സ്വന്തമാക്കുന്ന മാർക്വീ താരങ്ങളുടെ പ്രതിഫലത്തുക ഇതിൽ ഉൾപ്പെടില്ല .


സിംബാബ്വെയിൽ പര്യടനം നടത്തുന്ന ഇന്ത്യൻ ക്രിക്കറ്റ് ടീമിലെ ഒരംഗം ബലാൽസംഗ കേസിൽ ഉൾപ്പെട്ടുവെന്ന വാർത്ത തെറ്റാണെന്ന് വിദേശകാര്യമന്ത്രാലയം . ബലാൽസംഗ കേസിൽ ഒരു ഇന്ത്യൻ ക്രിക്കറ്റ് താരം അറസ്റ്റിലായി എന്നായിരുന്നു വാർത്തകൾ വന്നത് . അതേസമയം ഒരു ഇന്ത്യൻ പൌരൻ സ്ത്രീ പീഡനക്കേസിൽ അറസ്റ്റിലായി വിവരമുണ്ട് . എന്നാൽ ഇയാൾ കുറ്റം ചെയ്തിട്ടില്ലെന്നും , ഡിഎൻഎ പരിശോധനയ്ക്ക് തയ്യാറായിട്ടുണ്ടെന്നും വിദേശകാര്യമന്ത്രാലയത്തിലെ പേര് വെളിപ്പെടുത്താത്ത ഉദ്യോഗസ്ഥൻ അറിയിച്ചു . സിംബാബ്വെയിലെ സംഭവവികാസങ്ങളെക്കുറിച്ച് പരിശോധിക്കാൻ ഇന്ത്യൻ അംബാസിഡറെ ചുമതലപ്പെടുത്തിയിട്ടുണ്ടെന്നും , കാര്യങ്ങൾ നിരീക്ഷിച്ചുവരികയാണെന്നും വിദേശകാര്യമന്ത്രാലയം വ്യക്തമാക്കിയിട്ടുണ്ട് . കഴിഞ്ഞദിവസം സിംബാബ്വെയ്ക്കെതിരായ ആദ്യ ടി20 മൽസരത്തിൽ തോറ്റതിനുശേഷമാണ് ഒരു ഇന്ത്യൻ താരം ബലാൽസംഗ കേസിൽ ഉൾപ്പെട്ടതായി വാർത്തകൾ വന്നത് . സിംബാബ്വെയിൽ പര്യടനം നടത്തുന്ന ഇന്ത്യൻ ക്രിക്കറ്റ് ടീമിലെ ഒരംഗത്തെ ബലാത്സംഗക്കുറ്റത്തിന്റെ പേരിൽ അറസ്റ്റ് ചെയ്തതായായാണ് റിപ്പോർട്ട് വന്നത് . ഇന്ത്യൻ ടീം അംഗങ്ങൾ താമസിക്കുന്ന ഹരാരെയിലെ മൈക്കൽസ് ഹോട്ടലിൽ താമസിക്കുന്ന സ്ത്രീയെ മാനഭംഗപ്പെടുത്താൻ ശ്രമിച്ചുവെന്ന കുറ്റത്തിനാണ് അറസ്റ്റെന്ന് newzimbabwe . com റിപ്പോർട്ട് ചെയ്തത് . മദ്യലഹരിയിലായിരുന്ന ടീം അംഗം ലോബിയിൽ നിൽക്കുകയായിരുന്ന സ്ത്രീയെ മാനഭംഗപ്പെടുത്താൻ ശ്രമിച്ചുവെന്നും അസഭ്യം പറഞ്ഞുവെന്നുമാണ് ആരോപണം .


ബാഹുബലിയുടെ രണ്ടാം ഭാഗം 1700 കോടി നേടി പ്രദർശനം തുടരുമ്പോൾ സിനിമയിലെ വലിയൊരു ആശയകുഴപ്പം കണ്ടു പിടിച്ചിരിക്കുകയാണ് ആരാധകർ . സോഷ്യൽ മീഡിയയിലൂടെയാണ് രാജമൌലിയെ പോലും അതിശയിപ്പിക്കുന്ന സംശയം പ്രചരിക്കുന്നത്് . സിനിമയിലെ വളരെ പ്രധാനപ്പെട്ട രംഗങ്ങളിലാണ് ഈ തെറ്റ് സംഭവിച്ചത് . ബല്ലാല ദേവയ്ക്ക് , ദേവസേനയെ വിവാഹം ആലോചിക്കാൻ ബല്ലാല ദേവയുടെ വാൾ ശിവഗാമി ദേവി കുന്തള രാജ്യത്തേയ്ക്ക് കൊടുത്തയയ്ക്കുന്നു . വാളുമായി പരിവാരങ്ങൾ കുന്തളയിൽ എത്തുന്നു . രാജ സദസ്സിൽ ശിവഗാമി ദേവിയുടെ മകൻറെ വാൾ വെച്ച് കാര്യം അവതരിപ്പിക്കുന്നു . ഈ സമയം ഇതെല്ലാം കണ്ടും കേട്ടും കട്ടപ്പ നിൽക്കുന്നുണ്ട് . ഇനിയാണ് പ്രേക്ഷകരെ കുഴക്കിയ സംശയം . ബാഹുബലിയുടെ വാളാണ് കൊടുത്തു വിട്ടിരിക്കുന്നതെന്ന് എന്തുകൊണ്ട് കട്ടപ്പ ചിന്തിച്ചു . ബാഹുബലി എപ്പോഴും വാൾ കൂടെ കൊണ്ടു നടക്കാറുണ്ട് . കുന്തളയിൽ എത്തുമ്പോഴും വാൾ എടുത്തിട്ടുണ്ട് . ഭല്ലാല ദേവന്റെ വാളും കട്ടപ്പയ്ക്ക് നന്നായി അറിയാം . എന്നിട്ടും കട്ടപ്പ എന്തു കൊണ്ട് അങ്ങനെ ചിന്തിച്ചു . കട്ടപ്പ പോട്ടെ അമ്മ മകൻറെ വാൾ കൊടുത്തു വിട്ടു കല്ല്യാണം ആലോചിച്ച കാര്യം പറയുമ്പോൾ സ്വന്തം വാൾ കയ്യിലുണ്ടെന്നറിയാവുന്ന ബാഹുബലി എന്തുകൊണ്ട് തെറ്റിദ്ധരിച്ചു . ഇതാണിപ്പോൾ ആരാധകരെ കുഴയ്ക്കുന്നത് . ഇനിയിപ്പോൾ ഇതിനുള്ള ഉത്തരം രാജമൌലി തന്നെ നൽകേണ്ടി വരും .


കണ്ണീരോടെ ഷ്വെയിൻസ്റ്റീഗർ കളം വിട്ടതിന് തൊട്ടുപിന്നാലെ ലോകകപ്പ് നിലനിർത്താനുള്ള ജർമ്മൻ ശ്രമങ്ങൾ തുടങ്ങുന്നു . ഗോൾവലയ്ക്ക് മുന്നിൽ ജർമ്മനിയുടെ വിശ്വസ്തനായ മാനുവേൽ ന്യൂയറാണ് പുതിയ നായകൻ . ഇന്ത്യൻ സമയം രാത്രി 12.15ന് തുടങ്ങുന്ന മത്സരത്തിൽ ലോക ചാംപ്യന്മാരുടെ എതിരാളികൾ ഫിഫ റാങ്കിംഗിൽ അമ്പതാം സ്ഥാനത്തുള്ള നോർവ്വേ . യൂറോ കപ്പ് തോൽവിയുടെ നിരാശ ലോകകപ്പ് യോഗ്യതാ റൌണ്ടിൽ ഗോൾമഴയിലൂടെ മറക്കാനാകും ജർമ്മനിയുടെ ശ്രമം . സീസണിൽ കളിച്ച ആറ് മത്സരങ്ങളിൽ രണ്ടെണ്ണത്തിൽ മാത്രം ജയിച്ച നോർവ്വേ നിലവിൽ ഫിഫ റാങ്കിംഗിൽ 50ആം സഥാനത്താണ് . ചെക് റിപ്പബ്ലിക്ക് , വടക്കൻ അയർലൻഡ് , അസർബൈജാൻ , സാൻ മാരിനോ എന്നീ ടീമുകളും ജർമ്മനിയുടെ ഗ്രൂപ്പിലുണ്ട് . പുതിയ പരിശീലകന് സാം അലാർദിയിൽ കീഴിൽ ജയത്തുടക്കത്തിന് ഇറങ്ങുന്ന ഇംഗ്ലണ്ടിനും യൂറോ കപ്പിലെ ക്ഷീണം മറികടക്കണം . മുൻ ചാംപ്യനന്മാരുടെ എതികാളികൾ സ്ലോവാക്യയാണ് . റൂണി നയിക്കുന്ന ടീമിൽ നിന്ന് സ്മോളിംഗിനെയും സ്റ്ററിഡ്ജിനെയും ഒഴിവാക്കിയെങ്കിലും ഗോൾ കീപ്പർ ജോ ഹാർട്ടിനെ നിലനിർത്തിയിരുന്നു .


വാട്സ്ആപ്പ് ഉപയോക്താക്കളുടെ പ്രിയപ്പെട്ട സമയം രാത്രിയാണ് . എന്നാൽ അർധരാത്രി വരെ നീളുന്ന ചാറ്റിങ് ഉപയോക്താവിനും അടുത്തിരിക്കുന്നവർക്കും അത്ര നല്ലതല്ല . ഇത് കണ്ണിന് കേടാണെന്ന് മാത്രമല്ല മറ്റുള്ളവർക്കും ബുദ്ധിമുട്ടാണ് . ഇതിന് പരിഹാരം കണ്ടെത്തിയിരിക്കുകയാണ് വാട്സ്ആപ്പ് . ഡാർക് മോഡാണ് വാട്സ്ആപ്പിന്റെ അടുത്ത പതിപ്പിന്റെ പ്രത്യേകത . നൈറ്റ് മോഡ് അഥവാ ഡാർക് മോഡ് ആക്ടിവേറ്റു ചെയ്തു കഴിഞ്ഞാൽ വാട്സ്ആപ്പിന്റെ ഐക്കണുകളും മെനുവും ബാക്ഗ്രൌണ്ടുമെല്ലാം ഇരുണ്ട നിറങ്ങളാൽ നിറയും . ബാറ്ററിലൈഫ് വർധിപ്പിക്കാനും ഉതകുന്ന രീതിയിലായിരിക്കും ഈ മോഡ് പ്രവർത്തിക്കുക . ഉപയോക്താക്കളെ നന്നായി അറിയാവുന്ന വാട്സ്ആപ് പുതിയ ഇന്റർഫെയ്സിലൂടെ ഉപയോക്താക്കളെ സഹായിക്കാനെന്നവണ്ണമാണ് പുതിയ മാറ്റത്തിന് തയ്യാറെടുക്കുന്നത് . ഫോണിന്റെ ബ്രൈറ്റ്നസ് കുറയ്ക്കുന്നതു കൊണ്ട് തന്നെ ബാറ്ററി ലൈഫും നീണ്ടു കിട്ടും . ഇത് ഉപഭോക്താക്കൾക്ക് ഇരട്ടി മധുരമാണ് . വാട്സ്ആപ്പിൽ മാത്രമല്ല യൂട്യൂബ് , ട്വിറ്റർ തുടങ്ങിയ സ്മാർട്ഫോൺ ആപ്പുകളും ഫീച്ചർ നൽകുന്നുണ്ട് . കഴിഞ്ഞ ബീറ്റാ വേർഷനിൽ എത്തിയ ഡാർക് മോഡ് അടുത്ത വാട്സ്ആപ് സോഫ്റ്റ്വെയർ അപ്ഡേറ്റിൽ ലോകവ്യാപകമായി ഉപയോക്താക്കൾക്ക് ലഭ്യമാകുമെന്നാണ് കരുതുന്നത് . ഫോണുകളുടെയും മറ്റും സ്ക്രീനുകളിൽ നിന്നുവരുന്ന നീല വെളിച്ചം ഉറക്കത്തെയും ബാധിക്കുന്നുവെന്നാണ് പഠനങ്ങൾ തെളിയിക്കുന്നത് . ഈ വെളിച്ചം മനുഷ്യരുടെ ജൈവ ഘടികാരത്തെ തെറ്റിപ്പിക്കുന്നുവെന്നും ശാസ്ത്രജ്ഞർ പറയുന്നു . ഇതിനാൽ , രാത്രിയിൽ ദീർഘനേരം ഇത്തരം സ്ക്രീനുകളുടെ വെളിച്ചം മനുഷ്യന്റെ ആരോഗ്യത്തെ ഏറെ ബാധിക്കും . ഡാർക് മോഡ് അല്ലെങ്കിൽ നൈറ്റ് മോഡ് , സ്ക്രീനുകളുടെ കളർസ്കീമിനു മാറ്റം വരുത്താൻ സഹായിക്കുന്നു . ഇതിലൂടെ കണ്ണിന് മാത്രമല്ല മൊത്തം ശരീരത്തിനും ചെറിയ ആശ്വാസം നൽകുമെന്നാണ് കരുതുന്നത് . ഓലെഡ് സ്ക്രീനുകളുള്ള സ്മാർട് ഫോണുകളിൽ ഇത് കൂടുതൽ നന്നായി പ്രവർത്തിക്കുമെന്നും കരുതുന്നു .


കാവേരി നദീജലം പങ്കുവെക്കുന്നതു സംബന്ധിച്ച വിഷയങ്ങൾ പരിഹരിക്കാത്തതിൽ പ്രതിഷേധിച്ച് ഐപിഎൽ മത്സരത്തിനിടെ ചെന്നൈ സൂപ്പർ കിംഗ്സ് താരം രവീന്ദ്ര ജഡേജക്കുനേരെ പ്രതിഷേധക്കാർ ഷൂ എറിഞ്ഞു . കൊൽക്കത്ത ഇന്നിംഗ്സിന്റെ എട്ടാം ഓവറിലായിരുന്നു സംഭവം . ലോംഗ് ഓണിൽ ഫീൽഡ് ചെയ്യുകയായിരുന്ന ചെന്നൈ താരം രവീന്ദ്ര ജഡേജക്കു നേരെയാണ് നാം തമിളർ കക്ഷി ( എൻടികെ ) പ്രവർത്തകർ ഷൂ ഏറിഞ്ഞത് . സംഭവത്തിൽ രണ്ടുപേരെ പോലീസ് അറസ്റ്റ് ചെയ്തു . ഷൂ ജഡേജയുടെ ദേഹത്ത് കൊണ്ടില്ല . എന്നാൽ അന്തിമ ഇലവനിൽ ഇല്ലാതിരുന്ന ഫാഫ് ഡൂപ്ലെസി പിന്നീട് ഈ ഷൂ ഗ്രൌണ്ടിൽ നിന്ന് എടുത്തുമാറ്റുന്നതിന്റെ ദൃശ്യങ്ങൾ മത്സരശേഷം പുറത്തുവന്നു . കാവേരി നദീജലം പങ്കുവെക്കുന്നതു സംബന്ധിച്ച് തീരുമാനമുണ്ടാകും വരെ ചെന്നൈയിൽ ഐപിഎൽ മത്സരങ്ങൾ നടത്തരുതെന്നാണ് എൻടികെ അടക്കമുള്ള കക്ഷികളുടെ ആവശ്യം . മത്സരത്തിന് മുമ്പ് സ്റ്റേഡിയത്തിന് പുറത്തും പ്രതിഷേധം അരങ്ങേറിയിരുന്നു . കാവേരി ജല മാനേജ്മെന്റ് ബോർഡ് രൂപീകരിക്കാത്ത കേന്ദ്ര സർക്കാർ നടപടിക്കെതിരെ തമിഴ്നാട്ടിലെ എല്ലാ കക്ഷികളും പ്രതിഷേധത്തിലാണ് . മത്സരത്തിന് മുമ്പ് കൂടുതൽ സുരക്ഷ ഒരുക്കണമെന്ന് ആവശ്യപ്പെട്ട് ഐപിഎൽ ചെയർമാൻ രാജീവ് ശുക്ല ആഭ്യന്തര സെക്രട്ടറി രാജീവ് ഗൌബയെ കണ്ടിരുന്നു . രണ്ടുവർഷത്തെ ഇടവേളക്കുശേഷമാണ് ചെന്നൈയിലേക്ക് ഐപിഎൽ മടങ്ങിയെത്തിയത് .


സ്പാനിഷ് ലീഗ് ഫുട്ബോളിൽ ബാഴ്സലോണയ്ക്ക് തുടർച്ചായ മൂന്നാം തോൽവി . വലൻസിയ ഒന്നിനെതിരെ രണ്ടു ഗോളിനാണ് നിലവിലെ ചാംപ്യന്മാരെ അട്ടിമറിച്ചത് . സൂപ്പർ താരം ലിയോണൽ മെസ്സിക്ക് കരിയറിൽ 500 ഗോൾ തികച്ചു . പ്രീമിയർ ലീഗിൽ കിരീടത്തിലേക്ക് കുതിക്കുന്ന ലിസ്റ്റർ സിറ്റി സമനിലയിൽ കുരുങ്ങി പോയിന്റ് ലീഡുയർത്താൻ നൌകാമ്പിലിറങ്ങിയ മെസ്സിയും കൂട്ടരും വലൻസിയയുടെ വലയിൽ വീണു . റാകിറ്റിച്ചിന്റെ സെൽഫ് ഗോളും ആദ്യപകുതിയുടെ അസവാന നിമിഷത്തിൽ സാൻറിമിനയുടെ കൃത്യതയുമാണ് ചാംപ്യന്മാർക്ക് വാരിക്കുഴി ഒരുക്കിയത് . ആശ്വസിക്കാൻ മെസ്സിയുടെ 500ആം കരിയർ ഗോൾ മാത്രം . 450ഉം ബാഴ്സലോണകുപ്പായത്തിൽ . ചാമ്പ്യന്മാരുടെ ഹാട്രിക് തോൽവി കിരീടപ്പോരാട്ടം ഫോട്ടോഫിനിഷിലെത്തിച്ചു . ർഗ്രനാഡയെ എതിരില്ലാത്ത മൂന്നുഗോളിന് കെട്ട് കെട്ടിച്ച അത് ! ലറ്റിക്കൊ മാഡ്രിഡ് പായിന്റ് പട്ടികയിൽ 76 പോയിന്റുമായി മുന്നിലുള്ള ബാഴ്സയ്ക്കൊപ്പമെത്തി . മൂന്നാം സ്ഥാനത്ത് 75 പോയിന്റുള്ള റയൽ മാഡ്രിഡുമായപ്പോൾ കിരീടപ്പോരാട്ടം ഇഞ്ചോടിഞ്ച് . ഇംഗ്ലീഷ് പ്രീമിയർ ലീഗിൽ കിരീടത്തിലേക്ക് കുതിക്കുന്ന ലിസ്റ്റർ സിറ്റി വെസ്റ്റ്ഹാംയുണൈറ്റഡിനോട് സമനില വഴങ്ങി . ഇരു ടീമിനും രണ്ടുഗോൾ വീതം . ലിസ്റ്ററിനെ തോൽവിയിൽ നിന്ന് രക്ഷിച്ചത് ഇഞ്ചുറി ടൈമിലെ പെനാൽറ്റി ഗോൾ . ആഴ്സനൽ ^ ക്രിസ്റ്റൽ പാലസ് മത്സരം ഓരോഗോൾ വീതമടിച്ച് സമനിലയിൽ അവസാനിച്ചു .


പാർവ്വതി അഭിനയിക്കുന്നതിൻറെ പേരിൽ അഞ്ജലി മേനോൻ ചിത്രം കൂടെയിലെ വീഡിയോ സോംഗിനെതിരേ ഹേറ്റ് ക്യാംപെയ്ൻ നടത്താൻ മമ്മൂട്ടി ആരാധകർ ശ്രമം നടത്തിയെന്ന ആരോപണം പിൻവലിക്കുന്നതായി ചിത്രത്തിൽ മറ്റൊരു കഥാപാത്രത്തെ അവതരിപ്പിച്ച മാലാ പാർവ്വതി . തങ്ങളുടെ പേരിൽ മറ്റാരോ കലക്കവെള്ളത്തിൽ മീൻപിടിക്കുകയാണെന്നും ആരോപണത്തിനൊപ്പം താൻ ഫേസ്ബുക്കിലിട്ട സ്ക്രീൻ ഷോട്ടിലുള്ള വാട്ട്സ്ആപ് ഗ്രൂപ്പ് വ്യാജമാണെന്നും മമ്മൂട്ടി ഫാൻസ് പ്രതികരിച്ചെന്നും മാലാ പാർവ്വതി പറയുന്നു . കൂടെയിലെ ഇന്ന് രാവിലെ യുട്യൂബിലെത്തിയ വാനവില്ലേ എന്നാരംഭിക്കുന്ന വീഡിയോ സോംഗ് ഏറെ പ്രേക്ഷകശ്രദ്ധ നേടിയിരുന്നു . ഇപ്പോൾ യുട്യൂബ് ഇന്ത്യ ട്രെൻറിംഗ് ലിസ്റ്റിൽ എട്ടാമതുള്ള പാട്ട് പക്ഷേ ലൈക്കുകൾക്കൊപ്പം ഒട്ടേറെ ഡിസ്ലൈക്കുകളും നേടി . എണ്ണായിരത്തിലേറെ ലൈക്കുകൾ ലഭിച്ചപ്പോൾ മൂവായിരത്തി അഞ്ഞൂറിലേറെ ഡിസ്ലൈക്കുകളും ലഭിച്ചു ഗാനത്തിന് . പാർവ്വതി നായികയായി ഇപ്പോൾ തീയേറ്ററുകളിലുള്ള മൈ സ്റ്റോറി എന്ന ചിത്രത്തിനും ഇത്തരത്തിൽ ഹേറ്റ് ക്യാംപെയ്ൻ നേരിടേണ്ടിവന്നിരുന്നു . " പ്രിയ മമ്മൂക്ക . . ഇത് താങ്കളുടെ പേരിലാണ് . പാർവ്വതി ഒരു അസാമാന്യ നടിയാണ് . അവരെ ഉപദ്രവിക്കരുത് . ഇത് ഒരു കൊച്ചു സ്ഥലമാണ് . . പരസ്പരം സ്നേഹമായി നമുക്ക് പ്രവർത്തിക്കാൻ പറ്റണം . ഇവിടെ ഒരു # തുടങ്ങുന്നു . # Standwithparvathi . ഇത് ഞാൻ അറിയുന്ന മമ്മൂക്ക ഏറ്റെടുക്കും എന്ന് കരുതുന്നു . പ്രിയപ്പെട്ട കൂട്ടുകാരെ . . പാർവതിയ്ക്കൊപ്പം നിൽക്കണം . " എന്നാൽ വാട്ട്സ്ആപ് ആഹ്വാനത്തിന് പിന്നിൽ തങ്ങളല്ലെന്നും മറ്റാരോ കലക്കവെള്ളത്തിൽ മീൻ പിടിക്കുകയാണെന്നും മമ്മൂട്ടി ഫാൻസ് വിശദീകരണം നൽകിയിട്ടുണ്ടെന്നും മാലാ പാർവ്വതി പിന്നാലെ മറ്റൊരു ഫേസ്ബുക്കിലൂടെ അറിയിച്ചു . അതിനാൽ നേരത്തേ ഉയർത്തിയ ആരോപണം താൻ പിൻവലിക്കുന്നുവെന്നും . പുതിയ ഫേസ്ബുക്ക് പോസ്റ്റ് " കൂട്ടുകാരെ . . മമ്മുക്ക ഫാൻസിന്റെ വിശദീകരണമാണിത് . ഞാൻ രാവിലെ പോസ്റ്റ് ചെയ്ത അക്കൌണ്ട് ഫേക്ക് ആണെന്ന് . മറ്റാരോ ആണ് കലക്ക വെള്ളത്തിൽ മീൻ പിടിക്കുന്നതെന്ന് . മമ്മൂക്കയുടെ ഫാൻസ് ആയത് കൊണ്ടാണ് ഞാൻ അപേക്ഷിച്ചത് . നിങ്ങളുടെ അല്ല എന്ന് വിശദീകരിച്ചത് കൊണ്ട് ഞാൻ പറഞ്ഞത് പിൻവലിക്കുന്നു . പക്ഷേ പിണക്കം ഉള്ളവരെ കുറേ കണ്ടു . ഒക്കെ വ്യക്തിപരമായ കാര്യമാണ് . എങ്കിലും ക്ഷമിക്കാൻ ഒരു ചേച്ചിയുടെ അപേക്ഷ . മാനിക്കും എന്ന് കരുതുന്നു . "


എംപ്ലോയിസ് പ്രൊവിഡന്റ് ഫണ്ടിൽനിന്നു തൊഴിലാളികൾക്ക് മുഴുവൻ തുകയും പിൻവലിക്കുന്നതിൽ കേന്ദ്രസർക്കാർ ഏർപ്പെടുത്തിയ നിയന്ത്രണം പിൻവലിച്ചു . പിഎഫ് നിയമഭേദഗതി നടപ്പാക്കില്ലെന്നും പഴയ ചട്ടവുമായി മുന്നോട്ടു പോകുമെന്നും കേന്ദ്ര തൊഴിൽമന്ത്രി ബന്ദാരു ദത്താത്രേയ പറഞ്ഞു . നഗര പരിസരം ഒന്നടങ്കം സ്തംഭിപ്പിച്ച് ബംഗളൂരുവിലെ തൊഴിലാളികൾ നടത്തിയ പ്രതിഷേധത്തിന്റെ പശ്ചാത്തലത്തിലാണു കേന്ദ്ര സർക്കാർ തീരുമാനം . തൊഴിലാളി പ്രതിഷേധം കണക്കിലെടുത്ത് ഓഗസ്റ്റ് ഒന്നു വരെ നിയമഭേദഗതി നടപ്പാക്കില്ലെന്നായിരുന്നു കേന്ദ്ര തൊഴിൽമന്ത്രി ബന്ദാരു ദത്താത്രേയയുടെ ആദ്യ പ്രതികരണം . എന്നാൽ അടുത്ത മണിക്കൂറിൽ തന്നെ പിഎഫ് ചട്ടം ഭേദഗതി ചെയ്യുന്ന തീരുമാനം റദ്ദാക്കുന്നതായി കേന്ദ്രമന്ത്രി അറിയിച്ചു . ആയിരക്കണക്കിന് തൊഴിലാളികൾ രണ്ട് ദിവസമായി ബെംഗളൂരു നഗരം സ്തംഭിപ്പിച്ച് നടത്തിയ പ്രതിഷേധമാണ് കേന്ദ്രസർക്കാർ തീരുമാനത്തിന് വഴിവച്ചത് . നഗരത്തിനു ചുറ്റുവട്ടത്തെ വ്യാപാര മേഖലയിലെ ചെറുകിട മുതൽ വൻകിട കമ്പനികളിലെ തൊഴിലാളികൾ സംഘടനയുടെയോ , നേതാവിന്റെയോ പിന്തുണയില്ലാതെയാണു തെരുവിലിറങ്ങി പ്രതിഷേധിച്ചത് . പ്രതിഷേധക്കൂട്ടായ്മ പിരിച്ചുവിടാൻ പൊലീസ് ലാത്തി വീശിയതോടെ പൊലീസും തൊഴിലാളികളും നടുറോഡിൽ ഏറ്റുമുട്ടി . അതിരുവിട്ട തെരുവ് യുദ്ധം ജനജീവിതം മണിക്കൂറുകളോളം സ്തംഭിപ്പിച്ചു . സമരം ചെയ്യാൻ തൊഴിലാളികളെ അനുവദിക്കാത്ത കമ്പനികൾക്ക് നേരെ പ്രതിഷേധക്കാർ കല്ലെറിഞ്ഞു . തുംക്കൂർ റോഡിൽ കർണാടക ആർടിസിയുടെ രണ്ടു വോൾവോ ബസ്സുകളും ഒരു ബിഎംടിസി ബസും , സ്വകാര്യ വാഹനങ്ങളും പ്രതിഷേധക്കാർ കത്തിച്ചു . ഹെബ്ബകോടി പൊലീസ് സ്റ്റേഷൻ പ്രതിഷേധക്കാർ ആക്രമിച്ചു . സംഭവത്തിൽ ഒരു എസിപി ഉൾപ്പടെ 30 പൊലീസുകാർക്കു പരിക്കേറ്റിട്ടുണ്ട് . ഇവിടത്തെ ഗ്യാസ് ഗോഡൌണിനടുത്തെ വാഹനങ്ങൾക്ക് പ്രതിഷേധക്കാർ തീവച്ചു . പൊലീസിന്റെ ഇടപെടൽ കാരണം വൻദുരന്തമാണ് ഒഴിവായത് . മറിച്ച് പൊലീസ് ലാത്തി ചാർജിൽ നൂറിലധികം തൊഴിലാളികൾക്കാണ് പരിക്കേറ്റത് . യാതൊരു പ്രകോപനവുമില്ലാതെ സ്ത്രീകളെ ക്രൂരമായി പൊലീസ് മർദ്ദിക്കുന്നത് സംഭവത്തിലെ ദൃശ്യങ്ങളിൽ നിന്ന് വ്യക്തമാണ് . പൊലീസ് നടത്തിയ വെടിവയ്പ്പിൽ 18 വയസുള്ള പെൺകുട്ടിയുടെ കാലിന് പെടിയേറ്റതായി റിപ്പോർട്ടുകളുണ്ട് . എന്നാൽ പൊലീസ് ഇത് നിഷേധിച്ചു . വനിതാ പൊലീസിന്റെ സഹായമില്ലാതെ ക്രൂരമായ അക്രമം അഴിച്ച് വിട്ടാണ് സ്ത്രീകളെ പുരുഷ പൊലീസ് മാറ്റാൻ ശ്രമിച്ചതെന്ന പരാതിയും ഉയർന്നിട്ടുണ്ട് . ഹെബ്ബകോടി , ജാലഹള്ളി , ദാസറഹള്ളി , പീനിയ , യശ്വന്ത്പൂർ , നെലമംഗള , ബെന്നാർഘട്ട റോഡ് തുടങ്ങിയ തിരക്കേറിയ പ്രദേശങ്ങളിലെല്ലാം മണിക്കൂറുകളോളം ഗതാഗതം തടസപ്പെട്ടു . നേതാക്കളില്ലാതെ നടന്ന സമരമായതിനാൽ ആരുമായി ചർച്ച നടത്തണമെന്ന കാര്യത്തിലുണ്ടായ ആശയക്കുഴപ്പം കാര്യങ്ങൾ കൂടുതൽ വഷളാക്കി . പ്രതിഷേധത്തിനിടെ വാഹനം കത്തിച്ച സംഭവത്തിൽ 10 പേരെ അറസ്റ്റ് ചെയ്തിട്ടുണ്ട് . ബംഗളൂരു നഗരത്തിലും റൂറൽ ജില്ലയിലും നിരോധനാജ്ഞ ഏർപ്പെടുത്തിയതായി സംസ്ഥാന ആഭ്യന്തരമന്ത്രി പരമേശ്വര പറഞ്ഞു . എംപ്ലോയിസ് പ്രൊവിഡന്റ് ഫണ്ടിൽ നിന്നു തുക പിൻവലിക്കുന്നതിനു നിയന്ത്രണം ഏർപ്പെടുത്തിയ നിയമഭേദഗതിയാണു പ്രതിഷേധത്തിനു വഴിവച്ചത് . തൊഴിലുടമ അടയ്ക്കുന്ന വിഹിതം ഉൾപ്പെടെയുള്ള മുഴുവൻ പിഎഫ് തുകയും 58 വയസ് കഴിഞ്ഞാലെ പിൻവലിക്കാനാകൂ എന്നായിരുന്നു കഴിഞ്ഞ ഫെബ്രുവരി 10നു കേന്ദ്രസർക്കാർ കൊണ്ടുവന്ന നിയമഭേദഗതി .


ഒരു പതിറ്റാണ്ട് കാലമായി എൽ ക്ലാസിക്കോ എന്നത് മെസി - റൊണാൾഡോ ഗ്ലാമർ പോരാട്ടം കൂടിയായിരുന്നു . എന്നാൽ വരുന്ന ഞായറാഴ്ച്ച ബാഴ്സലോണയും റയൽ മാഡ്രിഡും നേർക്കുനേർ വരുമ്പോൾ ഇരു സൂപ്പർ താരങ്ങളും ടീമിലില്ല . റൊണാൾഡോ സീസണിൻറെ തുടക്കത്തിൽ ഇറ്റാലിയൻ ക്ലബ് യുവൻറസിലേക്ക് ചേക്കേറിയപ്പോൾ പരിക്കിൻറെ പിടിയിലായതാണ് മെസിയുടെ അസാന്നിധ്യത്തിന് കാരണം . 2007ന് ശേഷം ഇതാദ്യമായാണ് ഇരു താരങ്ങളുമില്ലാത്ത എൽ ക്ലാസിക്കോയ്ക്ക് കളമൊരുങ്ങുന്നത് . 2004ൽ ബാഴ്സയിലെത്തിയ ശേഷം മെസിക്ക് രണ്ട് തവണ മാത്രമാണ് എൽ ക്ലാസിക്കോ നഷ്ടമായിട്ടുള്ളത് . എന്നാൽ എൽ ക്ലാസിക്കോ ചരിത്രത്തിൽ കൂടുതൽ ഗോൾ നേടിയ താരം മെസിയാണ് . 26 ഗോളുകൾ ബാഴ്സയുടെ അർജൻറീനൻ താരം അടിച്ചുകൂട്ടിയപ്പോൾ 18 ഗോളുകൾ വീതം നേടിയ ക്രിസ്റ്റ്യാനോ റൊണാൾഡോയും ആൽഫ്രഡോ ഡി സ്റ്റെഫാനോയുമാണ് രണ്ടാം സ്ഥാനത്ത് . കഴിഞ്ഞ ദിവസം സെവിയ്യക്കെതിരായ മത്സരത്തിൽ വലത് കൈക്ക് പരിക്കേറ്റതാണ് മെസിക്ക് പുറത്തേക്കുള്ള വഴി തുറന്നത് . വലത് കൈയിലെ എല്ലിന് പൊട്ടലുള്ള സൂപ്പർ താരത്തിന് മൂന്ന് ആഴ്ച്ചത്തെ വിശ്രമമാണ് ഡോക്ടർമാർ അനുവദിച്ചിരിക്കുന്നത് . 26 - ാം മിനുറ്റിൽ പരിക്കേറ്റ് മടങ്ങും മുൻപ് മെസി ഓരോ ഗോളും അസിസ്റ്റും നേടിയിരുന്നു .


അഞ്ചാം വയസ്സിൽ പിരിഞ്ഞ അമ്മയെ മകൻ വർഷങ്ങൾക്കു ശേഷം ഫേസ്ബുക്കിലൂടെ കണ്ടുമുട്ടി . പരസ്പരം കാണാതെയുള്ള ചാറ്റുകൾക്കിെട മകൻ അമ്മയോട് തുറന്നുപറഞ്ഞ കാര്യം അമ്പരപ്പിക്കുന്നതായിരുന്നു . തന്റെ ഉള്ളിൽ ഇപ്പോഴുള്ളത് പ്രണയമാണ് എന്നായിരുന്നു മകന്റെ തുറന്നു പറച്ചിൽ . ഞെട്ടിപ്പോയ അമ്മ അതിലെ പ്രശ്നങ്ങൾ മകനെ ബോധ്യപ്പെടുത്തിയപ്പോൾ കാര്യങ്ങൾ മാറി . മറ്റെല്ലാം മനസ്സിൽ നിന്ന് ഒഴിഞ്ഞുവെന്നും തനിക്കിപ്പോൾ അമ്മയോടുള്ള സ്നേഹം മാത്രമേ ഉള്ളൂ എന്നും അവൻ പീപ്പിൾ ഓൺലൈൻ മാസികയ്ക്ക് നൽകിയ അഭിമുഖത്തിൽ തിരുത്തുന്നു . ബ്രിട്ടനിലാണ് സംഭവം . മാഞ്ചസ്റ്റർ സ്വദേശി ഷെയിൻ ബർക്കെ എന്ന 19കാരനാണ് സോഷ്യൽ മീഡിയയിലൂടെ തന്റെ അമ്മ റോസ് ബെസ്റ്റാലിനെ കണ്ടെത്തിയത് . 15ാം വയസ്സിലാണ് റോസ് ഷെയിന് ജൻമം നൽകിയത് . അഞ്ചാമത്തെ വയസ്സിൽ അവർ മകനെ ദത്തു നൽകി . പിന്നീടുള്ള കാലം പോറ്റമ്മയ്ക്കും വളർത്തച്ഛനും ഒപ്പമായിരുന്നു ഷെയിൻ . ഈയടുത്താണ് , അവരിൽനിന്നും തന്റെ യഥാർത്ഥ അമ്മയുടെ വിവരങ്ങൾ അവൻ ചോദിച്ചറിഞ്ഞത് . തുടർന്ന് , അമ്മയെ അവൻ ഫേസ്ബുക്കിലൂടെ തിരയാൻ തുടങ്ങി . അവസാനം അതു സംഭവിച്ചു . അമ്മയെ കണ്ടെത്തി . എന്നാൽ , ഫേസ്ബുക്കിലെ പ്രൈവസി സെറ്റിംഗ്സ് പ്രശ്നം കാരണം അമ്മയെ നേരിട്ട് ബന്ധപ്പെടാൻ ഷെയിന് കഴിഞ്ഞില്ല . മകന്റെ മെസേജ് യാദൃശ്ചികമായി കണ്ടെത്തിയ റോസ് മകന് മെസേജ് അയച്ചു . പിന്നീട് ഇരുവരും തമ്മിൽ ഏറെ ചാറ്റുകൾ നടന്നു . അതിനിടയിലാണ് താൻ അനുഭവിക്കുന്ന പ്രശ്നം മകൻ തുറന്നു പറഞ്ഞത് . അമ്മയോടുള്ള സ്നേഹം അല്ല തന്റെ മനസ്സിലിപ്പോൾ . അത് ശുദ്ധ പ്രണയമാണ് . ലൈംഗികാകർഷണമാണ് .


ആധാർ മൊബൈൽ ഫോണുമായി ലിങ്ക് ചെയ്യാൻ പുതിയ പദ്ധതി അവതരിപ്പിച്ചതോടെ വേരിഫിക്കേഷൻ നടപടി ക്രമങ്ങൾ സംബന്ധിച്ചാണ് പലർക്കും ആശങ്കയുള്ളത് . മൊബൈൽ നമ്പർ വേരിഫിക്കേഷൻ ആധാർ ഉപയോഗിച്ച് എളുപ്പത്തിലാക്കുന്ന നീക്കത്തിൻറെ ഭാഗമായാണ് ടെലികോം മന്ത്രാലയത്തിൻറെ ഈ നീക്കം . വീട്ടിലിരുന്ന് മൊബൈൽ - ആധാർ ബന്ധിപ്പിക്കൽ എളുപ്പത്തിൽ പൂർത്തിയാക്കുന്നതിനുള്ള സംവിധാനമാണ് ഇതോടെ പ്രാബല്യത്തിൽ വന്നിട്ടുള്ളത് . വോയ്സ് കോൾ വെട്ടിക്കുറച്ച് ജിയോ ! അഞ്ച് മണിക്കൂറിന് ശേഷം കണക്ഷൻ വിഛേദിക്കും , പുതിയ ചട്ടങ്ങൾ ! പല കാരണങ്ങൾ കൊണ്ട് ആധാർ - മൊബൈൽ നമ്പർ ബന്ധിപ്പിക്കുന്നതിനായി മൊബൈൽ കമ്പനികളുടെ ഓഫീസുകളിൽ നേരിട്ടെത്താൻ കഴിയാത്തവരെ സഹായിക്കാനാണ് കമ്പനി പ്രതിനിധികൾ നേരിട്ടെത്തി വേരിഫിക്കേഷൻ പൂർത്തിയാക്കാൻ സർക്കാർ നിർദേശിച്ചിട്ടുള്ളത് . ശാരീക അവശതകൾ അനുഭവിക്കുന്നതും കിടപ്പിലായവരുമായ മൊബൈൽ ഉപഭോക്താക്കളുടെ വീട്ടിലെത്തി നടപടി ക്രമങ്ങൾ പൂർത്തിയാക്കാനാണ് നിർദേശം . മൊബൈൽ കമ്പനികളുടെ സർവീസ് സെൻറുകളിൽ പോകാൻ കഴിയാത്ത രോഗികൾക്കും മറ്റും പുതിയ രീതിയിൽ ആധാർ ലിങ്ക് ചെയ്യാമെന്ന് അധികൃതർ വ്യക്തമാക്കി . ആധാർ ലിങ്ക് ചെയ്യാനുള്ള അവസാന സമയപരിധി മാർച്ച് 31ലേക്ക് മാറ്റിയതായും സർക്കാർ അറിയിച്ചു . സർക്കാരിന്റെ പുതിയ രീതി പ്രകാരം ഓൺലൈനിലൂടെ ആർക്കും മൊബൈൽ ഫോൺ ആധാറുമായി ലിങ്ക് ചെയ്യാനും സാധിക്കും .


കബഡി ലോകകപ്പിൽ ഇന്ത്യ കിരീടം നിലനിർത്തി . ഫൈനലിൽ ഇറാന്റെ ശക്തമായ വെല്ലുവിളി ( 38 - 29 ) മറികടന്നാണ് ഇന്ത്യ കിരീടമണിഞ്ഞത് . ആദ്യ പകുതിയിൽ 13 - 18ന് പിന്നിലായിരുന്ന ഇന്ത്യ രണ്ടാം പകുതിയിൽ ശക്തമായി തിരിച്ചടിച്ചാണ് കിരീടത്തിൽ മുത്തമിട്ടത് . കബഡിയിൽ ഇന്ത്യയുടെ തുടർച്ചയായ എട്ടാം ലോക കിരീടമാണിത് . 12 പോയന്റുകൾ നേടിയ അജയ് താക്കൂർ ആണ് ഇന്ത്യയുടെ വിജയശിൽപി . രണ്ടാം പകുതിയിൽ താക്കൂറിന്റെ മിന്നുന്ന പ്രകടനമാണ് കിരീടത്തിലേക്ക് ഇന്ത്യയെ അടുപ്പിച്ചത് . നിതിൻ തോമറിന്റെ പ്രകടനവും ഇന്ത്യൻ വിജയത്തിൽ നിർണായകമായി . രണ്ടാം പകുതിയിൽ ഇന്ത്യൻ പ്രതിരോധം ഉറച്ചു നിന്നു . കാണികളുടെ അകമഴിഞ്ഞ പിന്തുണയും ഇന്ത്യയ്ക്ക് കരുത്തായി . തായ്ലൻഡിനെതിരായ സെമിയിലും അജയ് താക്കൂറിന്റെ പ്രകടനം ഇന്ത്യൻ വിജയത്തിൽ നിർണായകമായിരുന്നു . ആദ്യ മത്സരത്തിൽ ദക്ഷിണകൊറിയയോടു അപ്രതീക്ഷിത തോൽവി വഴങ്ങേണ്ടിവന്നെങ്കിലും പിന്നീട് പരാജയമറിയാതെയാണ് ഇന്ത്യ കബഡിയിലെ ആധിപത്യം അരക്കിട്ടുറപ്പിച്ചത് .


ചൈനയിൽ ഇൻറർനെറ്റിലെ പോൺ ദൃശ്യങ്ങൾ അധികാരികളുടെ ശ്രദ്ധയിൽ പെടുത്തിയാൽ പ്രതിഫലമായി 83 ലക്ഷത്തോളം രൂപ ലഭിക്കും . അനധികൃതമായി പോൺ വ്യാപനം നടത്തുന്നവരെയോ , അല്ലെങ്കിൽ കണ്ടൻറോ ശ്രദ്ധയിൽ പെടുത്തിയാലാണ് 83 ലക്ഷം ഇന്ത്യൻ രൂപയ്ക്ക് സമാനമായ തുക പ്രതിഫലം ലഭിക്കുന്നത് . ചൈനയിൽ ഇത്തരം കണ്ടൻറുകൾ ഇൻറർനെറ്റിൽ നിന്നും നീക്കം ചെയ്യാൻ ദേശീയ ഏജൻസിയുണ്ട് , നഷണൽ ഓഫീസ് എഗനൻറ് പോണോഗ്രാഫി ആൻറ് ഇല്ലിഗൽ പബ്ലിക്കേഷൻ എന്നാണ് ഈ ഏജൻസിയുടെ പേര് . കഴിഞ്ഞവാരം ഈ ഏജൻസിയാണ് പോണോഗ്രാഫി കണ്ടെത്തി നൽകുന്നവർക്ക് പ്രതിഫലം പ്രഖ്യാപിച്ചത് . ടെക് ഇൻ ഏഷ്യയുടെ റിപ്പോർട്ട് പ്രകാരം ചൈനയിലെ ഏത് പൌരനും നിയമവിരുദ്ധമായ പോണോഗ്രാഫി കാണിച്ചുകൊടുക്കാം . ഇതിന് 83 ലക്ഷം ഇന്ത്യൻ രൂപയ്ക്ക് സമാനമായ 600000 യുവാനാണ് പ്രതിഫലം . ചൈനയിലെ ഒരു വ്യക്തിയുടെ വാർഷിക വരുമാനം 74,314 യുവാൻ ആണ് എന്ന നിലയിൽ ഇത് മികച്ച പ്രതിഫലമാണ് എന്നാണ് ടെക് ഏഷ്യ പറയുന്നത് . എന്തായാലും ചൈനീസ് അധികാരികളുടെ നീക്കം ചൈനയിലെ ഏറ്റവും വലിയ സോഷ്യൽ മീഡിയ പ്ലാറ്റ്ഫോമായ വെബിവോയിൽ വലിയ ചലനങ്ങളാണ് ഉണ്ടാക്കിയത് . പലരും ഈ പ്രതിഫലത്തിന് വേണ്ടി ഗൌരവമായ പോൺ വേട്ടയ്ക്ക് ഇറങ്ങാൻ ഇരിക്കുകയാണ് . അതേ സമയം ചൈനയിലെ കടുത്ത ഇൻറർനെറ്റ് നിയന്ത്രണത്തിൻറെ മറ്റൊരു വശം വെളിപ്പെടുത്തുന്നതാണ് സംഭവം എന്നാണ് പാശ്ചത്യ മാധ്യമങ്ങൾ റിപ്പോർട്ട് ചെയ്യുന്നത് .


സൽമാൻഖാൻ ഇപ്പോൾ ഒരു വിവാദ പുരുഷനാണെന്ന് പറഞ്ഞാൽ അത് തെറ്റാകില്ല . ബലാത്സംഗ പരാമർശനത്തിൽ നിന്നും രക്ഷപ്പെടാൻ ശ്രമിക്കുന്നതിനിടയിലാണ് പുതിയ ഗോസിപ്പ് വാർത്ത എത്തുന്നത് . ബോളിവുഡിലെ മറ്റൊരു സൂപ്പർതാരം സൽമാന് ഒപ്പം വേദി പങ്കിടാൻ വിസമ്മതിച്ചുപോലും . അത് മറ്റാരുമല്ല , ഹൃത്വിക്ക് റോഷൻ തന്നെ . ഇന്ത്യ ഇൻറർനാഷണൽ ഫിലിം അവാർഡ് 2016 ൻറെ വാർത്ത സമ്മേളനത്തിൽ നിന്നാണ് ഹൃത്വിക്ക് പിന്മാറിയത് . മാൻഡ്രിലാണ് ഇത്തവണ ഐഐഎഫ്എ അവാർഡ് നൈറ്റ് നടക്കുന്നത് . ഇതിൻറെ വാർത്ത സമ്മേളനത്തിൽ സൽമാൻ , ഹൃത്വിക്ക് , ദീപിക , പ്രിയങ്ക ചോപ്ര എന്നിവരാണ് വാർത്ത സമ്മേളനത്തിൽ പങ്കെടുക്കുമെന്നാണ് അവാർഡ് സംഘാടകർ അറിയിച്ചിരുന്നത് . എന്നാൽ അപ്രതീക്ഷിതമായി ഹൃത്വിക്ക് പിൻമാറുകയായിരുന്നു . തൻറെ അടുത്ത ചിത്രമായ മോഹൻജദാരോ സംബന്ധിച്ച പ്രമോഷൻ പരിപാടികൾക്ക് വേണ്ടിയാണ് വാർത്ത സമ്മേളനത്തിൽ നിന്നും വിട്ടുനിൽക്കുന്നത് എന്ന് ഹൃത്വിക്കുമായി ബന്ധപ്പെട്ടവർ പറയുന്നുവെങ്കിലും , സൽമാനോട് വർഷങ്ങളായി തുടരുന്ന അകൽച്ചയാണ് പിൻമാറ്റത്തിന് കാരണം എന്നാണ് പുറത്തുവരുന്ന റിപ്പോർട്ട് . മുൻപ് ഇറങ്ങിയ ഹൃഥ്വിക്ക് ചിത്രം ഗുസാരീഷിനെക്കുറിച്ച് മോശമായി നടത്തിയ പരാമർശത്തെ തുടർന്ന് വർഷങ്ങളായി ഹൃത്വിക്ക് സൽമാനും അത്ര സുഖത്തിൽ അല്ല . അന്ന് ഐശ്വര്യ റായിയോടുള്ള വൈരത്തിൻറെ പേരിൽ മോശമായ കമൻറ് സൽമാൻ നടത്തിയത് . എന്നാൽ ഇതിനെതിരെ രൂക്ഷമായാണ് ഹൃത്വിക്ക് പ്രതികരിച്ചത് . തുടർന്ന് പലപ്പോഴും സൽമാൻറെ വേദികൾ ഹൃത്വിക്ക് തിരസ്കരിച്ചിരുന്നു . 2013 ൽ ഹൃഥ്വിക്ക് സ്വന്തം ചിത്രം ക്രിഷ് 3 യുടെ പ്രമോഷൻ പരിപാടി സൽമാൻ അവതരിപ്പിക്കുന്ന ബിഗ് ബോസ് ഷോയിൽ ഉണ്ടായിട്ടും ആ വേദിയിൽ പോയിരുന്നില്ല .


കഥാപാത്രത്തിന് വേണ്ടി താരങ്ങൾ പല ത്യാഗങ്ങളും സഹിക്കാറുണ്ട് . അതിലൊരാളാണ് ഫഹദ് ഫാസിൽ . ഒരു നടനെന്ന നിലയിൽ സിനിമയിൽ മാത്രമല്ല പരസ്യത്തിലും ഫഹദ് തിളങ്ങിയത് നാം കണ്ടതാണ് . ഇത്തവണ ഫഹദ് എത്തിയത് സൺഫ്ളവർ എണ്ണയുടെ പരസ്യത്തിലാണ് . പരസ്യത്തിൽ അഭിനയിക്കാൻ താരം നടത്തിയ മേക്ക് ഓവർ സോഷ്യൽ മീഡിയയിൽ ചർച്ചയാവുകയാണ് . പരസ്യചിത്രത്തിൽ തടിച്ച വ്യക്തിയായാണ് ഫഹദ് എത്തുന്നത് . ഇതിന് വേണ്ടി മണിക്കൂറുകളുടെ അധ്വാനമാണ് ഫഹദ് നടത്തിയിരിക്കുന്നത് . വീഡിയോ


ശ്രീലങ്കയ്ക്കെതിരായ രണ്ടാം ക്രിക്കറ്റ് ടെസ്റ്റിൽ ഓപ്പണർ സ്ഥാനത്തേക്ക് കെ എൽ രാഹുൽ തിരിച്ചെത്തുമ്പോൾ ആരെ പുറത്തിരുത്തുമെന്ന ആശങ്കയിലാണ് ടീം ഇന്ത്യ . ആദ്യ ടെസ്റ്റിൽ സെഞ്ചുറി അടിച്ച ശീഖർ ധവാനും അർധ സെഞ്ചുറി നേടിയ അഭിനവ് മുകുന്ദും തിളങ്ങിയ സാഹചര്യത്തിൽ ഇവരിലാരെ പുറത്തിരുത്തുമെന്നാണ് കോലിയ്ക്ക് മുന്നിലുള്ള പ്രധാന പ്രതിസന്ധി . രാഹുൽ തിരിച്ചെത്തുമ്പോൾ മുകുന്ദ് തന്നെയാകും പുറത്തുപോകുക എന്ന സൂചന കോലി മത്സരത്തലേന്ന് നൽകിക്കഴിഞ്ഞു . വൈറൽ പനിയെത്തുടർന്ന് രാഹുലിന് അദ്യ ടെസ്റ്റ് നഷ്ടമായിരുന്നു . രാഹുലിനെ ഓപ്പണർ സ്ഥാനത്ത് തിരികെ എത്തിക്കേണ്ടതുണ്ടെന്ന് കോലി വാർത്താസമ്മേളനത്തിൽ വ്യക്തമാക്കി . പരിശീലന മത്സരത്തിലും കഴിഞ്ഞ സീസണുകളിലും രാഹുൽ മികച്ച ഫോമിലായിരുന്നു . നിർഭാഗ്യകരമായാണ് അദ്ദേഹത്തിന് ടീമിൽ നിന്ന് മാറിനിൽക്കേണ്ടിവന്നത് . ഈ സാഹചര്യത്തിൽ തിരിച്ചെത്തുന്ന രാഹുലിന് മതിയായ അവസരം നൽകേണ്ടതുണ്ടെന്നും കോലി വ്യക്തമാക്കി . കളിയിൽ ആർക്കാണ് കൂടുതൽ പ്രഭാവം സൃഷ്ടിക്കാനാകുക എന്നതുകൂടി കണക്കിലെടുത്തശേഷമെ ധവാനെ കളിപ്പിക്കണോ മുകുന്ദിനെ കളിപ്പിക്കണോ എന്ന കാര്യത്തിൽ അന്തിമ തീരുമാനം എടുക്കൂ എന്നും കോലി പറഞ്ഞു . ഗോളിൽ നടന്ന ഒന്നാം ടെസ്റ്റിൽ ഇന്ത്യക്കായി ഓപ്പൺചെയ്തത് അഭിനവ് മുകുന്ദും ശിഖർ ധവാനും ആയിരുന്നു . ഇരുവരും ഫോം കണ്ടെത്തുകയും ചെയ്തിരുന്നു . ധവാൻ ആദ്യ ഇന്നിംഗ്സിൽ സെഞ്ച്വറി ( 190 ) നേടിയപ്പോൾ മുകുന്ദ് രണ്ടാം ഇന്നിംഗ്സിൽ 81 റൺസ് എടുത്തു . പരിക്കേറ്റ മുരളി വിജയ് പുറത്തായപ്പോഴാണ് ശിഖർ ധവാന് പരമ്പരയിലേക്ക് വിളിവന്നത് . ടീമിലുണ്ടായിരുന്നെങ്കിലും കളിക്കാൻ അവസരം ലഭിക്കുമോ എന്നുറപ്പില്ലാതിരുന്ന അഭിനവ് മുകുന്ദിന് തുണയായത് രാഹുലിന്റെ പനിയാണ് .


ഉത്സവകാലത്തെ ആഘോഷപൂർണമാക്കാൻ ആമസോൺ , ഫ്ലിപ്കാർട്ട് തുടങ്ങിയ ഓൺലൈൻ വ്യാപാര ശൃംഖലകൾ തയ്യാറെടുക്കുന്നു . ഒക്ടോബർ 13 മുതൽ 17 വരെയാണ് വമ്പൻ ഓഫറുകളാണ് ഒരുക്കിയിരിക്കുന്നത് . ഇലക്ട്രോണിക് സാധനങ്ങൾക്ക് 50 മുതൽ 70 ശതമാനം വരെ വിലക്കുറവുകൾ നൽകുന്നുണ്ട് . ഡ്രസ്സ് , ചെരിപ്പുകൾ , ബാഗുകൾ , കോസ്റ്റിയൂംസ് , സ്മാർട്ഫോണുകൾ , ലാപ്ടോപുകൾ , മൊബൈൽ എന്നിങ്ങനെ എല്ലാ ഉത്പനങ്ങൾക്കും ഓഫറുകളുണ്ട് . ദിവസത്തിൽ 3000 കോടി രൂപയുടെ വിൽപന നടത്തുന്നതിനാണ് ഫ്ലിപ്കാർട്ട് ലക്ഷ്യമിടുന്നത് . ആകർഷകമായ ഓഫറുകൾക്കൊപ്പം മികച്ച കസ്റ്റമർ സർവ്വീസും ഉറപ്പാക്കുന്നുണ്ട് . മണിക്കൂറുകൾക്കുള്ളിൽ പൈസ റീഫണ്ട് ചെയ്യുന്നതിനുള്ള സൌകര്യങ്ങളും ഒരുക്കിയിട്ടുണ്ട് . ഈ ഉത്സവസീസൺ ആമസോൺ , ഫഌപ്കാർട്ടിനൊപ്പം ആഘോഷിക്കൂ . .


ഇന്ത്യയിൽ നിലവിലുളള എൽപിജി സബ്സിഡി പിൻവലിച്ച് പകരം പാചക വാതക സബ്സിഡി ഏർപ്പെടുത്തുന്ന നയരൂപീകരണത്തിൽ പ്രവർത്തിച്ചുവരുകയാണെന്ന് നിതി ആയോഗ് . വൈസ് ചെയർമാൻ രാജീവ് കുമാറാണ് ഇത്തരത്തിലൊരു നയമാറ്റത്തെപ്പറ്റി നിതി ആയോഗ് ആലോചിക്കുന്നതായി അറിയിച്ചത് . നിലവിൽ പൈപ്പ് വഴി പ്രകൃതി വാതകം ഉപയോഗിക്കുന്നവർക്കും , ജൈവ ഇന്ധനം ഉപയോഗിക്കുന്നവർക്കും സബ്സിഡിയുടെ പ്രയോജനം ലഭിക്കുന്നില്ല . ഇവരെക്കൂടി ഉൾപ്പെടുത്തിക്കൊണ്ട് സബ്സിഡി വിതരണം വിപുലീകരിക്കാനാണ് നയത്തിൽ മാറ്റം വരുത്തുന്നത് . നിലവിൽ എൽപിജി ഉപഭോക്താക്കൾക്ക് മാത്രമാണ് സബ്സിഡി ലഭിക്കുന്നത് . ഇത് പൈപ്പ് വഴിയുളള പ്രകൃതി വാതക ഉപയോഗിക്കാൻ ജനത്തിനുളള താൽപര്യം കുറച്ചു . ഗ്രാമീണ മേഖലയിലെ ജൈവ ഇന്ധന ഉപയോഗത്തിലും സബ്സിഡി ലഭിക്കാത്ത അവസ്ഥ വലിയ പ്രശ്നമാണ് സൃഷ്ടിക്കുന്നത് . ഇത്തരം പ്രതിസന്ധികൾക്കുളള ഉത്തമ പരിഹാരമാണ് പാചക വാതക സബ്സിഡി . പാചകത്തിന് ഉപയോഗിക്കുന്ന ഇന്ധനങ്ങൾക്കെല്ലാം ഇതിന് കീഴിൽ സബ്സിഡി ലഭിക്കും . പാചക വാതക സബ്സിഡി വിഷയം കേന്ദ്ര സർക്കാരിന് സമർപ്പിക്കുന്ന ദേശീയ ഉർജ്ജ നയം 2030 ൽ ഉൾക്കൊള്ളിക്കാനാണ് നിതി ആയോഗിൻറെ ആലോചനയെന്ന് ദേശീയ മാധ്യമങ്ങൾ റിപ്പോർട്ട് ചെയ്യുന്നു .


ഇന്ത്യ ശ്രീലങ്ക ടെസ്റ്റ് പരമ്പരക്ക് നാളെ ഗോളിൽ തുടക്കം . രവി ശാസ്ത്രി കോച്ചായതിന് ശേഷമുള്ള ഇന്ത്യയുടെ ആദ്യ പരമ്പരയാണിത് . കോച്ച് വിവാദത്തിൽ പഴി കേട്ട ക്യാപ്റ്റൻ വിരാട് കോലിക്കും ഏറെ നിർണ്ണായകമാണ് ഈ പരമ്പര . ക്യാപ്റ്റൻ വിരാട് കോലിയുമായി കലഹിച്ച് കോച്ച് അനിൽ കുംബ്ലയുടെ പടിയിറക്കം . പുതിയ കോച്ചിനെ തെരഞ്ഞെടുക്കുന്നതിൽ വന്ന അനിശ്ചിതത്വങ്ങൾ . ഇന്ത്യൻ പുരുഷ ക്രിക്കറ്റിൽ നിന്ന് അത്ര നല്ല വാർത്തകളല്ല കഴിഞ്ഞ മാസത്തിൽ ഉണ്ടായത് . ഇതെല്ലാം മായ്ച്ചു കളയാനാണ് കോലിപ്പട പുതിയ കോച്ച് രവി ശാസ്ത്രിക്ക് കീഴിൽ ലങ്കയിലേക്ക് വിമാനം കയറിയിരിക്കുന്നത് . വിമർശകരുടെ വായടപ്പിക്കാൻ വിജയത്തിൽ കുറഞ്ഞതൊന്നും ശാസ്ത്രിക്കും കോലിക്കും മതിയാവില്ല . എന്നാൽ ഗോളിൽ ആദ്യ ടെസ്റ്റിനിറങ്ങുമ്പോൾ കാര്യങ്ങൾ അത്ര ശുഭകരമല്ല . സ്ഥിരം ഓപ്പണർമാരായ രാഹുലും മുരളി വിജയും കളിക്കാനില്ല . ധവാനും അഭിനവ് മുകുന്ദുമായിരിക്കും ഇന്ത്യക്കായി ഓപ്പൺ ചെയ്യുക . ചാന്പ്യൻസ് ട്രോഫിയിലും വിൻഡീസ് പര്യടനത്തിലും മികച്ച പ്രകടനം പുറത്തെടുത്ത ധവാൻ അതാവർത്തിക്കുമെന്ന് പ്രതീക്ഷിക്കാം . ഏറെക്കാലത്തിന് ശേഷം രോഹിത്തും ടീമിലിടം പിടിക്കും . ലങ്കൻ പാളയത്തിലും സ്ഥിതി ആശാവഹമല്ല . പനി ബാധിച്ച ക്യാപ്റ്റൻ ചാന്ദിമാൽ കളിക്കാനിറങ്ങില്ല . രംഗനാ ഹെരാത്തിനാണ് പകരം ചുമതല . സംഗകാരക്കും ജയവർധനക്കും പകരക്കാരെ കണ്ടെത്താൻ ഇതുവരെ ലങ്കക്കായിട്ടില്ല . ആരോടും തോൽക്കുന്ന ടീമായി ലങ്ക മാറിയിട്ടുണ്ട് . കഴിഞ്ഞതവണ ഇരു ടീമുകളും ഏറ്റുമുട്ടിയപ്പോൾ വിജയം ഇന്ത്യക്കൊപ്പമായിരുന്നു . ആ ചരിത്രം ആവർത്തിക്കാമെന്ന പ്രതീക്ഷയിലാണ് കോലിയും സംഘവുമിറങ്ങുക .


വൈദ്യുതിയും വെള്ളവും പോലെ ഇപ്പോൾ ഇൻറർനെറ്റ് വൈഫൈ സൌകര്യവും അടിസ് ഥാന ആവശ്യമായി മാറുന്നു . മിക്ക ഇൻറർനെറ്റ് സേവനദാതാക്കളും ബേസിക് മോഡം / റൂട്ടർ ആണ് തൊടാനാകാത്ത ഭാഗങ്ങളിൽ സ് ഥാപിച്ചുപോകുന്നത് . വീട്ടിലെ വൈഫൈയിൽ ഉണ്ടാകുന്ന ചില പ്രശ് നങ്ങളും പരിഹാര മാർഗങ്ങളുംഃ 1 . വൈഫൈ മോഡം / റൂട്ടർ വീടി ൻ്റെ മധ്യഭാഗത്ത് സ് ഥാപിക്കുക വൈഫൈ മോഡം / റൂട്ടർ വീടി ൻ്റെ മധ്യഭാഗത്ത് സ് ഥാപിക്കുക . ബുദ്ധിപരമായി ഇത് സ് ഥാപിക്കുന്നത് വീടനകത്ത് സിഗ് നൽ ഒരുപോലെ ലഭിക്കുന്നതിന് സഹായകമാകും . കാഴ് ചപ്പു റത്ത് തന്നെ ഇവ സ് ഥാപിക്കുക . മറ്റ് ഇലക് ട്രോണിക് ഉപകരണങ്ങളുടെ പ്രവർത്തനം മോഡത്തിന്റെ പ്രവർത്തനത്തിന് പ്രതിബന്ധമാകാതെ സൂക്ഷിക്കണം . 2 . ഉപകരണങ്ങളുടെ എണ്ണം കുറക്കുക നിങ്ങളുടെ സുഹൃത്തുക്കളോ ബന്ധുക്കളോ വീട്ടിൽ വരുമ്പോൾ പലപ്പോഴും നിങ്ങളുടെ വൈഫൈ പാസ്വേഡ് ചോദിക്കാനുളള സാധ്യത കൂടുതലാണ് . നിങ്ങളുടെ പ്രൈമറി പാസ്വേഡ് നൽകാൻ താൽപര്യമില്ലെങ്കിൽ അവർക്ക് വേണ്ടി നിങ്ങൾക്ക് ഒരു ഗസ് റ്റ് പാസ് വേഡ് രൂപപ്പെടുത്താം . അത് നിങ്ങളുടെ സെക്യുരിറ്റിയും ഉറപ്പാക്കും . ചില ഉപകരണങ്ങളെ നിങ്ങളുടെ വൈഫൈ ഉപയോഗത്തിൽ നിന്ന് ബ്ലോക്ക് ചെയ്യാനുളള ഓപ്ഷനുമുണ്ട് . 3 . റിപ്പീറ്റർ മികച്ച കവറേജിന് നിങ്ങൾ താമസിക്കുന്നത് ഒരു മുറിയിലോ സ് റ്റുഡിയോ അപാർട് മെൻറിലോ അല്ലെങ്കിൽ നിങ്ങൾക്ക് ലഭ്യമാക്കിയിട്ടുള്ള റൂട്ടർ വീട്ടി ൽ ഒന്നടങ്കം കവറേജ് സാധ്യമായെന്ന് വരില്ല . ഇത്തരം സന്ദർഭങ്ങളിൽ റിപ്പീറ്റർ ഉപയോഗിച്ചാൽ സിഗ് നൽ ശക് തിപ്പെടുത്തുകയും മികച്ച കവറേജ് ലഭ്യമാക്കുകയും ചെയ്യും . 4 . ഇടവേളകിൽ പാസ് വേഡ് മാറ്റുക നിങ്ങൾ എപ്പോഴെങ്കിലും പാസ് വേഡ് വീട്ടിൽ വന്ന സുഹൃത്തുക്കൾ ക്കോ അയൽവാസികൾക്കോ കൈമാറിയിട്ടുണ്ടെങ്കിൽ ഭാവിയിൽ അത് ദുരുപയോഗം ചെയ്യാനുള്ള സാധ്യത കൂടുതലാണ് . അത് നിങ്ങളുടെ വൈഫൈ സ് പീഡ് കുറക്കാനും വഴിവെക്കും . ഇതൊഴിവാക്കാൻ കൃതമായ ഇടവേളകളിൽ പാസ് വേഡ് മാറ്റുകയാണ് പോംവഴി . 5 . യു . എസ് . ബി റൌട്ടർ ഉപയോഗിക്കുക നിങ്ങളുടെ റൂട്ടറിൽ യു . എസ് . ബി പോർട് ഉണ്ടോയെന്ന് പരിശോധിക്കുക . ഉണ്ടെങ്കിൽ റൂട്ടറിന് വൈഫൈ സിഗ് നൽ പ്രക്ഷേപണം ചെയ്യുന്നതിനപ്പുറം ചെയ്യാൻ കഴിയും . ഇത് റൂട്ടർ മോഡലിനെ ആശ്രയിച്ചാണിരിക്കുന്നത് . യു . എസ് . ബി പോർട് എക് സേറ്റണൽ ഹാർഡ് ഡിസ് കിലേക്ക് കണക് ട് ചെയ്യാൻ കഴിയും . വൈഫൈയിൽ കണക് ട് ചെയ് ത ഉപകരണങ്ങൾക്കിടയിൽ ഉള്ളടക്ക ( content ) കൈമാറ്റത്തിന് ഇത് സഹായിക്കും . പ്രിൻ്റിലേക്ക് വയർലെസ് രീതിയിൽ കണക് ട് ചെയ്യാനും ഇത് സഹായിക്കും .


കെവിൻ ആൻഡേഴ്സന്റെ റാക്കറ്റിൽ നിന്നും തൊടുത്ത പന്ത് അതിവേഗത്തിൽ എതിരാളിയെ മറികടന്ന് കുതിച്ചു . എയ്സ് . . . . ഗെയിം സെറ്റ് . ഒരു സാധാരണ മൽസരത്തിന്റെ ലാഘവമായിരുന്നേനേ ആ ഗെയിമിന് . പക്ഷേ , നിർണായകമായ മൂന്നാം സെറ്റ് എതിരാളിക്ക് നഷ്ടമായപ്പോൾ സ്റ്റേഡിയത്തിൽ തടിച്ചുകൂടിയ 11,000 ത്തോളം കാണികളും അതിൽ കൂടുതൽ വരുന്ന ടിവി പ്രേഷകരും നിരാശയിലായിരുന്നു . അതെ , ആ വിസ്മയാവഹമായ ആധിപത്യം അവസാനിച്ചിരിക്കുന്നു . തുടർച്ചയായ 34 സെറ്റ് വിജയങ്ങൾക്കൊടുവിൽ സ്വിസ് ഇതിഹാസം റോജർ ഫെഡറർ ഒരു സെറ്റ് അടിയറവെച്ചിരിക്കുന്നു . 85 സർവിങ് ഗെയിമുകൾക്ക് ശേഷം ആദ്യമായി എതിരാളി ബ്രേക്ക് ചെയ്തിരിക്കുന്നു . മത്സരം മുന്നോട്ട് നീങ്ങി . ടൂർണമെന്റിൽ ഇതുവരെ കളിച്ച ഫോമിന് വിപരീതമായി ടോപ് സീഡ് താരത്തിന് കളിയിൽ ആധിപത്യം കുറഞ്ഞു . ഫോർഹാൻഡ് പിഴവുകൾ ധാരാളമായി വന്നു . ആൻഡേഴ്സൺ നിയന്ത്രണം വിട്ടുകൊടുക്കാനും തയ്യാറായില്ല . നാലാം സെറ്റിലും നേരത്തേ ബ്രേക് സ്വന്തമാക്കി മത്സരം നിർണായക സെറ്റിലേക് നീട്ടി . ഇരുവരും തങ്ങളുടെ സ്ട്രോങ് സ്പോട്ടായ സർവിങ് ഗെയിമുകളിൽ ഉറച്ചു നിന്നു . ഗെയിമുകൾ മുന്നോട്ട് നീങ്ങി . നിശ്ചിത എണ്ണത്തിൽ നിന്നും ഒരുപാട് മുന്നോട്ട് . . . 11 - 11 . . ! വിധി ആ പോരാട്ടത്തിന് നിർണയിക്കാൻ സമയമായി . നിർണായക മാച്ചുകളിൽ ചോക് ചെയ്യപെടുക എന്ന സൌത്ത് ആഫ്രിക്കൻ പാരമ്പര്യം പക്ഷേ ആൻഡേഴ്സന്റെ കാര്യത്തിൽ സംഭവിച്ചില്ല . കരിയറിലെ ഏറ്റവും മികച്ച മാച്ചിലേക്ക് അയാളുടെ സർവുകൾ പാഞ്ഞു . ഒടുവിൽ ആരു പ്രതീക്ഷിക്കാത്ത ക്ലൈമാക്സും . പ്രായത്തെ ചോദ്യ ചിഹ്നമാക്കിനിർത്തി കരിയറിലെ മികച്ച ഫോമിൽ കളിക്കുന്ന പുൽകോർട്ടിലെ രാജാവിനെ താൻ കീഴ്പ്പെടുത്തിയിരിക്കുന്നു . അയാളുടെ ജീവിതത്തിലെ ഏറ്റവും മികച്ച മത്സരം . നിലവിലെ ചാംപ്യന് തന്റെ കീരിടം തിരിച്ചുനൽകാൻ സമയമായിരിക്കുന്നു . മുപ്പത്തേഴാം വയസിൽ , മറ്റൊരൂ സീസണിൽ കളിമൺ കോർട്ട് ടൂർണമെന്റുകളിൽ നിന്ന് പിൻവാങ്ങി വിശ്രമത്തിന് ശേഷം വിസ്മയിപ്പിക്കുന്നതായിരുന്നു ഫെഡററുടെ പുൽകോർട്ടിലെ തിരിച്ചുവരവ് . തന്റെ പ്രിയപ്പെട്ട ഗ്രാൻഡ് സ്ലാം നിലനിർത്താൻ ഫെഡറർ ആയുധങ്ങൾ മൂർച്ച കൂട്ടി . പ്രീ - വിംബിൾഡൺ ടൂർണമെന്റുകളിൽ ഹാലെയിലും സ്റ്റുട്ട്ഗർട്ടിലും തുടർച്ചയായ ആഴ്ചകളിൽ ഫൈനൽ വരെ എത്തിയാണ് ഫെഡ് വിംബിൾഡൺ തയ്യാറെടുപ്പ് മികച്ചതാക്കിയത് . ഒരുപക്ഷേ ഹാലെയിൽ കോറിച്ചിന് മുന്നിൽ കിരീടപോരാട്ടത്തിൽ വീണില്ലായിരുന്നുവെങ്കിൽ കരിയറിലെ നൂറാം കീരീടം എന്ന സുവർണനേട്ടം കൂടി വിംബിൾഡണിൽ ലക്ഷ്യം വെയ്ക്കാമായിരുന്നു . പക്ഷേ അവസാനപടിയിൽ അടി തെറ്റി . കരിയറിലെ തുടർച്ചയായ 20ാം വിംബിൾഡൺ പ്രവേശനത്തിന് ഇക്കുറി മാറ്റുകൂട്ടിയത് ടോപ് 100ലെ ഏറ്റവും പ്രായം കൂടിയ താരം നിലവിലെ ചാംപ്യൻ എന്ന വിശേഷണം തന്നെ . ആധിപത്യം നിറഞ സർവിങ് ഗെയിമുകൾ നിറഞതായിരുന്നു ആദ്യ ആഴ്ചയിലെ പ്രകടനം . ആദ്യ മൂന്നുറൌണ്ടുകളിലും 100 % കൃത്യതയോടെ 41 ഗെയിമുകളിൽ ഒരിക്കൽപോലും ബ്രേക് പോയിന്റ് ്അവസരവും മുപ്പത്തേഴുകാരൻ നൽകിയിട്ടില്ല . വിട്ടുകൊടുത്തതാവട്ടെ 27 പോയിന്റും . തന്റെ സ്്ട്രോങ് ഫാക്റ്റർ കുറച്ചൂടി മെച്ചപെടുത്തിയാണ് കിരീടം നിലനിർത്താനൊരുങ്ങിയത് . മിക്ക സർവിങ് ഗെയിം പോയിന്റുകളിലും ബേസ്ലൈൻ മുന്നോട്ടിറങി അഗ്രസീവ് ആയ ഗെയിംപ്ലേ . രണ്ടാം വീക്കിലും തുടക്കം മോശമാക്കിയില്ല . നാലാം റൌണ്ടിൽ മന്നാരിനോയേ ആദ്യ സെറ്റിൽ ഒരു ഗെയിം പോലും നൽകാതെ ശൂന്യതയിൽ നിർത്തിക്കൊണ്ടുള്ള തുടക്കം . വെറും അഞ്ച് പോയിന്റുകൾ മാത്രമാണ് താരം സെറ്റിലുടനീളം താരം വഴങിയത് . കിരീടം നിലനിർത്തുന്നതിന്റെ എല്ലാ പ്രതീക്ഷകളും ഫെഡറർ നൽകിയിരുന്നു . എന്നാൽ , കഴിഞ്ഞവർഷത്തെ ജൈത്രയാത്രയുടെ തുടക്കം പോലെ ഫിനിഷിങ്ങും അപ്രതീക്ഷിതമായ . 2017 ലെ സ്വപ്നതുല്യമായ തിരിച്ചുവരവിന്റെ ജൈത്രയാത്രക്ക് അവസാനം . മത്സരശേഷമുള്ള പ്രസ് കോൺഫറൻസിൽ വീണ്ടും പ്രിയപ്പെട്ട ടൂർണമെന്റിൽ തിരിച്ചുവരാനാണ് ലക്ഷ്യം എന്ന് താരം കൂട്ടിച്ചേർക്കുമ്പോൾ ടെന്നീസ്ലോകം നിരാശയിലും പ്രത്യാശയിലാണ് . . ! പ്രായത്തെ തോൽപിച്ച ഇതിഹാസത്തിന്റെ മറ്റൊരു വരവിന് വിംബിൾഡണും . . . !


സി . വി സിനിയ  ചക്കരമാവിൻ കൊമ്പത്തിൻറെ വിശേഷം ജേണലിസ്റ്റായ ടോണി ചിറ്റേറ്റുകളം സംവിധാനം ചെയ്യുന്ന സിനിമയാണ് ചക്കരമാവിൻ കൊമ്പത്ത് . മലയാളത്തിലെ ഏഴാം ക്ലാസിലെ പാഠപുസ്തകത്തിലെ ഒരു കഥയാണ് . ഈ കഥയിൽ പ്രധാന കഥാപാത്രം അവതരിപ്പിക്കുന്നത് രണ്ട് കുട്ടികളാണ് . ഇതിലെ ഒരു പണക്കാരനായ കുട്ടിയും ഒരു സാധാരണ കുടുംബത്തിലെ കുട്ടിയുമാണ് . ഇതൊരു ഗ്രാമത്തിൻറെ കഥകൂടിയാണ് . ഹരിശ്രീ അശോകൻ അങ്കിളിന്റെയും അഞ്ജലി ആന്റിയുടെയും മകനായിട്ടാണ് ഞാൻ വേഷമിടുന്നത് . ഹരിശ്രീ അശോകൻ അങ്കിളിൻറെ മകനായിട്ട് ഞാൻ ആദ്യമായിട്ടാണ് ചെയ്യുന്നത് . അങ്കിൾ ഓരോ കാര്യങ്ങളൊക്കെ പറഞ്ഞു തന്നു . എനിക്ക് മറ്റ് ബുദ്ധിമുട്ടുകളൊന്നും തോന്നിയിരുന്നില്ല . സിനിമയുടെ ചിത്രീകരണവും ലൊക്കേഷനൊക്കെ അത്രയും രസകരമായിരുന്നു . ഉത്തമൻ എന്ന കഥാപാത്രത്തെയാണ് ഞാൻ അവതരിപ്പിക്കുന്നത് . നവംബർ 17 ന് സിനിമ തിയേറ്ററുകളിൽ എത്തും . അഞ്ജലി ആന്റിയുടെ മകനായി മൂന്നാമത്തെ സിനിമയാണിത് . ഇതിൻറെ ക്യാമറ ചെയ്തിരിക്കുന്നത് . ജോബി ജെയിംസ് ആണ് . അങ്കിൾ ഞാൻ അഭിനയിച്ച മങ്കി പെന്നിൻറെ ക്യാമറ ചെയ്തിരിക്കുന്ന ഒരാളുകൂടിയാണ് . നന്നായി ചെയ്തിട്ടുണ്ട് . മൂന്ന് പാട്ടുകൾ ഈ സിനിമയിൽ ഉണ്ട് . ബിജിപാൽ അങ്കിളാണ് സംഗീതം നൽകിയിരിക്കുന്നത് . സിനിമയിലെ ഒരു പാട്ട് ശ്രേയ ജയദീപും ബിജിപാൽ അങ്കിളിൻറെ മകനുമാണ് പാടിയിരിക്കുന്നത് .  ചിത്രത്തിലെ കഥാപാത്രം ഉത്തമൻ എന്ന കഥാപാത്രമാണ് ഞാൻ സിനിമയിൽ ചെയ്തിട്ടുള്ളത് . ആ കഥാപാത്രം നന്നായി ചെയ്യാൻ കഴിഞ്ഞുവെന്ന് തന്നെയാണ് എനിക്ക് തോന്നിയിട്ടുള്ളത് . ചെയ്യാൻ എളുപ്പവും അതുപോലെ തന്നെ ബുദ്ധിമുട്ടുള്ള ഒരു കഥാപാത്രത്തെയാണ് ഞാൻ അവതരിപ്പിച്ചിരിക്കുന്നത് . ഒരു സാധാരണകുടുംബത്തിലുള്ള ഒരു കുട്ടിയാണ് ഉത്തമൻ . സിനീയറായിട്ടുള്ള എല്ലാവരുടെയും സപ്പോർട്ടുകൊണ്ട് എനിക്ക് നന്നായി ചെയ്യാൻ കഴിഞ്ഞുവെന്നു തന്നെയാണ് എൻറെ വിശ്വാസം . ഈ കഥാപാത്രത്തിൽ എനിക്ക് നല്ല പ്രതീക്ഷയും ഉണ്ട് . ഡെറിക്സാണ് എൻറെ കൂടെ അഭിനയിച്ചിട്ടുള്ള മറ്റൊരു കുട്ടി . ഡെറിക്കിൻറെ ആദ്യ സിനിമയാണിത് . ആ കുട്ടിയും നന്നായി ചെയ്തിട്ടുണ്ട് .  ടോണി ചിറ്റേട്ടുകളത്തിൻറെ ആദ്യത്തെ സിനിമയാണിത് . സിനിമയിൽ എന്തെങ്കിലും ഒരു പരിചയമുള്ള ആളുകൾക്കാണെങ്കിൽ എളുപ്പം എല്ലാം മനസ്സിലാക്കാനും ചെയ്യാനും സാധിക്കും . പക്ഷേ അങ്കിളിൻറെ കാര്യത്തിൽ അങ്ങനെയല്ലായിരുന്നു . നേരത്തെ പരിചയമുള്ള ആളെ പോലെ അത്രയും നന്നായി തന്നെ ഇതിൽ മുഴുകി തന്നെയാണ് സിനിമ ചെയ്തത് . അത് അങ്കിളിൻറെ പ്ലസ് പോയിൻറെ തന്നെയാണ് . അങ്കിൾ ഒരു ജേർണലിസ്റ്റാണ് . ആ എഴുത്തും മറ്റുകാര്യങ്ങളും സിനിമ ചെയ്യുന്നതിൽ ഉപകരിച്ചുവെന്ന് തന്നെയാണ് എനിക്ക് തോന്നിയിട്ടുള്ളത് . സിനിമയിൽ അസിസ്റ്റന്റും അസോസിയേറ്റും ഒക്കെ ഉണ്ട് . എങ്കിൽ പോലും അങ്കിൾ അത്രയും പ്രയത്നിച്ചിട്ടുണ്ട് .  പ്രൊജക്ടിലേക്ക് എത്തിപ്പെട്ടത് ചക്കരമാവിൻ കൊമ്പത്ത് സിനിമയുടെ അണിയറയിലെ എനിക്ക് ആരുമായും ബന്ധമുണ്ടായിരുന്നില്ല . എനിക്ക് ദേശീയ അവാർഡ് നേടി തന്നെ ബെൻ സിനിമയുടെ സംവിധായകൻ വഴിയാണ് ടോണി അങ്കിൾ എന്നെ സിനിമയിലേക്ക് വിളിക്കുന്നത് . അങ്ങനെ ഇവരുടെ കാക്കനാടുള്ള ഓഫീസിൽ എത്തി . കഥ കേട്ടപ്പോൾ തന്നെ എനിക്ക് വളരെ ഇഷ്ടപ്പെട്ടു .  മധുരമല്ലാത്ത കോലുമിഠായി അരുൺ വിശ്വം സംവിധാനം ചെയ്ത കോലുമിഠായിൽ എനിക്ക് വലിയ പ്രശ്നങ്ങളുണ്ടായി . അഭിനയിക്കാൻ എത്തിയപ്പോൾ പ്രതിഫലം സിനിമ തീരുമ്പോൾ തരാമെന്നായിരുന്നു നിർമാതാവ് ആദ്യം പറഞ്ഞിരുന്നത് . തുടക്കത്തിൽ ഫ്രീ എന്നുള്ള ഒരു എഗ്രിമെൻറ് അവർ വച്ചിരുന്നു . അതുകൊണ്ട് തന്നെ ഷൂട്ടിംഗ് പകുതിയായപ്പോൾ വീണ്ടും ഒരു എഗ്രിമെൻറ് വേണമെന്ന് ഞങ്ങൾ ആവശ്യപ്പെട്ടു . എന്നാൽ തുടക്കത്തിലുള്ള എഗ്രിമെൻറ് വെറുതെ വച്ചതെന്നായിരുന്നു അവരുടെ വാദം . സിനിമ ചിത്രീകരണം കഴിഞ്ഞപ്പോൾ റിലീസിൻറെ സമയത്ത് പ്രതിഫലം തരാമെന്നായി . റിലീസിൻറെ സമയമായപ്പോൾ വീണ്ടും ചോദിച്ചു . പിന്നീട് പറഞ്ഞു ഞങ്ങൾക്ക് ഒരുമാസം സമയം വേണമെന്ന് . പിന്നീട് വിളിക്കുമ്പോൾ അവർ ഫോണെടുക്കാതെയായി . പിന്നെ ആ ബന്ധം പോലും ഇല്ലാതാവുകയായിരുന്നു . പിന്നീടാണ് വാർത്താ സമ്മേളനത്തിൽ ഇതു വെളിപ്പെടുത്തിയത് . എൻറെ അവസ്ഥ മറ്റൊരു കുട്ടിക്കും ഉണ്ടാവരുത് . എന്നാൽ ഇന്നുവരെ ആ സിനിമയിൽ അഭിനയിച്ചതിൻറെ പ്രതിഫലം എനിക്ക് കിട്ടിയിട്ടില്ല . അഭിജിത്ത് അശോകാണ് അതിന്റെ നിർമാതാവ് .  പിന്നീട് സിനിമ തഴയപ്പെട്ടോ ? അതിന് ശേഷം ഒന്നര വർഷം എനിക്ക് സിനിമകൾ ഒന്നും ഉണ്ടായിരുന്നില്ല . ആ ഇടവേള എനിക്ക് ഒരിക്കലും വിഷമം ഉണ്ടായിരുന്നില്ല . ഞാൻ എപ്പോഴും ശക്തമായിട്ട് തന്നെയാണ് പറഞ്ഞിരുന്നത് . ശരിയായിട്ടുള്ള കാര്യം തന്നെയാണ് പറഞ്ഞത് . അതിന് ശേഷമുള്ള തിരിച്ചുവരവാണ് ചക്കരമാവിൻ കൊമ്പത്ത് എന്ന സിനിമ . സ്കൂൾ , പഠിത്തം എട്ടാം ക്ലാസിലാണ് ഇപ്പോൾ പഠിക്കുന്നത് . പള്ളുരുത്തി സെൻറ് അലോഷ്യസ് കോൺവെൻറ് ഹൈസ്കൂളിലാണ് പഠിക്കുന്നത് . എൽ കെ ജി മുതൽ ഇവിടെ തന്നെയാണ് പഠിക്കുന്നത് . സ്കൂളിൽ നല്ല സപ്പോർട്ടാണ് . ഷൂട്ടിനൊക്കെ പോകുമ്പോൾ അധ്യാപകരും കൂട്ടുകാരും സഹായിക്കും . അത്യാവശ്യം നോട്ട്സൊക്കെ ഫോട്ടോസ്റ്റാറ്റ് എടുക്കും . വലുതാവുമ്പോൾ നേവൽ ഓഫീസറാവാനാണ് എനിക്ക് ആഗ്രഹം .  സിനിമയിലേക്കുള്ള എൻട്രി ഫിലിപ്സ് ആൻഡ് മങ്കിപെൻ എന്ന സിനിമയിലൂടെയായിരുന്നു തുടക്കം . അതിന് മുമ്പ് ഞാൻ മോഡലിംഗ് ചെയ്തിട്ടുണ്ട് . മൂന്നാം ക്ലാസിൽ പഠിക്കുമ്പോഴാണ് മങ്കിപെൻ ചെയ്യുന്നത് . അതിൽ ജുഗ്രു എന്ന കഥാപാത്രമാണ് ഞാൻ അവതരിപ്പിച്ചിരുന്നത് . മങ്കിപെന്നിൻറെ ഓഡിയേഷനിൽ പങ്കെടുത്തു . അതിൽ എന്നെ തിരഞ്ഞെടുത്തു . ഇപ്പോൾ 36 സിനിമ ഞാൻ ചെയ്തു . സിനിമയ്ക്ക് പുറമെ ലാഫിംഗ് വില്ലയിൽ ഇപ്പോൾ പ്രോഗ്രാം ചെയ്യുന്നുണ്ട് . അവിടെ എത്തുന്ന കുട്ടികൾക്ക് അവരവരുടെ കഴിവ് തെളിക്കാനുള്ള ഒരു വേദികൂടിയാണ് . മീനാക്ഷി , ആദിഷ് എന്നിവരാണ് ആർട്ടിസ്റ്റുകളുണ്ട് . പുതിയ കുട്ടികൾക്ക് നല്ലൊരു വേദിയാണ് . ഇപ്പോൾ കുറേ കഥകളൊക്കെ കേട്ടിട്ടുണ്ട് . ഒന്നും തീരുമാനിച്ചിട്ടില്ല .  ദേശീയ അവാർഡ് കിട്ടിയപ്പോൾ ദേശീയ അവാർഡ് കിട്ടിയപ്പോൾ വളരെ സന്തോഷം തോന്നി . ദൈവം എൻറെ കൂടെ ഉണ്ടെന്ന് തോന്നി . അത്രയും ആളുകൾ മത്സരിക്കാൻ ഉണ്ടായിരിക്കെ എനിക്ക് ദേശീയ അവാർഡ് കിട്ടിയപ്പോൾ അത്രയും സന്തോഷം തോന്നി . സംസ്ഥാന അവാർഡിൽ എനിക്ക് കുറച്ച് പ്രതീക്ഷ ഉണ്ടായിരുന്നു . എന്നാൽ ദേശീയ അവാർഡ് അപ്രതീക്ഷിതമായി ലഭിച്ചതാണ് . ടെൻഷൻ ഉണ്ടായിരുന്നു . രണ്ടും ഒരുമിച്ച് കിട്ടിയപ്പോൾ സന്തോഷമായിരുന്നു .


ആർട്ടിഫിഷൽ ഇൻറലിജൻസ് ഉപയോഗപ്പെടുത്തുന്ന സ്പീക്കറുകൾ വിപണിയിലെ തരംഗമാണ് . ആമസോൺ അലക്സയാണ് ഈ ഗണത്തിൽ വലിയ മാറ്റം ഉണ്ടാക്കിയത് . അതിന് പിന്നാലെയാണ് ആപ്പിളും ഇത്തരം ഒരു സ്പീക്കർ പ്രഖ്യാപിച്ചത് . പേര് ഹോം പോ ഡ് . ആപ്പിൾ ഐഫോണിലെ ആർട്ടിഫിഷൽ ഇൻറലിജൻസ് സഹായി സിറിയാണ് ഈ ഹോം സ്പീക്കറിൻറെ നട്ടെല്ല് എന്ന് പറയാം . ഐഫോൺ X മറ്റും പ്രഖ്യാപിച്ച ചടങ്ങിൽ ആപ്പിൾ ഇതിൻറെ ലോഞ്ചിംഗും നടത്തി . എന്നാൽ ഹോംപാഡ് രംഗത്ത് എത്താൻ ഇത്തിരി വൈകും എന്നാണ് റിപ്പോർട്ട് . ഡി സം ബ റി ൽ ഇ ത് പു റ ത്തി റ ക്കു മെ ന്നാ യി രു ന്നു ക മ്പനി അ റി യി ച്ച തെങ്കിൽ . ഇത് ഇനിയും വൈകും എന്നാണ് സൂചന . വെ റു മൊ രു മ്യൂ സി ക് പ്ലെ യ റാ യ ല്ല , വി വി ധോ ദ്ദേ ശ സ്പീ ക്ക റാ യാ ണ് ഹോം പോ ഡ് പ്ര വ ർ ത്തി ക്കു ക . ആ പ്പി ളി ൻറെ മ റ്റ് ഉ പ ക ര ണ ങ്ങ ളി ൽ ഉ പ യോ ഗി ച്ചി ട്ടു ള്ള സി റി ഡി ജി റ്റ ൽ അ സി സ്റ്റ ൻറ് സാ ങ്കേ തി ക വി ദ്യ യാ ണ് ആ പ്പി ൾ ഹോം പോ ഡി ലേ ക്ക് സ ന്നി വേ ശി പ്പി ച്ചി രി ക്കു ന്ന ത് . ഏ ഴ് ഇ ഞ്ച് വ ലി പ്പം മാ ത്ര മാ ണ് ഹോ പോ ഡി നു ള്ള ത് . കുറച്ചുകൂടി സാങ്കേതിക സമന്വയം ഈ പ്രോഡക്ടിൽ ആവശ്യമാണ് അതാണ് വൈകാൻ കാരണം എന്നാണ് റിപ്പോർട്ട് . 18 , 000 മുതൽ 25,000 വരെയായിരിക്കും ഹോം പോഡിന് വില പ്രതീക്ഷിക്കുന്നത് . എ വി ടെ യാ ണോ വെ ച്ചി രി ക്കു ന്ന ത് ആ മു റി യു ടെ ആ കൃ തി തി രി ച്ച റി ഞ്ഞ് സ്വ യം ശ ബ്ദം ക്ര മീ ക രി ക്കാ ൻ ഹോം പോ ഡി നാ വും . അ തോ ടൊ പ്പം കാ ലാ വ സ്ഥ , വാ ർ ത്ത , മെ സേ ജ് , പോ ഡ്കാ സ്റ്റ് , സ്റ്റോ ക്ക്സ് ഉ ൾ പ്പെ ടെ എ ന്തും ഹോം പോ ഡി നോ ട് ചോ ദി ക്കാം . ആ പ്പി ൾ ഹോം കി റ്റു മാ യി ബ ന്ധി പ്പി ച്ച എ ല്ലാ സ്മാ ർ ട്ട് ഹോം ഡി വൈ സു ക ളും ഹോം പോ ഡി ന് ന ൽ കു ന്ന ശ ബ്ദ നി ർ ദ്ദേ ശ ങ്ങ ളി ലൂ ടെ നി ങ്ങ ൾ ക്ക് നി യ ന്ത്രി ക്കാം .


താരസുന്ദരി സണ്ണിലിയോൺ ഇസ്റ്റഗ്രാമിലൂടെ പങ്കുവച്ച ചിത്രമാണ് ഇപ്പോൾ സമൂഹമാധ്യമങ്ങളിലൂടെ പ്രചരിക്കുന്നത് . സണ്ണിയും ഭർത്താവ് ഡാനിയേൽ വെബ്ബറുമായി ഒന്നിച്ചുള്ള ചിത്രമാണ് പ്രചരിക്കുന്നത് . എന്നാൽ ഈ ദമ്പതികളെ ആരാധകർ എത്ര പ്രശംസിച്ചിട്ടും മതിയാകുന്നില്ലെന്നതാണ് ഏറെ പ്രത്യേകത നിറഞ്ഞ കാര്യം . നിങ്ങൾ ഇരുവരും ഒരുമിച്ച് നിൽക്കുന്പോൾ എത്രമനോഹരമായിരിക്കുന്നുവെന്നാണ് . യഥാർത്ഥ കപ്പിൾ ഗോൾസ് എന്നും ആരാധകർ ചിത്രത്തിന് താഴെ കുറിച്ചിട്ടുണ്ട് . ഉറ്റ സുഹൃത്തിൻറെ കൂടെ ജീവിതം നയിക്കുന്നത് വിലമതിക്കാനാകാത്ത കാര്യമാണ് എന്നാണ് ഇരുവരും ഒന്നിച്ചുള്ള ചിത്രത്തിന് താഴെ സണ്ണി കുറിച്ചത് . അഞ്ച് വർഷം മുൻപാണ് സണ്ണി ലിയോണും ഡാനിയേൽ വെബ്ബറും വിവാഹിതരായത് . കഴിഞ്ഞ ദിവസം ഇൻസ്റ്റാഗ്രാമിലൂടെ താൻ പുരഷനായി രൂപമാറ്റം വരുത്തിയ ഒരു ഫോട്ടോ ആരാധകർക്കായി പങ്കുവച്ചിരുന്നു . തൻറെ പുതിയ സിനിമയ്ക്ക് വേണ്ടിയാണ് ആൺ വേഷത്തിലെത്തിയത് . അർബാസ് ഖാൻ കേന്ദ്രകഥാപാത്രമാകുന്ന തേരെ ഇന്തസാർ എന്ന ചിത്രത്തിലാണ് സണ്ണി ആൺ വേഷത്തിലെത്തുന്നത് . ചിത്രത്തിലെ ഒരു ഗാനരംഗത്താണിത് . താനുമായി ബന്ധപ്പെട്ട കാര്യങ്ങളെല്ലാം അപ്പപ്പോൾ ആരാധകരുമായി പങ്കുവയ്ക്കാറുണ്ട് .


അഭിനേതാവിനെതിരെയുണ്ടായ വെളിപ്പെടുത്തലിന് പിന്നാലെ ഒരു സ്ത്രീ പറഞ്ഞത് ആയാൾ സുന്ദരനാണ് , അങ്ങനെ ചെയ്യേണ്ട ആവശ്യം അയാൾക്കെന്താണെന്നാണ് . ഇരയെ വിശ്വസിക്കാത്ത നമ്മുടെ സമൂഹത്തിൻറെ സ്വഭാവമാണിതെന്നാണ് സോനത്തിന് ഇതിനെക്കുറിച്ച് പറയാനുള്ളത് . കുറ്റവാളിയാണെന്ന് തെളിയുന്നത് വരെ ഒരാൾ നിരപരാധിയാണ് . എന്നാൽ ഇരയെ അവിശ്വാസത്തിലെടുക്കുന്നത് ശരിയല്ല . സ്ത്രീകളുടെ അനുഭവങ്ങളെ നിന്ദിക്കാനും മീ ടൂ മൂവ്മെൻറിനെ ഇല്ലാതാക്കാനുമാണ് ചിലർ ശ്രമിക്കുന്നതെന്നും സോനം ആരോപിച്ചു . തങ്ങൾക്കെതിരെ ആരോപണം ഉന്നയിക്കുന്ന സ്ത്രീകളെ ഭയപ്പെടുത്താനായി നിയമം അറിയുന്നവരെ ചില പുരുഷന്മാർ കൂട്ടുപിടിക്കും , ഇരകളെ സ്ത്രീവിരുദ്ധർ അധിക്ഷേപിക്കും . തെറ്റായ ആരോപണങ്ങൾ ഉന്നയിച്ച് ചില കാര്യങ്ങൾ നേടിയെടുക്കാൻ ഈ മൂവ്മെൻറിനെ ചിലർ കൂട്ടുപിടിക്കുമെന്നും സോനം ആരോപിച്ചു . ആരോപണ വിധേയരെ നിഷ്കളങ്കരായി സമൂഹം കരുതുമ്പോൾ തങ്ങൾ അതിജീവിച്ച കാര്യങ്ങളെക്കുറിച്ച് തുറന്ന് പറയാൻ പല സ്ത്രീകളും മടിക്കുമെന്നും സോനം പറഞ്ഞു .